title: কালিদাস রায়

text: ১৮৮৯ সালের ৯ জুলাই বর্ধমান জেলার কড়ুই গ্রামে কালিদাস রায়ের জন্ম। তিনি ছিলেন চৈতন্যদেবের জীবনীকার লোচনদাসের বংশধর। কালিদাসের শৈশব কেটেছিল মুর্শিদাবাদ জেলার বহরমপুর শহরে। সেখান থেকে বিএ পরীক্ষায় উত্তীর্ণ হয়ে তিনি শিক্ষকতার বৃত্তি গ্রহণ করেন। কলকাতার ভবানীপুরের মিত্র ইনস্টিটিউশনে দীর্ঘকাল শিক্ষকতা করেছিলেন তিনি। ১৯৭৫ সালে টালিগঞ্জে 'সন্ধ্যার কুলায়' নামক নিজস্ব বাসভবনে শেষ নিঃশ্বাস ত্যাগ করেন কালিদাস রায়।


title: কালিদাস রায়

text: ১৯১৩ সালে রংপুরের উলিপুর মহারানী স্বর্ণময়ী হাইস্কুলের সহশিক্ষক হিসেবে তাঁর কর্মজীবন শুরু হয়। পরে ঐ স্কুলের প্রধান শিক্ষকের দায়িত্ব পালন করেন সাত বছর। তারপরে (১৯২০-৩১) চবিবশ পরগনার বড়িশা হাইস্কুলে শিক্ষকতা করার ১১ বছর। পর রায়বাহাদুর দীনেশচন্দ্র সেনের সহায়তায় তিনি কলকাতার মিত্র ইনস্টিটিউশনের ভবানীপুর শাখায় প্রধান শিক্ষকরূপে যোগদান করেন এবং ১৯৫২ সালে অবসর গ্রহণের পূর্ব পর্যন্ত এ পদে অধিষ্ঠিত ছিলেন।


title: কালিদাস রায়

text: তিনি রবীন্দ্র-ভাবধারায় প্রভাবিত হয়ে তিনি কাব্যচর্চা শুরু করেন। এরপরে কবিতা, ছোটগল্প, রম্য সাহিত্য ইত্যাদি রচনা করেন।


title: কালিদাস রায়

text: সাহিত্যকর্মের অবদানের জন্য কালিদাস অনেক সম্মানে ভূষিত হয়েছেন। তিনি রংপুর সাহিত্য পরিষদ ‘কবিশেখর’ উপাধি (১৯২০), কলকাতা বিশ্ববিদ্যালয়ের ‘জগত্তারিণী স্বর্ণপদক’ (১৯৫৩) ও ‘সরোজিনী স্বর্ণপদক’, বিশ্বভারতীর ‘দেশিকোত্তম’ উপাধি, পশ্চিমবঙ্গ সরকারের ‘রবীন্দ্র পুরস্কার’ (১৯৬৩) এবং রবীন্দ্রভারতী বিশ্ববিদ্যালয়ের সম্মানসূচক ডিলিট ডিগ্রি (১৯৭১) প্রদান করেন।


title: কালিদাস রায়

text: তিনি ১৯৭৫ সালের ২৫ অক্টোবর কলকাতায় মারা যান।


title: চেসমাস্টার

text: চেসমাস্টার () একটি কম্পিউটার দাবা-প্রোগ্রাম সিরিজ, যার বর্তমান মালিক সফটওয়্যার কোম্পানি ইউবিসফ্ট। এটি বিশ্বের ইতিহাসের সর্বোচ্চ বিক্রিত দাবা ফ্রানচাইজি। গেমটি পাঁচ মিলিয়ন ইউনিট বিক্রি হয়েছে।


title: টালিগঞ্জ

text: টালিগঞ্জ দক্ষিণ কলকাতার একটি অঞ্চল। এর উত্তরসীমায় পূর্ব রেলওয়ের দক্ষিণ শহরতলি লাইন, পূর্বে লেক গার্ডেন্স ও গলফ গ্রিন দক্ষিণে পশ্চিম পুটিয়ারি ও পূর্ব পুটিয়ারি এবং পশ্চিমে নিউ আলিপুর ও বেহালা অবস্থিত। বর্তমানে এই অঞ্চল কলকাতার একটি দ্রুত বর্ধিষ্ণু নগরাঞ্চল।


title: টালিগঞ্জ

text: কলকাতার দ্য ফার্দিনান্দ দে লেসপ্স মেজর উইলিয়াম টলির নামে টালিগঞ্জের নামকরণ হয়। এই টলি সাহেবই ১৭৭৫-৭৬ সালে কলকাতার সঙ্গে অসম ও পূর্ববঙ্গের যোগসূত্র হিসাবে টালির নালা খনন ও ড্রেজ করার কাজ শুরু করেন। প্রসঙ্গত উল্লেখ্য এই টালির নালাটিও টলি সাহেবের নামেই নামাঙ্কিত। ব্রিটিশ ইস্ট ইন্ডিয়া কোম্পানি টলি সাহেবকে এই নালা দিয়ে যাতায়াতকারী নৌকাগুলি থেকে টোল আদায় ও নালার ধারে একটি গঞ্জ বা বাজার স্থাপনের অনুমতি দিয়েছিল। ১৭৭৬ সালে তাঁর এই স্বপ্নের প্রকল্পটি সম্পন্ন হয় এবং পরের বছরেই এটি সর্বসাধারণের জন্য খুলে দেওয়া হয়। তারপর থেকেই এই সতেরো মাইল দীর্ঘ খালটি টালির নালা (ইংরেজিতে টলি’জ ক্যানেল) ও তাঁর প্রতিষ্ঠিত বাজারটি টালিগঞ্জ নামে পরিচিত হয়। নালার পূর্ব পাড়ে বর্তমান টালিগঞ্জ রোডের কাছেই কোথাও এই বাজারটি অবস্থিত ছিল। বর্তমানে টালির নালার দুধারে একটি বিস্তীর্ণ অঞ্চল টালিগঞ্জ নামে অভিহিত হয়ে থাকে।


title: টালিগঞ্জ

text: আজ টালিগঞ্জ কলকাতার অন্যতম প্রধান একটি অঞ্চল। পশ্চিমবঙ্গের বাংলা চলচ্চিত্র শিল্পের কেন্দ্র টলিউড এই অঞ্চলে অবস্থিত এবং টালিগঞ্জ ও হলিউড নামের মিশ্রণে নামাঙ্কিত।


title: টালিগঞ্জ

text: টালিগঞ্জ রেলওয়ে স্টেশনটি কলকাতা শহরতলি রেলওয়ের বজবজ শাখার লাইনে অবস্থিত। বালিগঞ্জ ও বিবাদীবাগের সঙ্গে সংযোগ স্থাপনকারী একটি ট্রাম পরিষেবাও টালিগঞ্জে উপলব্ধ। শহরের উত্তর শহরতলি অঞ্চলে অবস্থিত নেতাজি সুভাষচন্দ্র বসু আন্তর্জাতিক বিমানবন্দরের সঙ্গে টালিগঞ্জের সহজ যোগসূত্র স্থাপিত হয়েছে মহানগরের পরিবহন সংস্থাগুলির চালু করা নিয়মিত বাতানুকূল বাসগুলির দৌলতে।


title: টালিগঞ্জ

text:
কলকাতা মেট্রোর মহানায়ক উত্তমকুমার স্টেশনটি টালিগঞ্জ অঞ্চলের যাত্রী পরিষেবা প্রদান করে। এটি আগে কলকাতা মেট্রোর দক্ষিণের প্রান্তিক স্টেশন ছিল। টালিগঞ্জ অঞ্চলের দ্বিতীয় মেট্রো স্টেশনটি হল রবীন্দ্র সরোবর মেট্রো স্টেশন।
১৯৪৩ সালে রসা অগ্রগামী সমিতি টালিগঞ্জের প্রসিদ্ধ ফুটবল ক্লাব টালিগঞ্জ অগ্রগামী প্রতিষ্ঠা করেন। ১৯৫৫ সাল থেকে টালিগঞ্জ অগ্রগামী নামে পরিচিত এই দল কলকাতা প্রিমিয়ার লিগ বা ভারতীয় জাতীয় ফুটবল লিগে মোহনবাগান ও ইস্টবেঙ্গলের প্রবল প্রতিদ্বন্দ্বী। এই ক্লাবের হোম গ্রাউন্ড বা ঘরোয়া মাঠ হল ১৭,০০০ দর্শকাসন বিশিষ্ট রবীন্দ্র সরোবর স্টেডিয়াম, যেটি টালিগঞ্জ অঞ্চলের একটি উল্লেখনীয় খেলার মাঠ।


title: টালিগঞ্জ

text: ২০০৬ সালের রাজ্য বিধানসভা নির্বাচনে টালিগঞ্জ আসন থেকে জয়লাভ করেন তৃণমূল কংগ্রেসের অরূপ বিশ্বাস। তিনি ভারতের কমিউনিস্ট পার্টি (মার্কসবাদী) (সিপিআইএম) মনোনীত প্রার্থী ডঃ পার্থপ্রতিম বিশ্বাসকে পরাস্ত করেন। এর আগে তৃণমূল কংগ্রেসের পঙ্কজ বন্দ্যোপাধ্যায় ২০০১ সালে সিপিআইএম-এর গৌতম বন্দ্যোপাধ্যায়কে ও ১৯৯৬ সালে সিপিআইএম-এর আশিষ রায়কে পরাস্ত করেছিলেন। তারও আগে সিপিআইএম-এর প্রশান্ত শূর ১৯৯১ ও ১৯৮৭ সালে কংগ্রেসের পঙ্কজ বন্দ্যোপাধ্যায়, ১৯৮২ সালে কংগ্রেসের অসীম দত্ত ও ১৯৭৭ সালে কংগ্রেসের পঙ্কজ বন্দ্যোপাধ্যায়কে পরাস্ত করেছিলেন।


title: টালিগঞ্জ

text: টালিগঞ্জ দক্ষিণ কলকাতা লোকসভা কেন্দ্রের একটি অংশ। এই কেন্দ্রটি থেকে বর্তমানে মমতা বন্দ্যোপাধ্যায় ভারতের সংসদে নির্বাচিত জনপ্রতিনিধি।


title: কাশীপুর

text:
কাশীপুর হল ভারতের পশ্চিমবঙ্গ রাজ্যের রাজধানী কলকাতা শহরের উত্তরাঞ্চলের একটি এলাকা। এটি কলকাতার একটি প্রাচীন জনবসতি। অঞ্চলটি কাশীপুর থানার অধীনস্থ। কাশীপুর-বেলগাছিয়া বিধানসভা কেন্দ্র এই অঞ্চলের বিধানসভা কেন্দ্র।
১৭১৭ সালে ব্রিটিশ ইস্ট ইন্ডিয়া কোম্পানি ৫৫টি গ্রাম কিনে সেগুলিকে তাদের কলকাতার সম্পত্তির সঙ্গে যুক্ত করে। "পঞ্চান্নগ্রাম" নামে পরিচিত এই ৫৫টি গ্রাম বা মৌজার একটি ছিল কাশীপুর। এইচ. ই. এ. কটন লিখেছেন, "কাশীপুর অঞ্চলটি নদীর ধারে সবচেয়ে সুন্দর এলাকাগুলির একটি। এখানে অনেকগুলি বাগানবাড়ি রয়েছে।" সেই সময় থেকেই কাশীপুর একটি শিল্পাঞ্চল। এখানে গভর্নমেন্ট গান ফাউন্ডারি, সিন্ডার অ্যান্ড রাইফেল শেল ফ্যাক্টরি (কর্নেল হাচিনসন যার মূল প্রতিষ্ঠাতা) এবং একাধিক চিনি ও পাটকল গড়ে ওঠে।


title: কাশীপুর

text:
এন্টালি, মানিকতলা, বেলেঘাটা, উল্টোডাঙা, চিৎপুর, কাশীপুর, বেনিয়াপুকুরের কিছু অংশ, বালিগঞ্জ, ওয়াটগঞ্জ ও একবালপুর এবং গার্ডেনরিচ ও টালিগঞ্জের কিছু অংশ ১৮৮৮ সালে কলকাতা পৌরসংস্থার অন্তর্গত হয়েছিল।
কলকাতা পৌরসংস্থার ১ নং ওয়ার্ড কাশীপুর অঞ্চল নিয়ে গঠিত। এই অঞ্চলে হুগলি নদীর ছয়টি বিখ্যাত ঘাট আছে। এগুলি হল: কাশীপুর ঘাট, সাধুর ঘাট, রানির ঘাট, প্রামাণিক ঘাট, রামকৃষ্ণ মহাশ্মশান ও রতনবাবু ঘাট।
কলকাতা পৌরসংস্থার ১ নং ওয়ার্ডের অন্তর্গত কাশীপুর এবং ২ নং ওয়ার্ডের অন্তর্গত সিঁথি অঞ্চল কাশীপুর থানার অন্তর্গত। ২০০১ সালের জনগণনা অনুসারে, এই অঞ্চলের জনসংখ্যা ৯৬,০৪৩। এর মধ্যে ৫১,৪০১ জন পুরুষ ও ৪৪,৬৪২ জন মহিলা। এই অঞ্চলের দশকীয় বৃদ্ধির হার নেতিবাচক। ৬ নং ওয়ার্ডের অন্তর্গত চিৎপুর অঞ্চলের কিছু অংশ কাশীপুর থানার অন্তর্গত।
কাশীপুরের গান অ্যান্ড শেল ফ্যাক্টরিটি দুই শতাব্দী-প্রাচীন। এটি ভারতীয় উপমহাদেশের প্রাচীনতম বিদ্যমান কারখানা। ১৮০২ সালে স্থাপিত এই কারখানাটি অর্ডিন্যান্স ফ্যাক্টরি বোর্ড কর্তৃক পরিচালিত। প্রযুক্তিগত বিবর্তনের সঙ্গে সঙ্গে এই কারখানায় উৎপাদন ব্যবস্থার আধুনিকীকরণ করা হয়েছে। বর্তমানে এই কারখানা বড়ো আকারের আধুনিকীকরণের মধ্যে রয়েছে। এখানে বড়ো ব্যারেল গান থেকে ছোটো ব্যারেল পিস্তল, বিভিন্ন ধরনের শেল, ফিউজ ও সিভিল ট্রেড দ্রব্যাদি তৈরি হয়।


title: কাশীপুর

text: এই কারখানাটি গান ক্যারেজ এজেন্সি হিসেবে কাজ শুরু করে। পরে এই এজেন্সি ১৮১৪ সালে এলাহাবাদে ও পরে ১৮১৬ সালে ফতেহগড়ে চলে যাওয়ায় এর গুরুত্ব কমে যায়। শেষে ১৮২৯ সালে সব যন্ত্রপাতি ফতেহগড়ে চলে যায়। যদিও পরে কারখানাটি আবার চালু হয়। এই কারখানার ফাঁকা অংশ ফোর্ট উইলিয়ামের গান ফ্যাক্টরি হিসেবে ব্যবহৃত হতে থাকে। এখানে ব্রাস গান কাস্টিং-এর পাশাপাশি আয়রন শট ও শেল তৈরি হতে থাকে।


title: কাশীপুর

text: ১৮৫৫ সালে ব্রিটিশ সেনাবাহিনীতে ব্রিচ-লোডিং স্টিল রাইফেলড বন্দুকের ব্যবহার শুরু হলেও, কাশীপুরে এই ধরনের বন্দুক নির্মাণের যথাযথ প্রযুক্তি ছিল না। মিনি-বুলেট ফ্যাক্টরিটি দমদমে সরিয়ে নিয়ে যাওয়া হয়। এখানে অল্পই কাজ হত। কারখানাটি বন্ধ করে দেওয়ার প্রস্তাব এলেও এটিকে বন্ধ করা হয়নি। রাইফেলড বন্দুক ইংল্যান্ড থেকে আমদানি করা হত। এর জন্য নতুন এলঙ্গেটেড শেলের দরকার ছিল। স্থির হয় কাশীপুরের কারখানাটিকে এই ধরনের নতুন শেল তৈরির কাজে ব্যবহার করা হয়। তখন কারখানার সম্প্রসারণ হয়। ১৮৭২ সালে "গান ফাউন্ডারি"র নাম বদলে "ফাউন্ডারি অ্যান্ড শেল ফ্যাক্টরি" রাখা হয়। নতুন শেল তৈরি ছাড়াও নতুন ব্রিচ-লোডিং বন্দুকের জন্য আধুনিক ফিউজ ও কার্তুজ তৈরি শুরু হয়। ১৮৮৭ ও ১৮৯০ সালে কারখানাটি নতুন করে সম্প্রসারিত করা হয়।


title: কাশীপুর

text:
১৮৯২ সালে ভারতে প্রথম স্টিল কাস্ট করা হয় কাশীপুরে। করেছিল সিমেন'স মার্টিন ওপেন হার্থ প্ল্যান্ট। ১৮৯৬ সালে রোলিং মিল তৈরি হয়। যদিও মেটালুর্জিক্যাল ইউনিটগুলিগুলিকে ১৯০৩ সালে ইছাপুরে সরিয়ে নিয়ে যাওয়া হয়। কারণ কাশীপুরে আর সম্প্রসারণের জায়গা ছিল না। ১৮৯০ সালেই ব্রিচ-লোডিং বন্দুক তৈরি বা আমদানিকৃত বন্দুক মেরামতির শপ তৈরি হয়। ১৯০৫ সালে কুইক-ফায়ারিং বন্দুক তৈরি শুরু হয়। এই বছরই বন্দুক তৈরি শুরু হলে কারখানার নাম বদলে "গান অ্যান্ড শেল ফ্যাক্টরি" রাখা হয়।
১৯৪৯ সালে সিইএসই কাশীপুরে বিদ্যুৎ জেনারেটিং কেন্দ্রটি স্থাপন করে। এটির বর্তমান ক্ষমতা ১০০ মেগাওয়াট। এখানে দূষণ সৃষ্টি করে না এমন জ্বালানি দিয়ে বিদ্যুৎ উৎপাদন করা হয়।
রামকৃষ্ণ মঠের কাশীপুর শাখাটি কাশীপুর উদ্যানবাটী নামে পরিচিত। এই বাগানবাড়িতে রামকৃষ্ণ পরমহংস তাঁর জীবনের শেষ কয়েক মাস কাটিয়েছিলেন। এখানেই তাঁর মহাসমাধি হয়। ১৯৪৬ সালে এটি রামকৃষ্ণ মঠের শাখাকেন্দ্রে পরিণত হয়। প্রতিবছর ১ জানুয়ারি এখানে মহাসমারোহে কল্পতরু উৎসব আয়োজিত হয়।


title: আলিপুর

text: আলিপুর দক্ষিণ ২৪ পরগনা জেলার জেলা-সদর ও কলকাতার দক্ষিণাঞ্চলে অবস্থিত একটি অঞ্চল। আলিপুর কলকাতার অন্যতম বিলাসবহুল ও ব্যয়বহুল অঞ্চল। এই অঞ্চলেই কলকাতার বিশিষ্ট শিল্পপতি ও ব্যবসায়ীদের নিবাস।


title: আলিপুর

text: আলিপুরের উত্তরসীমায় অবস্থিত টালির নালা, পূর্বে ভবানীপুর, পশ্চিমে ডায়মন্ড হারবার রোড এবং দক্ষিণে শিয়ালদহ দক্ষিণ শাখার বজবজ লাইনের রেলপথটি।


title: আলিপুর

text: আলিপুর অঞ্চলটি কলকাতার পত্তনের সময় থেকেই এই মহানগরীর অঙ্গ। সেই কারণে বহু ঘটনার সাক্ষী এই অঞ্চল ঐতিহাসিক দিক থেকে বিশেষ ঐতিহ্য বহনকারী।


title: আলিপুর

text: অষ্টাদশ শতাব্দীর মধ্যভাগ থেকে ফোর্ট উইলিয়াম ও ডালহৌসি স্কোয়ারের বাইরে রেস কোর্সের ওপারে ইংরেজরা বসতি স্থাপন করতে শুরু করে। এই সময়ে নির্মিত বেলভেডর এস্টেট ছিল এই আলিপুর তথা এই শহরের প্রাচীনতম প্রতিষ্ঠানগুলির অন্যতম। তৎকালীন গভর্নর জেনারেল ওয়ারেন হেস্টিংস নিজের বসবাসের উদ্দেশ্যে এটি নির্মাণ করেন। গভর্নরস হাউস বা লাটভবন নির্মিত হওয়ার পূর্বাবধি এই বাড়িটিই ছিল ব্রিটিশ গভর্নর জেনারেলদের সরকারি বাসভবন। আবার এই সময় থেকেই একের পর এক ব্রিটিশ এই অঞ্চলে এসে বসবাস শুরু করতে থাকেন। অবিলম্বে প্রাসাদ, বাংলো ও বাগানে ভরে উঠে আলিপুর হয়ে ওঠে কলকাতার অন্যতম জনপ্রিয় ও দ্রষ্টব্য অঞ্চল।


title: আলিপুর

text: ১৮২০ সালে মিশনারি উইলিয়াম কেরি বেলভেডর এস্টেটের পিছনে স্থাপনা করেন এগ্রি হর্টিকালচারাল গার্ডেন। এই উদ্যান এই অঞ্চলের সৌন্দর্য অনেকাংশে বৃদ্ধি করে। বেলভেডর এস্টেটেরই একাংশে ১৮৫২ সালে উঠে আসে ইম্পিরিয়াল লাইব্রেরি, যার বর্তমান নাম জাতীয় গ্রন্থাগার। এই বছরেই আলিপুর টাঁকশালের উদ্বোধন সম্পন্ন হয়। ১৮৭৫ সালে আলিপুর পশুশালা উন্মুক্ত করে দেওয়া হয় জনসাধারণের জন্য।


title: আলিপুর

text: ভারতের স্বাধীনতা সংগ্রামের ইতিহাসের সঙ্গেও এই অঞ্চলের যোগ অত্যন্ত গভীর। এই অঞ্চল সাক্ষী বিখ্যাত আলিপুর বোমার মামলার।


title: আলিপুর

text: স্বাধীনতা লাভের পর আলিপুর শহরের গণ্যমান্য ধনী ব্যক্তিদের কাছে অত্যন্ত জনপ্রিয় হয়ে ওঠে। পল, বিড়লা, গোয়েঙ্কা বা ডালমিয়াদের মতো ব্যবসায়ীরাও এই অঞ্চলে বসবাস শুরু করেন। বিংশ শতাব্দীর ’৮০ ও ’৯০-এর দশকে বালিগঞ্জ ও বিধাননগর আলিপুরের সঙ্গে পাল্লা দিয়ে হয়ে ওঠে কলকাতার অন্যতম বিলাসবহুল অঞ্চল। বর্তমানে দক্ষিণ ২৪ পরগনার জেলা-সদর আলিপুর থেকে সরিয়ে কলকাতার অদূরে বারুইপুর শহরে নিয়ে যাওয়ার প্রক্রিয়া শুরু হয়েছে। এর ফলে ভবিষ্যতে আলিপুর অঞ্চলের সুদীর্ঘ প্রশাসনিক গুরুত্বও অনেকাংশে খর্বিত হবে।


title: আলিপুর

text: কলকাতার অন্যান্য অঞ্চলের সঙ্গে বাস পরিষেবার দ্বারা আলিপুর অঞ্চলটি সুসংযুক্ত।


title: আলিপুর

text: কলকাতা শহরতলি রেলওয়ের বজবজ শাখার মাঝেরহাট ও নিউ আলিপুর স্টেশনদুটি আলিপুরের নিকটস্থ রেলস্টেশন।


title: আলিপুর

text: আলিপুরের নিকটস্থ মেট্রো স্টেশনগুলি হল কালীঘাট, যতীন দাস পার্ক ও রবীন্দ্র সদন।


title: আলিপুর

text: ট্রাম পরিষেবা দ্বারাও কলকাতার অন্যান্য অঞ্চলের সঙ্গে আলিপুরের যোগসূত্র স্থাপিত রয়েছে।


title: আলিপুর

text: রাজ্য বিধানসভার ২০০১ ও ২০০৬ সালের নির্বাচনে সারা ভারত তৃণমূল কংগ্রেস মনোনীত প্রার্থী বিশিষ্ট অভিনেতা তাপস পাল ভারতের কমিউনিস্ট পার্টি (মার্কসবাদী) (সিপিআইএম) মনোনীত যথাক্রমে মীরা ভৌমিক ও বিপ্লব চট্টোপাধ্যায়কে পরাস্ত করেন। তার পূর্বে ভারতীয় জাতীয় কংগ্রেস প্রার্থী সৌগত রায় সিপিআইএম-এর রবীন্দ্রনাথ রায় (১৯৯৬), সিপিআইএম-এর তুহিন রায়চৌধুরী (১৯৯১) ও সিপিআইএম-এর অশোক বসুকে (১৯৮৭) পরাস্ত করেছিলেন। তারও পূর্বে ভারতীয় জাতীয় কংগ্রেস প্রার্থী অণুপ কুমার চন্দ্র সিপিআইএম-এর অশোক বসুকে (১৯৮২) পরাস্ত করেছিলেন। সিপিআইএম-এর অশোক বসু ১৯৭৭ সালে পরাস্ত করেছিলেন জনতা পার্টির বলাই বরন চট্টোপাধ্যায়কে।


title: আলিপুর

text: আলিপুর বর্তমানে দক্ষিণ কলকাতা লোকসভা কেন্দ্রের অন্তর্ভুক্ত একটি বিধানসভা কেন্দ্র। এই লোকসভা কেন্দ্রের নির্বাচিত সাংসদ হলেন মমতা বন্দ্যোপাধ্যায়।


title: বিদ্যাসাগর মেলা

text: বিদ্যাসাগর মেলা পশ্চিমবঙ্গের রাজধানী কলকাতায় আয়োজিত ঈশ্বরচন্দ্র বিদ্যাসাগরের নামাঙ্কিত একটি শিক্ষামূলক মেলা। বঙ্গীয় সাক্ষরতা প্রসার সমিতি এই মেলার আয়োজক। এই মেলার সূচনা হয় ১৯৯৪ সালে বিদ্যাসাগর মহাশয়ের প্রয়াণ-শতবর্ষে। প্রথমে এই মেলাটি পূর্ব মেদিনীপুর জেলার ঘাটাল মহকুমার অন্তর্গত বীরসিংহ গ্রামে। প্রসঙ্গত উল্লেখ্য এই বীরসিংহ গ্রামই বিদ্যাসাগর মহাশয়ের পৈতৃক ভিটা ও জন্মস্থান। পরবর্তীকালে এই মেলা স্থানান্তরিত হয় কলকাতায়। ক্রমে মেলার সঙ্গে যুক্ত হয়ে পড়ে সাক্ষরতা অভিযানের একটি দিকও। বর্তমানে এই মেলাটি কলকাতার অন্যতম বৃহৎ মেলা। পশ্চিমবঙ্গের বিশিষ্ট রাজনৈতিক ব্যক্তিত্ব বিমান বসু এই মেলার প্রধান সংগঠক।


title: বিদ্যাসাগর মেলা

text: ১৯৯৪ সালে বিদ্যাসাগর প্রয়াণ-শতবর্ষ উপলক্ষে তদনীন্তন অবিভক্ত মেদিনীপুর জেলার ঘাটাল মহকুমাস্থ বিদ্যাসাগর মহাশয়ের জন্মভূমি বীরসিংহ গ্রামে মহকুমার শিক্ষানুরাগী মানুষদের প্রত্যক্ষ সহযোগিতায় বঙ্গীয় সাক্ষরতা প্রসার সমিতি পাঁচ দিন ব্যাপী প্রথম বিদ্যাসাগর মেলার আয়োজন করে। এই মেলায় সাক্ষরতা প্রসার বিষয়ে আলোচনা, গান, নাটক, বিবিধ প্রদর্শনী ও নানা অনুষ্ঠানের সফল আয়োজন করা হয়েছিল। বাংলা লোকসংস্কৃতির নানা আঙ্গিক এই মেলায় উপস্থাপিত হয়। পাঁচ দিনে প্রায় পাঁচ লক্ষ মানুষ অংশ নিয়েছিলেন এই মেলায়, যাঁদের অধিকাংশই ছিলেন আশপাশের গ্রামবাসী। মেলার এই সাফল্যে অনুপ্রাণিত হয়ে পরের বছরও বীরসিংহে বিদ্যাসাগর মেলার আয়োজন করা হয়। এই বছর মেলার আয়তন ও আয়োজন বেশ বৃদ্ধি পায়। তবে গ্রামীণ অঞ্চলে সম্পূর্ণ অভিজ্ঞতাহীনভাবে মেলা করতে গিয়ে আয়োজকদের কিছু আর্থিক ঘাটতি হয়েছিল। সেই ঘাটতি মেটাতে পরের বছর থেকে বীরসিংহের পাশাপাশি কলকাতায় মেলা করার সিদ্ধান্ত নেন কর্তৃপক্ষ। ১৯৯৪ সাল থেকে কলকাতায় বিদ্যাসাগর মেলার সূচনা হয়। প্রথমে রবীন্দ্র সদন সংলগ্ন ময়দানের একটি অংশে মেলা আয়োজিত হত। বর্তমানে এই মেলাটি আয়োজিত হয় কলকাতার মিলনমেলা মেলাপ্রাঙ্গনে। অবশ্য বীরসিংহ গ্রামের মেলাটিও পাশাপাশি সমান উৎসাহ ও উদ্দীপনার সঙ্গে অনুষ্ঠিত হয়ে থাকে।


title: বিদ্যাসাগর মেলা

text: বিদ্যাসাগর মেলার প্রাথমিক উদ্দেশ্য ছিল সার্বিক সাক্ষরতার প্রসার ঘটানো। এই উদ্দেশ্যে নানা কর্মসূচির মাধ্যমে পশ্চিমবঙ্গে জেলায় জেলায় নিরক্ষরতা দূরীকরণের প্রচেষ্টা চালানো হয়। বর্তমানে সারা রাজ্যে সার্বিক সাক্ষরতার হার ৭০ শতাংশের কাছাকাছি। এই সাফল্যের পশ্চাতে বিদ্যাসাগর মেলারও বিশেষ অবদান রয়েছে।


title: বিদ্যাসাগর মেলা

text: বিদ্যাসাগর মেলা থেকে গৃহীত অপর এক অভিনব কর্মসূচি হল বিদ্যাসাগর বিদ্যালয় স্থাপন। বিদ্যাসাগর স্মারক বিক্রয় করে প্রাপ্ত অর্থ ব্যাংকে জমা রেখে লব্ধ টাকায় প্রথমে মেদিনীপুর ও পরে রাজ্যের অপরাপর জেলায় স্থাপন করা হয় এই বিদ্যাসাগর বিদ্যালয়। এই বিদ্যালয়ের তিনটি পর্যায় – একটি সাধারণ, যেখানে নবসাক্ষরগণ তৃতীয় শ্রেণি থেকে ভর্তি হতে পারেন, একটি মুক্ত বিদ্যালয় ও একটি নৈশ বিদ্যালয়। সাক্ষরতার প্রসার ঘটানোর জন্য সকল রাজনৈতিক মতাদর্শকে এক ছাতার তলায় আনতেও অনেকটাই সফল এই বিদ্যাসাগর মেলা।


title: বিদ্যাসাগর মেলা

text: এছাড়া, বিদ্যাসাগর মহাশয়ের জন্মস্থান বীরসিংহ গ্রামটিকে একটি আদর্শ গ্রাম হিসাবে গড়ে তোলার প্রয়াস নেওয়া হয়েছে সরকারি ও বেসরকারি উদ্যোগে।


title: টগর

text: টগর ঝোপঝাড়বিশিষ্ট চিরহরিৎ গাছ। আগে টগরের উদ্ভিদতাত্ত্বিক নাম ছিল "Ervatamia coronaria" stapf.। এখন বৈজ্ঞানিক নাম "Tabernaemontana divaricata" (L.) Br., যা Apocynaceae পরিবারের অন্তর্ভুক্ত। এটি গর্ভশীর্ষ পুষ্প ৷


title: টগর

text:
বাংলাদেশের সিলেটে একে দুধফুল বলে ডাকা হয়।
টগর দুই রকম- থোকা টগর ও একক টগর। বাংলাদেশ ও ভারতে এই দুই রকমের টগর পাওয়া যায়। একটি টগরের একক পাপড়ি, অন্যটির গুচ্ছ পাপড়ি। এদেরকে "বড় টগর" ও "ছোট টগর" বলা হয়।


title: টগর

text: ঝাঁকড়া মাথার জন্য টগর গাছ সুন্দর। ডালগুলোও সোজা ওঠে না, বহু শাখা-প্রশাখা নিয়ে ঝোঁপের মতো বাগানের শোভা বাড়ায়। সুন্দর করে ছেঁটে দিলে চমৎকার ঘন ঝোঁপ হয়। কলম করে চারা করা যায়, আবার বর্ষাকালে ডাল পুতলেও হয়। টগর সমতল ভূমির গাছ। পর্বতের প্রত্যন্ত অঞ্চলেও দেখা যায়। বাংলাদেশের বনে-বাদাড়ে টগর এমনিতেই জন্মে। টগরের কাণ্ডের ছাল ধূসর। গাছের পাতা বা ডাল ছিঁড়লে সাদা দুধের মতো কষ ঝরে বলে একে "ক্ষীরী বৃক্ষ" বলা যায়। পাতা ৪-৫ ইঞ্চি পর্যন্ত লম্বা ও এক দেড় ইঞ্চি চওড়া হয়। পাতার আগা ক্রমশ সরু। ফুল দুধ-সাদা। সারা বছর ফুল ফোটে। থোকা টগরের সুন্দর মৃদু গন্ধ হয় কিন্তু একক টগরের গন্ধ নেই। ফুল থেকে ফলও হয়। তার মধ্যে ৩ থেকে ৬ত টি বীজ হয়। বড় টগরের বোঁটা মোটা এবং একক ফুল হয়। পাতাও একটু বড়।


title: টগর

text: সারা পৃথিবীতে এই গণের ৪০ টি প্রজাতি আছে। এর মধ্যে বাংলাদেশ ও ভারতে ৪টি প্রজাতি পাওয়া যায়। দক্ষিণ আমেরিকা থেকে এই গাছ ভারত উপমহাদেশে এসেছে।


title: টগর

text: টগরের মূল ও শেকড় ওষুধে ব্যবহৃত হয়। শেকড় তেতো ও কটু স্বাদের। এতে কৃমি ও চুলকানি দূর হয়। ঘামাচিতে টগরের কাঠ ঘষে প্রতিদিন চন্দনের মতো গায়ে মাখলে উপকার হয়। অনেকে টগরের কাঁচা ডাল চিবিয়ে দাঁতের অসুখ সারায়।


title: ওয়াজেদ আলীর মসজিদ

text: ওয়াজেদ আলীর মসজিদ (পোষাকি নাম শাহী ইমাম মসজিদ) কলকাতা মহানগরীর মেটিয়াবুরুজ অঞ্চলে অবস্থিত একটি মসজিদ। ইস্ট ইন্ডিয়া কোম্পানি-কর্তৃক অযোধ্যার মসনদচ্যুত ও কলকাতায় নির্বাসিত নবাব ওয়াজেদ আলী শাহ গার্ডেনরিচ-মেটিয়াবুরুজ অঞ্চলে তাঁর আবাসগৃহ নির্মানের সময় সার্কুলার গার্ডেনরিচ রোডে এই মসজিদটি নির্মাণ করেন। ঊনবিংশ শতকের মধ্যভাগে নির্মিত এই মসজিদের স্থাপত্যে ইঙ্গ-ভারতীয় প্রভাব স্পষ্ট।


title: ভোসড়ি শাহের মসজিদ

text: ভোসড়ি শাহের মসজিদ (মতান্তরে বসরি শাহের মসজিদ) কলকাতার কাশীপুর সংলগ্ন অঞ্চলের একটি অপূর্ব সুন্দর মসজিদ। বাগবাজার খালের উত্তরে ও চিৎপুর রোডের পশ্চিম পার্শ্বে ৮ নং শেঠপুকুর রোডস্থ এই মসজিদটিই সম্ভবত কলকাতার প্রাচীনতম মসজিদ। অষ্টাদশ শতাব্দীর শেষভাগে নির্মিত এই মসজিদটির পশ্চাতে রয়েছে ভোসড়ি শাহ পীরের মাজার। এই মাজারটি হিন্দু-মুসলমান সম্প্রদায়ের একটি মিলনক্ষেত্র। উভয় সম্প্রদায়ের মানুষই পীড়ামুক্তির প্রার্থনা নিয়ে এই মাজারে উপস্থিত হন।


title: ভোসড়ি শাহের মসজিদ

text: এই মসজিদের প্রকৃত প্রতিষ্ঠাকাল জানা যায় না। ১৭৫৭ সালে পলাশীর যুদ্ধে নবাব সিরাজদ্দৌলার পরাজয়ের পর ওয়ারেন হেস্টিংসের শাসনকালে নবাব দেওয়ান রেজা খাঁ ও তাঁর উত্তরসূরিদের কর্মকেন্দ্র কলকাতার চিৎপুর অঞ্চলে স্থানান্তরিত করা হয়। এই সময় থেকে তাঁরা চিৎপুরের নবাব বলে পরিচিত হন। জনশ্রুতি রেজা খাঁ এই মসজিদটি নির্মাণ করেছিলেন। এই মসজিদের একটি অধুনালুপ্ত প্রাচীন প্রতিষ্ঠালিপি থেকে জানা যায় ১২১৯ হিজরা অর্থাৎ ১৭৯৯ খ্রিস্টাব্দে জাফর আলী খাঁ এটির পুনর্নির্মাণ করেন।


title: ভোসড়ি শাহের মসজিদ

text: একতলার উপর নির্মিত সুউচ্চ তিন গম্বুজ-বিশিষ্ট এই মসজিদটি মুর্শিদাবাদ ঘরানার মসজিদ স্থাপত্যে নির্মিত। গম্বুজগুলির দুই পাশে একসময় আটটি চারকোনা প্রধান মিনার সংস্থাপিত ছিল। এই মিনারগুলির কয়েকটি বর্তমানে নষ্ট হয়ে গেছে। মসজিদের প্রবেশপথটি ছিল তিনটি খিলানযুক্ত। বাইরের দেওয়ালের প্রত্যেক কোণে ও দেওয়াল মধ্যবর্তী স্থানগুলি ভিত থেকে ছাদ পর্যন্ত স্তম্ভসজ্জায় সজ্জিত। সমগ্র মসজিদটির ভিতর ও বাইরের দেওয়ালজুড়ে পঙ্খ পলেস্তারায় অপূর্ব সুন্দর ফুল ও পাতার নকশা উৎকীর্ণ আছে। বাইরের দেওয়ালগুলিতে সুন্দর করে তোলার জন্য খোদাই করা ইঁট বসিয়ে তার উপর পলেস্তারার লেপন করা হয়।


title: ভোসড়ি শাহের মসজিদ

text:
প্রতিষ্ঠা-সালের নিরিখে শহর কলকাতার আরও কয়েকটি উল্লেখযোগ্য প্রাচীন মসজিদ
মহম্মদ রমজান আলি মসজিদ (১৭৮৪) নিমতলাঘাট,
মতি খাঁ মসজিদ (১৮১০) শিয়ালদহ,
বিবি জিতানের মসজিদ (১৮১৫) মানিকতলা,
কিতাবুদ্দিন সরকার (১৮৩০) শিয়ালদহ,
শেখ ফৌজুল্লার মসজিদ (১৮৩০) শিয়ালদহ,
গোলাম মহম্মদ মসজিদ (১৮৩৫) টালিগঞ্জ,
সাহানি বেগম (১৮৪০) টালিগঞ্জ,
টিপু সুলতান (১৮৪২) ধর্মতলা স্ট্রিট,
নাখোদা মসজিদ (১৮৪২) চিৎপুর,
বু-আলী মসজিদ (১৮৪৪) শিয়ালদহ,
লাল মসজিদ (১৮৫০) মানিকতলা,
ওয়াজিদ আলি মসজিদ (১৮৫০) মেটিয়াবুরুজ,
হাফিজ হাতিম মসজিদ (১৮৫০) কলুটোলা,
মোল্লাপাড়ার মসজিদ (১৯৫০) দক্ষিণেশ্বর।


title: ধারকত্ব

text: ধারকত্ব হল কোন নির্দিষ্ট বিভব পার্থক্যে সঞ্চিত তড়িৎ আধানের পরিমাপ। তড়িৎ আধান সঞ্চয়ের জন্য দুই পাত বিশিষ্ট ধারক সর্বাধিক প্রচলিত। যদি ধারকের পাতদ্বয়ে আধানের পরিমাণ যথাক্রমে +Q ও -Q এবং পাতদ্বয়ের বিভব পার্থক্য V হয়, তবে ধারকত্ব formula_1


title: ধারকত্ব

text: ধারকত্বের এসআই একক হল ফ্যারাড। ১ ফ্যারাড = ১ কুলম্ব প্রতি ভোল্ট।


title: ধারকত্ব

text: ধারক চার্জ করতে কৃতকাজ ধারকে সঞ্চিত শক্তির সমান। ধারক চার্জ করার অর্থ হল ধারকের দুই পাতের মধ্যে বিভব পার্থক্য সৃষ্টি করা। ধরা যাক C ধারকত্ববিশিষ্ট কোন ধারকের দুই পাতে যথাক্রমে +q ও -q আধান সঞ্চিত আছে। V = q/C বিভব পার্থক্যে অতিক্ষুদ্র আধান formula_2 ধারকের এক পাত হতে অপর পাতে নিতে কৃতকাজ formula_3:


title: ধারকত্ব

text: যেখানে,


title: ধারকত্ব

text: উপরিউক্ত সমীকরণটি যোগজীকরণের মাধ্যমে ধারকে সঞ্চিত শক্তি নির্ণয় করা যায়। প্রাথমিক অবস্থায় ধারকের পাতদ্বয় আধানহীন (q=০)। এক পাত হতে আরেক পাতে আধান নিয়ে পাতদ্বয়কে যথাক্রমে +Q and -Q আধানে আধায়িত করতে কৃতকাজ W:


title: ধারকত্ব

text: কুলম্বের সূত্র


title: বাগবাজার

text: বাগবাজার হল উত্তর কলকাতার একটি অঞ্চল। এই এলাকাটি কলকাতা পুলিশের শ্যামপুকুর থানার অন্তর্গত। বাগবাজার ও তার পার্শ্ববর্তী শ্যামবাজার এলাকা দু'টি বাঙালি অভিজাত শ্রেণীর অন্যতম প্রধান বসতিস্থল। কলকাতার ক্রমবিকাশ ও উন্নয়নে এই এলাকা একটি সক্রিয় ভূমিকা গ্রহণ করেছে।


title: বাগবাজার

text: সাধারণ ধারণা অনুযায়ী 'বাগ' (উদ্যান) বা 'বাঘ' শব্দ থেকে বাগবাজার শব্দটির উদ্ভব। তবে ভাষাতাত্ত্বিক সুকুমার সেন মনে করেন বাগবাজার শব্দটি 'বাঁক বাজার' শব্দের অপভ্রংশ। কারণ এই অঞ্চলের নিকটে হুগলি নদীর একটি প্রকাণ্ড বাঁক অবস্থিত।


title: বাগবাজার

text: বাগবাজার একসময় ছিল সুতানুটি গ্রামের অন্তর্ভুক্ত। এই অঞ্চল ছিল বসু ও পাল পরিবারের আবাসভূমি। এই বসু পরিবারে অন্যতম ধনাঢ্য ব্যক্তিত্ব নন্দলাল বসু ব্রিটিশদের আগমনের অনেক আগেই সুতানুটিতে আসেন। ডিহি কলকাতা গ্রামে বসতি স্থাপনের পর সুতানুটি অঞ্চল ধীরে ধীরে ইংরেজ কর্তৃক পরিত্যক্ত হয়। এই অঞ্চলের উত্তরভাগে পেরিনস গার্ডেন নামে একটি প্রমোদ উদ্যান আছে। কলকাতার আদিযুগে কোম্পানির গণ্যমান্য কর্মচারীরা একসময় সস্ত্রীক এই উদ্যানে আমোদ প্রমোদ করতে আসতেন বলে জানা যায়। ১৭৪৬ সাল নাগাদ এই উদ্যানে ইংরেজ যাতায়াত উল্লেখযোগ্য বৃদ্ধি পেয়েছিল। ১৭৫২ সালে ২৫,০০০ টাকায় এই উদ্যানটি বিক্রি হয়ে যায়। যাঁর নামে এই উদ্যান, সেই ক্যাপ্টেন পেরিন ছিলেন বহু জাহাজের মালিক। ১৭৫৪ সালে কর্নেল সি এফ স্কট এই বাগানে একটি বারুদ উৎপাদন কারখানা স্থাপন করেছিলেন।


title: বাগবাজার

text: কলকাতার অন্যতম ধনাঢ্য ও প্রভাবশালী জমিদার 'ব্ল্যাক জমিদার' নামে পরিচিত গোবিন্দরাম মিত্রের পুত্র রঘু মিত্র ইস্ট ইন্ডিয়া কোম্পানির শাসনকালেই বাগবাজারের বিখ্যাত বাগবাজার ঘাটটি নির্মাণ করান। ১৭৫৬ সালের ১৭৫৬ তারিখে বাংলার নবাব সিরাজদ্দৌলা কলকাতা আক্রমণ করলে বাগবাজারের অদূরেই কোম্পানির সঙ্গে তাঁর বিখ্যাত লালদিঘির যুদ্ধটি ঘটে। এই যুদ্ধে সিরাজ জয়লাভ করেন ও কলকাতা অধিকার করে নেন।


title: বাগবাজার

text:
ঊনবিংশ শতাব্দীতে কলকাতার যে বিশিষ্ট মানুষটির সঙ্গে বাগবাজারের নাম ওতোপ্রতোভাবে জড়িয়ে পড়ে, তিনি শ্রীরামকৃষ্ণ। সম্ভবত ১৮৭৭ সালে প্রথমবার তিনি বাগবাজারে এসেছিলেন। ৪০, বোসপাড়া লেনে (বর্তমান নাম মা সারদামণি সরণি) কালীনাথ বসুর পৈত্রিক বাসভবনে তিনি আসেন। এখানেই হরিনাথ চট্টোপাধ্যায় (পরবর্তীকালে স্বামী তুরীয়ানন্দ), গদাধর ঘটক (গঙ্গোপাধ্যায়) (পরবর্তীকালে স্বামী অখণ্ডানন্দ) ও বিশিষ্ট নাট্যকার গিরিশচন্দ্র ঘোষের সঙ্গে তাঁর সাক্ষাৎ ঘটে।
রামকৃষ্ণ মিশনের সংঘ-জননী সারদা দেবীর কলকাতায় বসবাসের সুবিধার জন্য মিশন বাগবাজারেই তাঁর জন্য একটি সুউচ্চ তিনতলা বাড়ি নির্মাণ করেন। বর্তমানে এই বাড়িটি ‘মায়ের বাড়ি’ নামে পরিচিত এবং মিশনের বাংলা মুখপত্র উদ্বোধন পত্রিকার কার্যালয়। এই বাড়ি থেকে দূরে মারাঠা খাল ও গঙ্গার মিলনস্থলটি দেখা যায়। বাড়ি সম্মুখস্থ রাস্তাটির নাম মুখার্জ্জী লেন থেকে পরিবর্তিত করে উদ্বোধন লেন করা হয়েছে। বাড়ির দক্ষিণে কাশী মিত্র শ্মশানঘাট ও শ্মশানেশ্বর শিব মন্দির অবস্থিত।


title: বাগবাজার

text:
বাগবাজার অঞ্চলের উত্তরে বাগবাজার খাল, পূর্বে শ্যামবাজার, দক্ষিণে শোভাবাজার ও কুমারটুলি এবং পূর্বে প্রবাহিত হুগলি নদী। সুপ্রাচীন চিৎপুর রোড (বর্তমান নাম রবীন্দ্র সরণি) সুদীর্ঘকাল ধরেই বাগবাজার অঞ্চলের জীবনরেখা। সাবর্ণ রায়চৌধুরী নির্মিত হালিশহর থেকে বেহালা পর্যন্ত বিস্তৃত একটি তীর্থপথের উপরে এই রাস্তা নির্মিত হয়েছিল। ১৯০৪ সালে এই পথ ধরেই ট্রামলাইন বাগবাজার অবধি বিস্তৃত করা হয়। ২০০৭ সালে এই লাইনটি সংস্কার করা হয়েছে। রবীন্দ্র সরণি যেমন উত্তর-দক্ষিণে বিস্তৃত হয়ে বাগবাজারকে দ্বিখণ্ডিত করেছে তেমনি বাগবাজার স্ট্রিট পূর্বে বিধান সরণি থেকে পশ্চিমে বাগবাজার ঘাট অবধি বিস্তৃত হয়ে এই অঞ্চলকে দ্বিধাবিভক্ত করেছে। গিরিশ অ্যাভেনিউ চিত্তরঞ্জন অ্যাভেনিউ-এর একটি সম্প্রসারিত অংশ। ১৯৩০-এর দশকে এই রাস্তাটির নির্মাণকালে নির্মাণপথের মধ্যে গিরিশচন্দ্র ঘোষের বাসভবনটি পড়লে রাস্তাটিকে দুইভাগে ভাগ করে বাড়ির দুই পাশ দিয়ে নিয়ে যাওয়া হয়। বর্তমানে বাগানসহ বাড়িটি রাস্তার ঠিক মধ্যখানেই অবস্থান করছে। বাগবাজার অঞ্চলে বহু গলি বিদ্যমান।
বাগবাজারে চক্ররেলের একটি স্টেশন আছে। এই অঞ্চলের নিকটতম মেট্রো স্টেশন শ্যামবাজার হাঁটাপথের দুরত্বে অবস্থিত।


title: বাগবাজার

text: শ্যামপুকুর থানা ও কলকাতা পৌরসংস্থার ৭ নং ওয়ার্ডের একটি বিস্তৃর্ণ অঞ্চল বাগবাজার অঞ্চলের অন্তর্গত। এই অঞ্চলের জনসংখ্যা ২০০১ সালের জনগণনার হিসাব অনুসারে ২০,০১২। তার মধ্যে পুরুষ ১০,৫১৮ জন ও নারী ৯,৪৯৪ জন।


title: বাগবাজার

text: বাগবাজার বাংলার বহু কৃতি সন্তানের বাসভূমি। তাছাড়া কলকাতার সংস্কৃতি আন্দোলনের সঙ্গেও এই অঞ্চলের নাম বিশেষভাবে জড়িত। বাগবাজার স্ট্রিটেই কলকাতার দুটি অন্যতম প্রধান অডিটোরিয়াম অবস্থিত। একটি গিরিশ মঞ্চ; ৯০০ আসন বিশিষ্ট এই অডিটোরিয়ামটির উদ্বোধন হয় ১৯৮৬ সালে। অপরটি পশ্চিমবঙ্গ যাত্রা আকাদেমির শশিভূষণ বিদ্যাবিনোদ যাত্রামঞ্চ। বাগবাজারের ১২৫ বছরের পুরনো বাগবাজার রিডিং লাইব্রেরিটি শহরের অন্যতম প্রাচীন লাইব্রেরি। বাগবাজার সার্বজনীন দুর্গাপূজাও কলকাতার অন্যতম শ্রেষ্ঠ ও জনপ্রিয় বারোয়ারি দুর্গাপূজা। এই পূজাটিও বাগবাজার স্ট্রিটেই অনুষ্ঠিত হয়। রামকৃষ্ণ ভক্তসমাজ এই অঞ্চলের প্রতি বিশেষ আকর্ষণ অনুভব করেন। বাংলা সাহিত্যেও এই অঞ্চলের বহু উল্লেখ পাওয়া যায়। বিশেষত আলালের ঘরের দুলাল গ্রন্থে প্যারীচাঁদ মিত্র বাগবাজার ঘাটে স্নানরতা মেয়েদের কথোপকথনের একটি মনোজ্ঞ বর্ণনা দিয়েছেন।


title: বাগবাজার

text: বাগবাজারের প্রধান দর্শনীয় স্থানগুলি হল ব্যোমকালী মন্দির, মদনমোহন মন্দির, সিদ্ধেশ্বরী মন্দির, বলরাম মন্দির, পুঁটেকালী মন্দির, রামকৃষ্ণ মঠ, বাগবাজার (মায়ের বাড়ি) ও উদ্বোধন কার্যালয় ইত্যাদি।


title: কালো

text: কালো হল সেসকল বস্তুর রঙ যা দৃশ্যমান বর্ণালীর মধ্যে কোন আলো বিকিরণ বা প্রতিফলন করে না। কালো রঙের বস্তু দৃশ্যমান বর্ণালীর সকল কম্পাঙ্ক বিশিষ্ট আলো শোষণ করে নেয়। যদিও কখন কখন বর্ণহীন বলতে কালো বলা হয়, তবে ব্যবহারিক অর্থে কালো একটি রঙ, যেমন বলা হয় "কালো বিড়াল"।


title: কালো

text:
দৃশ্যমান আলোর অনুপস্থিতিতে চোখে অনুভূত দর্শনের অভিজ্ঞতাকে কালো রঙ হিসেবে সংজ্ঞায়িত করা যায়।
দৃশ্যমান বর্ণালিতে, সাদা আলো সকল রঙ প্রতিফলন করে , কিন্তু কালো সকল রঙ শোষন করে। কালোকে সজ্ঞায়িত করা হয় এমনভাবে যখন দৃশ্যমান আলো চোখে প্রবেশ করেনা।


title: রাসায়নিক যৌগ

text: রাসায়নিক যৌগ হল একপ্রকারের পদার্থ যা দুই বা ততোধিক ভিন্ন মৌলিক উপাদানের মধ্যে রাসায়নিক বন্ধনের মাধ্যমে গঠিত হয়। মৌলিক উপাদানসমূহ নির্দিষ্ট ভরের অনুপাতে যুক্ত হয়ে রাসায়নিক যৌগ গঠন করে এবং যৌগ ভাঙ্গলে এর মৌলিক উপাদানসমূহ পাওয়া যায়।


title: রাসায়নিক যৌগ

text: কিছু ব্যতিক্রমী রাসায়নিক যৌগ রয়েছে যা উপরোক্ত সংজ্ঞা অনুসরণ করে না। কিছু নির্দিষ্ট স্ফটিক আকারের যৌগ non-stoichiometric; কারণ তাদের স্ফটিক গঠনে অন্য উপাদানের উপস্থিতি (বা আটকে পরা উপাদান) অনুসারে এদের সংযুক্তিতে পার্থক্য হয়। রাসায়নিক ভাবে অভিন্ন কিছু যৌগের গাঠণিক উপাদানের বিভিন্ন পরিমাণে ভারী বা হালকা আইসোটোপ থাকতে পারে, যার কারণে যৌগ গঠনকারী উপাদানসমূহের ভরের অনুপাত কিঞ্চিত পরিবর্তিত হয়। তাই এ যৌগসমূহ পুরাপুরি সমগোত্রীয় হবে না, তবে রসায়নের অধিকাংশ ক্ষেত্রে এদের অভিন্ন ধরা যায়।


title: রাসায়নিক যৌগ

text: রাসায়নিক যৌগের ভৌত ও রাসায়নিক ধর্ম এর গঠনকারী মৌলিক উপাদানসমূহের ধর্ম থেকে ভিন্ন। ইহা যৌগ ও মিশ্রণের প্রধান পার্থক্যসূচক, কেননা বস্তু বা উপাদানের মিশ্রণের বৈশিষ্ট্য সাধারণত মিশ্রণগঠনকারী উপাদানসমূহের বৈশিষ্ট্যের অনুরূপ বা ঘনিষ্টভাবে সম্পর্কযুক্ত হয়। আরেকটি পার্থক্যসূচক হল মিশ্রণের উপাদানসমূহ সাধারণত সহজ যান্ত্রিক পদ্ধতিতে (যেমন: ছাঁকন) পৃথক করা যায়; যেখানে যৌগের উপাদান পৃথক করা প্রায়সময়ই কঠিন হয়। এছাড়া রাসায়নিক বিক্রিয়ায় উপাদানসমূহের রাসায়নিক পরিবর্তনের মাধ্যমে রাসায়নিক যৌগ গঠিত হয়। মিশ্রণ কেবল যান্ত্রিকভাবে প্রস্তুত করা যায়।


title: রাসায়নিক যৌগ

text: সংকর ধাতুকে, যা একপ্রকার মিশ্রণ, প্রায়ই রাসায়নিক যৌগ হিসেবে ভুল করা হয়। ইহা যান্ত্রিকভাবে প্রস্তুত করা হয়; সাধারণত প্রথমে উপাদানসমূহকে উত্তপ্ত করা হয় এবং তারপর দ্রত শীতলকরণের ফলে উপাদানসমূহ একত্রে মিশ্রিত অবস্থা লাভ করে।


title: রাসায়নিক যৌগ

text: রসায়নবিদগণ বিভিন্ন প্রকারের ফর্মুলার সাহায্যে রাসায়নিক যৌগ নির্দেশ করেন। অনুর ক্ষেত্রে, আণবিক এককের ফর্মুলা ব্যবহৃত হয়। পলিমার জাতীয় পদার্থ যেমন খনিজ ও অনেক ধাতব অক্সাইডের ক্ষেত্রে empirical ফর্মুলা উল্লেখ করা হয়; যেমন: খাবার লবণের জন্য NaCl. আণবিক ও empirical ফর্মুলায় উপাদানের ক্রম হল প্রথমে C তারপর H এবং এরপর বর্ণানুক্রমিক। ট্রাইফ্লুরোএসেটিক এসিড (Trifluoroacetic acid) তাই লেখা হয় CHFO। বর্ণনামূলক ফর্মুলা যৌগের গাঠণিক তথ্যও প্রকাশ করে; ট্রাইফ্লুরোএসেটিক এসিডের ক্ষেত্রে FCOH। অপরদিকে অজৈব যৌগের ফর্মুলা সাধারণত গাঠণিক তথ্য প্রকাশ করে না। যেমন HSO এর অনুতে H-S রূপ কোন রাসায়নিক বন্ধন নেই। এর গঠনের সঠিক বর্ণনাসূচক ফর্মুলা হবে OS(OH)।


title: রাসায়নিক যৌগ

text: মৌলিক পদার্থ বা উপাদান সমূহ রাসায়নিক যৌগ গঠন করে স্থিতিশীলতা লাভ করার জন্য। মৌলিক পদার্থ সমূহ স্থিতিশীল হয় যখন তাদের সর্বোবহিস্থ: শক্তি স্তরে সর্বোচ্চ সংখ্যক ইলেক্ট্রণ থাকে (সাধারণত দুইটি বা আটটি যোজনী ইলেক্ট্রণ)। যেহেতু নিষ্ক্রিয় গ্যাসসমূহের সর্বোবহিস্থ: শক্তিস্তরে আটটি যোজনী ইলেক্ট্রণ রয়েছে (ব্যতিক্রম হল হিলিয়াম যার স্থিতিশীলতার জন্য কেবল দুইটি যোজনী ইলেকট্রণ প্রয়োজন), তাই এরা সচারাচর বিক্রিয়া ঘটায় না।


title: রাসায়নিক যৌগ

text: রাসায়নিক যৌগ সমূহ বিভিন্ন দশায় অবস্থান করতে পারে। সকল যৌগ কঠিন রূপ ধারণ করে, অন্তত যথেষ্ট নিম্ন তাপমাত্রায়। আণবিক যৌগসমূহ তরল, গ্যাসীয় এবং এমনকি কোন কোন ক্ষেত্রে প্লাজমা রূপ ধারণ করতে পারে। তাপ প্রয়োগে সকল যৌগ বিশ্লিষ্ট হয় অর্থাৎ গঠনকারী উপাদানে বিভক্ত হয়। যে তাপমাত্রায় যৌগসমূহ ভেঙ্গে যায় তাকে সাধারণত বিশ্লেষণ তাপমাত্রা বলে। বিশ্লেষণ তাপমাত্রা খুব তীব্র নয়, এটা নির্ভর করে তাপ প্রয়োগের হারের উপর। যথেষ্ট উচ্চ তাপমাত্রায়, সকল যৌগ, বিশ্লেষিত হয়ে বা হওয়ার পথে, ক্ষুদ্র যৌগাংশে বা স্বতন্ত্র অণুতে বিভক্ত হয়।


title: রাসায়নিক যৌগ

text: প্রত্যেকটি রাসায়নিক যৌগের একটি অনন্য সনাক্তকারী নম্বর রয়েছে যাকে ঐ যৌগের সি এ এস নম্বর বলে।


title: দূর্বা

text: দূর্বা (বৈজ্ঞানিক নাম: Cynodon dactylon), হচ্ছে ঘাস জাতীয় একটি উদ্ভিদ। এটি একটি ওষধি উদ্ভিদ। কেটে গেলে রক্ত বন্ধ করতে দূর্বার শিকড় ব্যবহার করা হয়।


title: চিতই পিঠা

text: চিতই পিঠা একটি বাঙালি পিঠা যা বাংলাদেশ এবং ভারতের পশ্চিমবঙ্গে খুবই জনপ্রিয়। এই পিঠা দেখতে গোলাকার ও চ্যাপ্টা। গ্রামাঞ্চলে চিতই পিঠার ছাঁচ দেখতে পাওয়া যায়। এটি "চিতে পিঠে", "ঢাকা পিঠে", "চিতুই পিঠে", "চিকুই পিঠে" ও "সরা পিঠে", "আসকে পিঠে" নামেও পরিচিত। ইতিহাসবিদ্ তপন রায়চৌধুরী চিতই বা আস্কে পিঠার সঙ্গে বিলেতের বিফস্টেকের তুলনা করেছিলেন।


title: চিতই পিঠা

text: চালের আটা পানিতে গুলিয়ে গরম তাওয়াতে ভেজে এই পিঠা তৈরি হয়। এই পিঠা গুড় (বিশেষত ঝোলা গুড়) দিয়ে খাওয়া হয়। এটি শুকনো অথবা দুধ ও গুড়ের তৈরি সিরায় ভিজিয়েও খাওয়া হয়। পিঠা তৈরির জন্য আটা ও পানির মিশ্রন অল্প তাপে মাটির খোলায় ভাজতে হয়।


title: চিতই পিঠা

text: সৌখিন বাঙালিরা মাংস বিশেষ করে হাঁসের মাংস দিয়ে চিতই পিঠা খেতে ভালোবাসে। আগের রাতে মিষ্টি রস অথবা দুধে ভিজিয়ে রাখা চিতই পিঠা খেতে সুস্বাদু হয়। শীতকালে বাংলাদেশের মৌসুমি পিঠার দোকান গুলোতে বিভিন্ন চিতই পিঠার দেখা মেলে। সন্ধ্যার সময়ে এসব দোকানে পিঠাক্রেতাদের ভিড় দেখা যায়। শীতে সবার কাছে চিতই পিঠার কদর আবার একটু বেশি থাকে। কারণ চিতই পিঠা নানা রকমের ভর্তার সঙ্গে মাখিয়ে খেতে সুস্বাদু লাগে। এসব ভর্তার মধ্যে রয়েছে শুঁটকি, ধনেপাতা, ডালভর্তা, সরিষা ভর্তা ইত্যাদি। পুরান ঢাকায় ডিমচিতই পিঠা বেশ জনপ্রিয়।


title: নীল (উদ্ভিদ)

text: নীল গুল্ম জাতীয় এক প্রকারের উদ্ভিদ। এটি শীম পরিবারভুক্ত একটি উদ্ভিদ। এর অন্যান্য স্থানীয় নামঃ নিলিনী, রঞ্জনী, গ্রামিনিয়া, কালোকেশী, নীলপুষ্প, মধুপত্রিকা। বৈজ্ঞানিক নামঃ indigofera tinctoria । এটি Fabaceae পরিবারের সদস্য। এই উদ্ভিদ থেকে প্রাকৃতিক নীল রং উৎপাদন করা হয়।


title: নীল (উদ্ভিদ)

text: পুরাকালে মিশর, গ্রিস ও রোমের লোকেরাও নীলের কথা জানতো। মিশরের ১৮তম রাজবংশের মমি গুলি নীলরং এর কাগজে মোড়া থাকতো।


title: নীল (উদ্ভিদ)

text: বাংলা ভূখন্ডে ইন্ডিগোফেরা এর ১৫ প্রজাতির গাছ জন্মে। তার মধ্যে indigofera tinctoria নীল রং এর চাষ করা হতো ভারতে। নীল পানিতে দ্রব্য গুকোসাইড নামক রাসায়নিক হিসাবে থাকে।


title: নীল (উদ্ভিদ)

text: এই উপমহাদেশের মাটি নীল চাষের জন্য বিশেষ উপযোগী হওয়ায় বৃটিশ নীল করেরা বিপুল পুঁজি বিনিয়োগ করে নীলচাষে। নদীয়া, যশোর, বগুড়া, রংপুর প্রভৃতি জেলায় নীলচাষ ব্যাপক ভাবে করা হতো। উনিশ শতকের শেষের দিকে নীলচাষ অর্থনৈতিক ভাবে লাভজনক না হওয়ায় কৃষকরা ধান ও পাট চাষের দিকে ঝুঁকে পড়ে। বৃটিশ নীলকরেরা অত্যাচার আর নিপীড়নের মাধম্যে নীলচাষে বাধ্য করলে ১৮৫৯-৬০ সালে নীলচাষীরা এর বিরুদ্ধে ব্যাপক আন্দোলন গড়ে তুলে। এর পরে বাংলায় নীল চাষ ক্রমে বিলুপ্ত হয়।


title: নীল (উদ্ভিদ)

text: গাছ কেটে বড় কড়াইতে পানির মধ্যে প্রায় ১২ ঘণ্টা ডুবিয়ে রাখলে তা থেকে সবুজ রং এর নির্যাস বের হয়। এরপর এই নির্যাস নতুন পাত্রে ঢেলে এই দ্রবনকে কাঠি দিয়ে অনেক্ষন নাড়তে হয় যাতে নীল বাতাসের অক্সিজেন এর সংস্পর্শে আসে। এর ফলে অদ্রাব্য নীল এর তলানী নীচে জমা হয় এবং পরে তা পৃথক করে শুকিয়ে টুকরো টুকরো করে কাটা হয়। ইন্ডিগোটিন ছাড়া তাতে অন্যান্য পদার্থ থাকে তার মধ্যে ইন্ডিরুবাইনম ইন্ডিগো গ্রীন ও ইন্ডিগো ব্রাউন।


title: নীল (উদ্ভিদ)

text: এই গাছের ভেষজ গুণও বিদ্যমান। প্রাচীন ভারতে আয়ুর্বেদ শাস্ত্র মতে, নীলে আছে প্রশস্তি। আধুনিক কবিরাজি চিকিৎসায় নীলের শিকড় ও পাতা নানা অসুখে ব্যবহৃত হয়। পাতার রস মৃগীরোগীর জন্য উপকারী।


title: বচ

text: বচ ইংরেজি sweet flag বৈজ্ঞানিক নাম Acorus calamus। ) জলাভূমিতে জন্ম নেয়া এক ধরনের উদ্ভিদ বিশেষ। বচ বহুবর্ষজীবী কন্দমূলীয় স্বল্প কন্দ। এর কান্ড মাটির নিচে থাকে। পাতা অনেকটা ধান পাতার মতো সবুজ, পাতা মাটির উপরে উর্ধ্বমুখী হয়ে থাকে। কন্দ থেকে পাতাগুলি চারিদিকে ঘুরে ঘুরে না গজিয়ে বিপরীতমুখী হয়ে গজিয়ে চ্যাপ্টা আকার ধারণ করে। তবে পাতা লোমযুক্ত বা ধারালো নয়, অপেক্ষাকৃত মসৃণ। মাটির নিচে গন্ধযুক্ত কন্দ বিস্তার লাভ করে। এটি স্থূল ও গাঁট (node) বহুল। ফুল স্প্যাডিক্স ধারণের এবং ৫-১০ সে.মি. লম্বা পুষ্পদন্ডে হালকা সবুজ রঙের ছোট ছোট ফুল ফোটে। বর্ষাকালে ফুল ও পরে ফল হয়। ফল হালকা হলুদ বর্ণের। ভারতের পশ্চিমবঙ্গের বচকে একসময় ব্যবহার উপযোগী মুখ্য মশলা হিসেবে ধরা হত। চট্রগ্রাম ও পার্বত্য চট্রগ্রামের নিচু ও জলা/আর্দ্র এলাকায় এটি দেখা যায়।


title: বারসুঙ্গা

text: বারসুঙ্গা (Barsunga) বা কারি পাতা ( বৈজ্ঞানিক নামঃ Murraya koenigii অথবা Bergera koenigii) Rutaceae গোত্রের একটি উপকূলীয় ( tropical বা sub-tropical ) উদ্ভিদ (rue পরিবারের অন্যান্য সদস্যরা হল rue, citrus, এবং satinwood), যা ভারত এবং শ্রীলঙ্কা এর আঞ্চলিক উদ্ভিদ।


title: বারসুঙ্গা

text: এর পাতা ভারত ও পার্শ্ববর্তী দেশসমূহে অনেক ধরনের রান্নায় ব্যবহার করা হয়। প্রায়শই ঝোল জাতীয় রান্নায় ব্যবহার করা হয় বলে সাধারণত একে 'কারি পাতা' বলা হয়, যদিও অধিকাংশ ভারতীয় ভাষায় এর নাম 'মিষ্টি নিম পাতা' ( সাধারণ নিম এর বিপরীত যা খুব তেঁতো স্বাদের এবং Meliaceae গোত্রের। )


title: বারসুঙ্গা

text:
এটি একটি ছোট উদ্ভিদ, যা ৪-৬ মিটার (১৩-২০ ফিট) উঁচু হয়, যার গুড়ির ব্যাস পর্যন্ত হয় । সুগন্ধি পাতাগুলো পক্ষল, প্রতি গুচ্ছে ১১-২১ টি করে পাতা, প্রতিটি পাতা লম্বা এবং প্রশস্ত। এই গাছে ছোট সাদা ফুল ফোটে যা নিজে নিজে পরাগায়িত হয়ে ছোট চকচকে রসালো ফল উৎপন্ন করে যার ভেতর একটি মাত্র, বড় এবং টেকসই বীজ থাকে। যদিও ফলটির শাঁস খাওয়া যায় -- যেটি মিষ্টি এবং ঔষধের মত গন্ধযুক্ত -- সাধারণভাবে, শাঁস বা বীজ কোনটিই রান্নার কাজে ব্যবহার করা হয় না।
এর প্রজাতির নাম উদ্ভিদবিজ্ঞানী জোনান কনিগ এর দেয়া।


title: বারসুঙ্গা

text: এই পাতাগুলো কে টক রুচিবর্ধক হিসেবে দক্ষিণ এবং পশ্চিম-তীরবর্তী ভারতীয় রান্নায়, and শ্রীলঙ্কান রান্নায় ( කරපිංචා) বিশেষ ভাবে গুরুত্ব দেয়া হয়, বিশেষত ঝোল জাতীয় রান্নায়, সাধারণত পেঁয়াজ কুচির সাথে রান্নার প্রথম পর্যায়ে এটি ভেজে নেয়া হয়। এগুলো থোরান (Thoran), ভাদা(Vada), রাসাম(Rasam), কাধি(Kadhi) তৈরিতেও ব্যবহার করা হয়। {থোরান (Thoran), ভাদা(Vada), রাসাম(Rasam), কাধি(Kadhi) সম্পর্কে অধিক জানতে Wikipedia এর ইংরেজি সংস্করণ দেখুন }। গাছ থেকে ছেঁড়ার পর এই পাতা খুব অল্প সময় তাজা থাকে এবং এদের রেফ্রিজারেটরের ভেতরেও সংরক্ষণ করা যায় না। এদের শুকিয়ে সংরক্ষণ করা যার তবে এতে এর সুগন্ধ কিছুটা কমে যায়।


title: বারসুঙ্গা

text: বারসুঙ্গা ("Murraya koenigii") এর পাতা ঔষধি হিসেবে আয়ুর্বেদিক ঔষধ তৈরিতেও ব্যবহার করা হয়। বিশ্বাস করা হয় এতে বহুমূত্র রোগ(ডায়াবেটিস) নিরোধক গুনাগুণ আছে।


title: বারসুঙ্গা

text: যদিও সাধারণভাবে ঝোল জাতীয় রান্নায় এটির ব্যবহার সবচেয়ে বেশি, কারি গাছের পাতা অন্যান্য অনেক রান্নায় ভিন্ন স্বাদ যোগ করার জন্য ব্যবহার করা যায়। কম্বোডিয়ায় ওর পাতা খোলা আগুনে সেঁকে বা ঝলসিয়ে নেয়া হয় যতক্ষণ না এটি মুড়মুড়ে হয়ে যায়, তারপর এটি গুড়ো করে মাজু কুরেং নামের একটি টক স্যুপে ব্যবহার করা হয়।


title: বারসুঙ্গা

text: তুলসী পাতার অনুপস্থিতিতে, কারি পাতা বিভিন্ন শাস্ত্রীয় আচার এবং পূজায় ব্যবহার করা হয়।


title: বারসুঙ্গা

text: রোপণ করার জন্য বীজ অবশ্যই পাকা এবং সতেজ হতে হবে; শুকনো অথবা কোঁকড়ানো ফল ব্যবহার যোগ্য নয়। সম্পূর্ণ ফলটি রোপণ করা যায়, কিন্তু ফলের শাঁস ছাড়িয়ে নিয়ে যা স্যাঁতসেঁতে কিন্তু ভেজা নয় এমন পাত্রে রোপণ করা সবচেয়ে ভাল।


title: বারসুঙ্গা

text: নতুন চারা উৎপাদনের জন্য কলম পদ্ধতিও ব্যবহার করা যায়।


title: বারসুঙ্গা

text: কিছু ক্ষারসদৃশ উপাদান যা প্রধানত কারি গাছের পাতা, কাণ্ড এবং বীজ এ পাওয়া যায় সেগুলো হল: মাহানিম্বিন(Mahanimbine), গ্রিনিম্বিন(girinimbine), কোয়েনিম্বিন(koenimbine), আইসোমাহানিন(isomahanine), মাহানিন(mahanine), ইন্ডিকোল্যাক্টোন(Indicolactone), ২-মিথোক্সি-৩-মিথাইল-কার্বাজল(2-methoxy-3-methyl-carbazole)।


title: বারসুঙ্গা

text: এই গাছ থেকে পাওয়া গ্রিনিম্বিন এবং কার্বাজল ক্ষারক এর উপরে ২০১১ তে করা এক গবেষণায় পাওয়া গেছে যে, এটি "In Vitro(কোষের স্বাভাবিক অবস্থার বাইরে রেখে তার কার্য নিয়ন্ত্রন)" এর HepG2 কোষে, মানুষের শরীরে "Hepatocellular Carcinoma(এক ধরনের ক্যন্সার)" এর বৃদ্ধিতে বাধা দেয় এবং Apoptosis(কোষের স্বাভাবিক মৃত্যু) বৃদ্ধিতে সাহায্য করে।


title: পুদিনা

text: পুদিনা (), (বৈজ্ঞানিক নাম: Mentha spicata), এক প্রকারের গুল্মজাতীয় উদ্ভিদ। এটি Lamiaceae পরিবারের অন্তর্গত।


title: পুদিনা

text: বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।


title: পুদিনা

text: এরা ইউরোপ ও এশিয়ার (মধ্য প্রাচ্য, হিমালয় ও চীন ইত্যাদি) স্থানীয় উদ্ভিদ। এটিকে আফ্রিকা, উত্তর ও দক্ষিণ আমেরিকা এবং বিভিন্ন প্রশান্ত মহাসাগরীয় দ্বীপসমূহে প্রাকৃতিকভাবে জন্মানো হয়।


title: পুদিনা

text: এর পাতা সুগন্ধি হিসাবে রান্নায় ব্যবহার করা হয়। পুদিনা জীবানুনাশক হিসাবে কাজ করে। কাশি,অরুচি ও পাকস্থলীর প্রদাহে পুদিনা উপকারী।


title: তেজপাতা

text: তেজপাতা এক প্রকারের উদ্ভিদ, যার পাতা মসলা হিসাবে রান্নায় ব্যবহার করা হয়। এর বৈজ্ঞানিক নামঃ "Cinnamomum tamala"। এই গাছটি মূলত ভারত,নেপাল,ভুটান ও চীনের। গাছটি মিটারের বেশি লম্বা হতে পারে।


title: ছিটা

text: ছিটা হচ্ছে ১০-২০টি প্রজাতি সম্বলিত Plumbaginaceae পরিবারের একটি গণের নাম। এদের দেহের পুরো অংশ বিষাক্ত। এদের রস পঙ্গুত্ব সৃষ্টি করে।


title: কলকে ফুল

text: কলকে বা হলদে করবী বা পীতকরবী (বৈজ্ঞানিক নাম: "Thevetia peruviana") এপোসিনাসি পরিবারের একটি উদ্ভিদ প্রজাতি। ওয়েস্ট ইন্ডিজে পীতকরবীর ফল ‘লাকি নাট’ নামে পরিচিত। সমবৈজ্ঞানিক নামের 'থিভেটিয়া' শব্দ থেকে বোঝা যায় এর আদি নিবাসের কথা। ষোড়শ শতাব্দিতে ফরাসী দরবেশ ও উদ্ভিদ সংগ্রাহক ‘আঁদ্রে থিভেট’ একে আবিষ্কার করেন দক্ষিণ আমেরিকায়, হয়ত পেরু অঞ্চলে, যেকারণে বৈজ্ঞানিক নামের এপিথেট-এ উল্লেখ করা হয় ‘পেরুভিয়ানা’।


title: কলকে ফুল

text: ফুল দেখতে হুঁকার কল্কের মতো, তাই সহজভাবেই বাংলায় এর এক নাম হয়েছে কল্কে। কেউ কেউ একে কল্কা ফুল বলে থাকেন যা হয়ত কল্কে নামেরই ঈষৎ রূপান্তর।


title: কলকে ফুল

text: পারস্যে ব্যবহৃত ‘কল্কা’ নামটির আগমন ঘটেছে তুর্কী শব্দ কল্‌গা থেকে যার অর্থ পাতা। এই পাতাকে ‘মোটিফ’ হিসেবে বহুবার ব্যবহার করে তৈরি করা হয় শাড়ি, নকশিকাঁথা ও কাশ্মীরী শাল। প্রাচীনকালে এই বীজকে ছিদ্র করে মালা বানিয়ে গলায় ধারণ করতো পেরুর অধিবাসী।


title: কলকে ফুল

text: এই গাছের বাকল, বীজ ও কষ বিষাক্ত। বিষক্রিয়ার ধরন হচ্ছে ফল মারাত্মক অবসাদক, পঙ্গুত্ব আরোপক ও ঘাতক।


title: কলকে ফুল

text: কলকে গাছ ছোট বৃক্ষের উচ্চতাসম্পন্ন বলে পৃথিবীর নানা দেশে একে রাস্তার পাশে, বাগানে ও পার্কে ভূদৃশ্যের জন্য লাগানো হয়। এই ফুলের ঘ্রাণ তীব্র না হলেও হাজারটা ফুল থেকে স্বতন্ত্র।


title: ধুতুরা

text: ধুতরা বা ধুতুরা বৈজ্ঞানিক নাম: "Dutura metel", Solanaceae পরিবারের Datura গণের এক প্রকারের বিষাক্ত উদ্ভিদ।


title: ধুতুরা

text: ধুতুরা গাছের সমস্ত অংশই বিষাক্ত। এতে আছে বিপজ্জনক মাত্রার Tropane Alkaloids নামক বিষ। এই গাছের বিষক্রিয়ায় মানুষ বা পশুপাখির মৃত্যু পর্যন্ত হতে পারে। এ কারণে অনেক দেশেই ধুতুরার উৎপাদন, বিপনন ও বহন আইনত নিষিদ্ধ। বাংলাদেশে প্রতি বছর বহু লোক ধুতুরা বিষে আক্রান্ত হয়ে থাকেন। ঝোপ-ঝাড়ে বা রাস্তার ধারে অযত্নে এই গাছ বেড়ে ওঠে।


title: ধুতুরা

text: ধুতুরার বীজ থেকে চেতনানাশক পদার্থ তৈরি করা হয়। ভেষজ চিকিৎসায় এর ব্যবহার আছে। চৈনিক ভেষজ চিকিৎসা শাস্ত্রে বর্ণিত পঞ্চাশটি প্রধান উদ্ভিদের একটি এই ধুতুরা।


title: তিসি

text:
তিসি(ইংরেজি:Linseed, বৈজ্ঞানিক নামঃ "linum usitatissimum") তেল ও আঁশ উৎপাদনকারী গুল্ম। মিশরে লিনেন জাতীয় বস্ত্র তৈরীতে এর ব্যবহার শুরু হয়। বর্তমানে তেল বীজ ও আঁশ হিসাবে ব্যবহার হয়।
এটি ৩০ থেকে ৮০ সেঃ মিঃ উঁচু হয়। ফুল নীল, সাদা বা হালকা গোলাপী হয়। প্রতিটা ফুলে পাঁচটি করে পাপড়ি থাকে। ভোর বেলা ফুল ফোটে এবং বিকালে ঝড়ে যায়। কান্ডের বাকল বা ছাল থেকে আঁশ তৈরি হয়।
আশ সংগ্রহের জন্য উদ্ভিদের কান্ড পানির নিচে ৭-২১ দিন রেখে আঁশ সংগ্রহ করা হয়। জাগ দেওয়া ও আঁশ সংগ্রহ পাট হতে আঁশ সংগ্রহের মতো।


title: তিসি

text: প্রোটিন, তেল, কার্বোহাইড্রেট, ছাই, আঁশ বিদ্যমান।


title: তিসি

text: তিসি ফাল্গুন-চৈত্র মাসে পাকে। পাকলে গাছ এবং ফল সোনালী বা কিছুটা তামাটে রং ধারণ করে। ফল ভালভাবে পাকার পরই ফসল কেটে বা উপড়িয়ে নেয়ার পর গাছগুলো ছোট ছোট আঁটি বেঁধে বাড়ির আঙ্গিনায় স্তুপ করে রাখা যায়। জীবনকাল ১০০-১১৫ দিন।


title: রক্তরাগ

text: রক্তরাগ () (বৈজ্ঞানিক নাম: "Cordia sebestena") হচ্ছে Boraginaceae পরিবারের একটি ফুল গাছ, যা আমেরিকান অঞ্চলের স্থানীয় প্রজাতি। এটির প্রাপ্তি মার্কিন যুক্তরাষ্ট্রেরদক্ষিণ ফ্লোরিডা এবং বাহামা দ্বীপপুঞ্জ থেকে দক্ষিণে পুরো মধ্য আমেরিকা এবং Greater Antilles। এর সাধারণ নামসমূহ হচ্ছে জ্যামাইকায় scarlet cordia, ফ্লোরিডায় Geiger Tree (after Key West wrecker John Geiger) এবং (মায়া) উনিশ শতকের উত্তর ইয়াকাতানে এর সাধারণ নাম ছিল siricote বা kopté। এটি ছোটখাটো গড়নের গাছ। এটি ৫ থেকে ৮ মিটার উঁচু হয়, চিরসবুজ। প্রায় সারা বছরই ডালের আগায় থোকায় থোকায় ফুল ফোটে


title: শিউলি ফুল

text: শিউলি ফুল (বৈজ্ঞানিক নাম: "Nyctanthes arbor-tristis") হচ্ছে "নিক্টান্থেস" ("Nyctanthes") প্রজাতির একটি ফুল। এটি দক্ষিণ এশিয়ার দক্ষিণ-পূর্ব থাইল্যান্ড থেকে পশ্চিমে বাংলাদেশ, ভারত, উত্তরে নেপাল, ও পূর্বে পাকিস্তান পর্যন্ত এলাকা জুড়ে দেখতে পাওয়া যায়। এটি শেফালী নামেও পরিচিত। এই ফুল পশ্চিমবঙ্গের ও থাইল্যান্ডের কাঞ্চনাবুরি প্রদেশের রাষ্ট্রীয় ফুল। শিউলি গাছ নরম ধূসর ছাল বা বাকল বিশিষ্ট হয় এবং ১০ মিটারের মত লম্বা হয়। গাছের পাতা গুলো ৬-৭ সেন্টিমিটার লম্বা ও সমান্তরাল প্রান্তের বিপরীতমুখী থাকে। সুগন্ধি জাতীয় এই ফুলে রয়েছে পাঁচ থেকে সাতটি সাদা বৃতি ও মাঝে লালচে-কমলা টিউবের মত বৃন্ত। এর ফল চ্যাপ্টা ও বাদামী হৃদপিণ্ডাকৃতির। ফলের ব্যাস ২ সেন্টিমিটার এবং এটি দুই ভাগে বিভক্ত। প্রতিটি ভাগে একটি করে বীজ থাকে। এই ফুল শরৎকালে ফোটে। এর ফুলগুলি রাতে ফোটে এবং সকালে ঝরে যায়।ভারতীয় উপমহাদেশে এই ফুলকে দুর্গা পূজার আগমনি ফুুলের মর্যাদা দিয়েছে। শরৎ ও হেমন্ত কালের শিশির ভেজা সকালে ঝরে থাকা শিউলি অসম্ভব সুন্দর দৃশ্য তৈরি করে।


title: শিউলি ফুল

text:
বৈজ্ঞানিক নাম: "Nyctanthes arbor-tristis"
লাতিন "Nyctanthes"-এর অর্থ হচ্ছে “সন্ধ্যায় ফোটা” এবং "arbor-tristis"-এর মানে হচ্ছে “বিষণ্ন গাছ”। সন্ধ্যায় ফোটা আর সকালে ঝরা ফুলের মাঝে বিষণ্নভাবে দাঁড়িয়ে থাকাটাই এই রকম নামকরণের কারণ বলে ধারণা করা হয়। শিউলিকে কখনও কখনও "tree of sorrow" বা "দুঃখের বৃক্ষ"-ও বলা হয় কারণ দিনের আলোতে এই ফুল তাদের উজ্জ্বলতা হারায়।


title: শিউলি ফুল

text:
শিউলিকে মাঝে মাঝে "Nyctanthes arbortristis" বা "Nyctanthes arbor tristis" নামেও উচ্চারণ করা হয়, যদিও সাধারণভাবে এটি শিউলি নামেই পরিচিত।
শিউলি ফুল ভারতের পশ্চিমবঙ্গ এবং থাইল্যান্ডের কাঞ্চনাবুরি, রাজ্য প্রতীক বা রাষ্ট্রীয় ফুল।
এই ফুল হলুদ রঙ তৈরী করতে ব্যবহার করা যায়। এই ফুলের বোঁটা গুলো শুকিয়ে গুঁড়ো করে পাউডার করে হালকা গরম পানিতে বা জলে মেশালে চমৎকার রঙ হয়।শিউলি পাতার উপকার পাবেন কিছু ব‍্যবহার এর ফলে---
১. সাইটিকার ব‍্যথায়- প্রতিদিন সকালে ২-৪ টি শিউলি পাতা ও ২-৪ টি তুলসী পাতা একসাথে কুটে নিয়ে জলে ফুটিয়ে সেই জল ছেঁকে সকাল ও সন্ধ্যায় খেতে হবে।।
২. আর্থারাইটিস এর ব‍্যথায়- প্রতিদিন সকালে চা এর ন‍্যয় এক কাপ জলে ২টি শিউলি পাতা ও ২টি তুলসী পাতা ফুটিয়ে ও ছেঁকে খেতে হবে। এটি এক ধরনের হার্বাল টি।


title: শিউলি ফুল

text: শিউলির আরেক নাম পারিজাত! হিন্দু পৌরাণিক কাহিনীতে অনেক বার এসেছে শিউলি ফুল বা পারিজাত এর কথা।


title: শিউলি ফুল

text: কৃষ্ণের দুই স্ত্রী- সত্যভামা ও রুক্মিণীর খুব ইচ্ছে তাদের বাগানও পারিজাতের ঘ্রাণে আমোদিত হোক। কিন্তু পারিজাত তো স্বর্গের শোভা! কৃষ্ণ স্ত্রীদের খুশি করতে চান। তাই লুকিয়ে স্বর্গের পারিজাত বৃক্ষ থেকে একটি ডাল ভেঙ্গে এনে সত্যভামার বাগানে রোপণ করেন, যার ফুল রুক্মিণীর বাগানেও ঝরে পরে সুগন্ধ ছড়ায়। এদিকে স্বর্গের রাজা ইন্দ্র তো ঘটনাটা জেনে খুব রেগে যান! তিনি বিষ্ণু অবতারের উপর গোপনে ক্রুদ্ধ ছিলেন। এই কারনে তিনি কৃষ্ণকে শাপ দেন কৃষ্ণের বাগানের পারিজাত বৃক্ষ ফুল দেবে ঠিকই কিন্তু ফল কোনদিন আসবে না, তার বীজে কখনও নতুন প্রাণের সঞ্চার হবে না।


title: শিউলি ফুল

text: আরেকটি গল্পও আছে, এই ভেষজ বৃক্ষের!


title: শিউলি ফুল

text: পারিজাতিকা নামে এক রাজকন্যা সূর্যের প্রেমে পড়ে তাকে কামনা করেন। কিন্তু শত চেষ্টা করেও পান না। তাই তিনি আত্মহত্যা করেন। তার দেহের ভস্ম পারিজাতবৃক্ষ রূপে ফুটে ওঠে। যে কিনা নিরব ব্যর্থ প্রেমের প্রতীক! সূর্যের স্পর্শ মাত্র যে ঝরে পড়ে অশ্রুবিন্দুর মত। পৃথিবীর বুকে তুমি তার দুঃখের চিহ্ন দেখবে শত শত অশ্রুবিন্দুর মত সে সুগন্ধি ছড়িয়ে থাকে চারদিকে, আমরা এখন তাকে শিউলি রূপে দেখি তার শুভ্র দেহে গৈরিক বসনে।


title: শিউলি ফুল

text: হিন্দু দেবতার পূজোয় শিউলিই এমন ফুল যেটি মাটিতে ঝড়ে পরলেও তাকে দেবতার উদ্দেশ্যে নিবেদন করা হয়ে থাকে।


title: শিউলি ফুল

text:
পাতা (Leaves):
ডি-মানিটল (D-mannitol), বিটা সাইটোসটেরোল (β-sitosterol),
ফ্লাভানোল গ্লুকোসাইডেজ (Flavanols glycosides) এর মধ্যে আছে এসট্রাগ্যালিন (Astragaline), নিকোটিফ্লোরিন (Nicotiflorin), ওলিয়ানোলিক এসিড (Oleanolic acid), নিকট্যানথিক এসিড (Nyctanthic acid), ট্যানিক এসিড (tannic acid), এসকরবিক এসিড (ascorbic acid), মিথাইল স্যালিসাইলেট (methyl salicylate), অ্যামোরফাস গ্লাইকোসাইড (an amorphous glycoside), অ্যামোরফাস রেজিন (amorphous resin), উদ্বায়ী তেল (volatile oil),ক্যারোটিন (carotene), ফ্রিডেলিন (friedeline), লুপেল (lupeol), গ্লুকোজ (glucose), ফ্রুক্টোজ (fructose), ম্যানিটোল (D-mannitol), ইরিডোইড গ্লাইকোসিডার (iridoid glycosider), বেনজোয়িক এসিড (benzoic acid)।


title: শিউলি ফুল

text:
ফুল (Flowers):
প্রয়োজনীয় তেল (Essential oil), নিকট্যান্থিন (nyctanthin), ডি-মানিটল (d-mannitol), ট্যানিন ও গ্লুকোজ (tannin and glucose), ক্যারোটিনয়েড (carotenoid), গ্লুকোসিডেজ (glycosides) যেমন- মনোজেন্টিওবায়োসিডেজ আলফা ক্রোদিটিনের এস্টার (β-monogentiobioside ester of α - crocetin or crocin-3), বিটা-মনোজেনোবায়োসাইড আলফা ক্রোসিটিন ক্যারোটিন এর বিটা-ডি মনোগ্লুকোসাইড এস্টার (β-monogentiobioside -β-D monoglucoside ester of α-crocetin), β-digentiobioside ester of α-crocetin (or crocin-1).


title: শিউলি ফুল

text: বীজ (Seeds): Arbortristoside A&B, Glycerides of linoleic oleic, lignoceric, stearic, palmitic and myristic acids, nyctanthic acid, 3-4 secotriterpene acid, A water soluble polysaccharide composed of D-glucose and D mannose.


title: শিউলি ফুল

text: বাকল (Bark): Glycosides and alkaloids.


title: শিউলি ফুল

text: গাছের কাণ্ড (Stem): Glycoside-naringenin-4’-0-β-glucapyranosyl-α-xylopyranoside and β-sitosterol.


title: শিউলি ফুল

text: ফুলের তেল (Flower oil): α-pinene, p-cymene, 1- hexanol methyl heptanone, phenyl acetaldehyde, 1-deconol and anisaldehyde.


title: শিউলি ফুল

text: গাছ (Plant): 2,3,4,6-tetra-0-methyl-D-glucose, 2,3,6 tri-0-methyl-D-glucose, 2,3,6-tri-0-methyl-D-mannose, 2,3,-di-0-methyl-d-mannose, arbortristoside A,B,C and iridoid glycoside


title: কুসুম ফুল

text: কুসুম () (বৈজ্ঞানিক নাম: Carthamus tinctorius L.) একটি বর্ষজীবি উদ্ভিদ । ১ - ৩ ফুট পর্যন্ত লম্বা হতে পারে। কমলা- হলুদ রংএর ফুর গুলি প্রায় ১ থেকে ১১/২ ইঞ্চি পর্যন্ত হয়। এটা অনেক সময় জাফরানের পরিবর্তে ব্যবহার করা হয়। পৃথিবী বহুদেশে এটাকে জাফরান নামে বিক্রি করে ঠকানো হয়। মসলা হিসাবে এটার কোন মূল্য নাই কিন্তু রং করার ক্ষমতার কারণে অনকে সময় অনেকে ধোকা খায়।


title: কুসুম ফুল

text: তবে এর কিছু ঔষধি গুনাবলী রয়েছে। গরম পানিতে এর নির্যাস শরীর থেকে ঘাম নির্গত করে বলে ঠান্ডাজনিত রোগশোকে ব্যবহৃত হয়। শিশু জন্মের পর এর বীজের পাউডার একটা কাপড়ে নিয়ে গরম করে সেঁক দিলে ব্যথা উপশম হয়। এর ফুল আবার জন্ডিসের জন্য উপকারী।


title: কুসুম ফুল

text: কুসুম গাছ দুই ধরনের। একটি বেশ বড় এবং উঁচু, অন্যটি খুবই ছোটও ঝোপালো ধরনের। মূলত ছোট গাছ থেকেই রং পাওয়া যায়। এরা পরিত্যক্ত মাঠ কিংবা ঘাসবনে আপনাআপনিই জন্মে। কাপড়ের রং হিসেবে কুসুম অনেক পুরোনো ও বিখ্যাত। প্রাচীন মিসরেও এর চাষ হতো।


title: জাফরান (গাছ)

text:
জাফরান (), (বৈজ্ঞানিক নাম: "Crocus sativus") হচ্ছে "Crocus" গণের একটি সপুষ্পক উদ্ভিদের প্রজাতি। এটি ওজনের মধ্যে বিশ্বের সর্বাপেক্ষা মূল্যবান মসলার একটি। এদের বেশির ভাগ ভারতে কাশ্মীরে জন্মায়। এটি গ্রিসে প্রথম চাষ করা হয়েছিল। এদের অন্যান্য স্থানীয় নামের মধ্যে আছে saffron Za'afaran, Zaafaran Kesar, Zafran.
এক অজানা কারণে জাফরান ফল তৈরি করতে পারে না। যার ফলে এটা বংশ বিস্তারের জন্য মানুষের সাহয্য প‌্রয়োজন হয়। ক্রোমগুলি মাত্র এক বছর পর্যন্ত বেচে থাকে এবং এর মধ্যেই এই ক্রোমগুলিকে মাটিতে রোপন করতে হয়।
এইটার বাংলা নামঃ জাফরান


title: জাফরান (গাছ)

text: জাফরান ফুলের পাপ‌ড়ি বেগুণী র‌ঙের হয়। এর ভিত‌রে থা‌কে লম্বা পরাগ দন্ড। এ দন্ডের রঙ হলুদ এবন কমলা মিশ্রনে জাফরা‌নি বর্ণের হয়। প‌রিণত ফুল শুকা‌লেই এর দন্ড মশলা হি‌সে‌বে ব্যবহৃত হয়।


title: জাফরান (গাছ)

text:
অটাম ক্রকাস (autumn crocus) নামের আইরিশ গোত্রের একটি ফুলের গর্ভদন্ড (Stigmata) থেকে উৎপাদন করা হয় জাফরান। ১ পাউন্ড বা ৪৫০ গ্রাম শুকনো জাফরানের জন্য ৫০ থেকে ৭৫ হাজার ফুলের দরকার হয়, এক কিলোর জন্য একলক্ষ দশ থেকে একলক্ষ ৭০ হাজার ফুল, ৪০ ঘন্টা সময় লাগে ১ লক্ষ ৫০ হাজার ফুল তুলতে। অতি সহজেই আমাদের দেশে এই গাছটির চাষাবাদ সম্ভব হলেও এর কোন পরিকল্পনা বা বাণিজ্যিক উৎপাদন নেই। অতি মূল্যবান এই গাছটি আমরা বাড়ির আঙিনায়, ক্ষেত্রের আইলে এবং অল্প জমিতে জন্মিয়ে নিজের জাফরান বা জরদার রঙের প্রয়োজন মেটাতে পারি খুব সহজেই। প্রায় এক যুগ আগে দেশের ৯টি বিএডিসি উদ্যান
উন্নয়ন কেন্দ্রে পরীক্ষামূলকভাবে জাফরানের চাষ শুরু হয়।


title: জাফরান (গাছ)

text: জাফরান' প্রতি কেজি’র মূল্য প্রায় তিন থেকে চার লাখ টাকা। প্রতিবেশী দেশ ভারতের কাশ্মীর থেকে এটি এনে বাজারে বিক্রি করা হয় খাবার সুস্বাদু করার জন্য। স্পেনের ‘লা মাঞ্চা’ অঞ্চলের জাফরানের সুবাস সবচেয়ে ভাল। এদের জাফরান দুইটি ক্যাটাগরীতে পাওয়া যায় ‘মাঞ্চা’ আর ‘ক্যুপে’।


title: জাফরান (গাছ)

text: ভারতে ছাড়াও তুরস্ক, পা‌কিস্তান, ইরান, ইতা‌লি, স্পেনসহ ইউ‌রোপ ও এ‌শিয়ার প্রায় ২০ টি দে‌শে জাফরান চাষ হয়।


title: জাফরান (গাছ)

text: বিরিয়ানীতে রংএর জন্য এটি ব্যবহার করা হয়। খাদ্যদ্রব্য ছাড়াও দামি প্রসাধন সামগ্রী হিসেবে জাফরান ব্যবহার্য। প্রাচীনকালে জাফরান গায়ে মাখা হতো শরীরের সৌষ্ঠব বাড়ানোর জন্য। ত্বক এর গুণে লাবণ্যময় হয়ে ওঠে। এ ছাড়া নানা রোগেও জাফরানের বহুমাত্রিক ব্যবহার লক্ষ করা যায়।


title: টেরিটি বাজার

text: চায়নাটাউন কলকাতা মহানগরীর পূর্বাঞ্চলে অবস্থিত ভারতের একমাত্র চায়নাটাউন বা চীনাবসতি। এই অঞ্চলে এককালে প্রায় ২০,০০০ চীনা বসবাস করত। যদিও বর্তমানে এদের সংখ্যা কমতে কমতে ২০০০-এ এসে ঠেকেছে। এই চীনারা মূলত পূর্ব কলকাতার ট্যানারি বা চামড়ার কারখানাগুলিতে কাজ করেন অথবা রেস্তোরাঁ চালান। ট্রাডিশনাল চাইনিজ অথবা ভারতীয় চাইনিজ খাবারের জন্য এখানকার রেস্তোরাঁগুলি কলকাতা শহরে বিখ্যাত। আগে এখানে কয়েকটি আফিমের ঠেকও ছিল; তবে এই ধরনের ব্যবসা এখন ভারতে নিষিদ্ধ হয়ে গেছে।


title: কুঁচ

text: কুঁচ () (বৈজ্ঞানিক নাম: "Abrus precatorius") হচ্ছে এক প্রকারের লেগিউম জাতীয় উদ্ভিদ।


title: কুঁচ

text: বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।


title: কুঁচ

text: অতীতকালে এক রতি সোনা মাপা হতো যে মাপন দিয়ে তার নাম কুঁচ বীজ। বাংলাদেশে এর আঞ্চলিক নামগুলো হচ্ছে: রতি, রত্তি, কুঁচ, কইচ গোটা। কুঁচের আরও যেসব নাম আছে সেগুলো হচ্ছে চূড়ামনি, শাঙ্গুষ্ঠা, গুঞ্জা, সৌম্যা, শিখন্ডী, কৃষ্ণলা, অরুণা, তাম্রিকা, রক্তিকা, কম্ভোজী, ভিল্লিভূষণা, মাণচূড়া। আর কুঁচের সাদা প্রজাতিটির নাম হচ্ছে শ্বেতগুঞ্জা, ভিরিন্টিকা, কাকাদনী।


title: কুঁচ

text: বাংলাদেশ উদ্ভিদ ও প্রাণী জ্ঞানকোষে এটিকে সুলভ হিসেবে বলা হলেও এ উদ্ভিদ কবিরাজ বাড়ির আঙিনায় সীমাবদ্ধ। সংরক্ষণের ব্যবস্থা না হোলে অচিরেই প্রকৃতি থেকে হারিয়ে যাবে এই ঔষধি উদ্ভিদটি।


title: কুঁচ

text: কুঁচ ভেষজ কাজে লাগে। কুঁচের বিষাক্ত অংশ হচ্ছে বীজ ও শিকড়। বিষক্রিয়ার ধরন হলো গর্ভপাতক, বমনকারক, রেচক ও পশুবিষ।


title: হিজল

text: হিজল (বৈজ্ঞানিক নাম:"Barringtonia acutangula") মাঝারি আকারের ডালপালা ছড়ানো দীর্ঘজীবী গাছ। সংস্কৃত নাম নিচুল। এ ছাড়া জলন্ত, নদীক্রান্ত এসব নামেও হিজলগাছ পরিচিত। বাকল ঘনছাই রঙের ও পুরু। হিজলের বিষাক্ত অংশ হলো ফল, যা মারাত্মক বমনকারক।


title: হিজল

text: হিজল গাছের আদি নিবাস বাংলাদেশ দক্ষিণ এশিয়া, মালয়েশিয়া ও অস্ট্রেলিয়া।


title: হিজল

text: হিজল মাঝারি ধরনের। ডালপালার বিস্তার চারদিকে। সাধারণত জলজ কাদা, পানিতে এই গাছ জন্মে। বীজ থেকে গাছ হয়। উচ্চতা ১০ থেকে ১৫ মিটার।


title: হিজল

text: হিজল ফুল ফোটে বৈশাখ-জ্যৈষ্ঠ মাসে। হিজল ফুল দেখতে খুবই সুন্দর। হালকা গোলাপি রঙের ১০-১২ সেমি লম্বা পুষ্পদণ্ডের মাঝে অসংখ্য ফুল ঝুলন্ত অবস্থায় ফোটে। গভীর রাতে ফুল ফোটে, সকালে ঝরে যায়। ফুলে একধরনের মিষ্টি মাদকতাময় গন্ধ আছে।


title: হিজল

text: হিজলগাছের প্রাণশক্তি প্রবল। বন্যার পানি কিংবা তীব্র খরাতেও টিকে থাকে। এমনকি পানির নিচে কয়েক মাস নিমজ্জিত থাকলেও হিজলগাছ বেঁচে থাকে। তাই হাওর অঞ্চলে এ গাছের ডাল মাছের অভয়রাণ্য তৈরিতে ব্যবহূত হয়।


title: আকন্দ

text: আকন্দ এক প্রকারের ঔষধি গাছ। এর বৈজ্ঞানিক নাম "Calotropis gigantea" (C. procera)। গাছটির বিষাক্ত অংশ হলো পাতা ও গাছের কষ। কষ ভীষণ রেচক, গর্ভপাতক, শিশু হন্তারক, পাতা মানুষ হন্তারক বিষ।


title: আকন্দ

text: আকন্দ এক প্রকার গুল্ম জাতীয় উদ্ভিদ। এই গাছ সাধারণত: ৩-৪ মিটার পর্যন্ত উচুঁ হয়ে থাকে। আকন্দ দুই ধরনের গাছ শ্বেত আকন্দ ও লাল আকন্দ। শ্বেত আকন্দের ফুলের রং সাদা ও লাল আকন্দের ফুলের রং বেগুনি রং এর হয়ে থাকে। গাছের পাতা ছিড়লে কিংবা কান্ড ভাঙ্গলে দুধের মত কষ (তরুক্ষীর) বের হয়। ফল সবুজ, অগ্রভাগ দেখতে পাখির ঠোটের মত। বীজ লোম যুক্ত,বীজের বর্ণ ধূসর কিংবা কালচে হয়ে থাকে।


title: আকন্দ

text: ইন্দোনেশিয়া, মালয়েশিয়া, ফিলিপাইন, থাইল্যান্ড, শ্রীলংকা, ভারত, চীন, পাকিস্থান, নেপাল, পাওয়া যায়। বাংলাদেশের সর্বত্র পাওয়া যায়। রাস্তা পাশে এবং পরিত্যক্ত স্থানে বেশি পাওয়া যায়।


title: আকন্দ

text: পাতায় এনজাইম সমৃদ্ধ তরুক্ষীর বিদ্যমান। এতে বিভিন্ন গ্লাইকোসাইড, বিটা-এমাইরিন ও স্টিগমাস্টেরল আছে।


title: আকন্দ

text:
ছাল,পাতা,ফুল ও কষ
বায়ুনাশক, উদ্দিপক, পাচক, পাকস্থলীর ব্যথা নিবারক, বিষনাশক, ফোলা নিবারক। প্লীহা, দাদ, শোথ, অর্শ, ক্রিমি ও শ্বাসকষ্টে উপকারী। ইহার ফুল ডায়েবেটিস এর জন্যে বিশেষ উপকারী বলে মনে করা হয়।


title: আকন্দ

text: বায়ুনাশক, পাকস্থলীর ব্যথা ও হজমকারক


title: হিংলাজ

text: হিংলাজ পাকিস্তানের বালুচিস্তান প্রদেশের মাকরান মরুভূমিতে অবস্থিত হিন্দু ধর্মাবলম্বীদের একটি গুরুত্বপূর্ণ তীর্থস্থান (৫১ শক্তিপীঠের এক পীঠ)। এখানে বিখ্যাত হিংলাজ মাতার মন্দির রয়েছে৷ মন্দিরের নামেই গ্রামটির নাম হিংলাজ ৷ বাংলা, হিন্দী, অসমীয়া ও সিন্ধি ভাষায় দেবীর নাম হিংলাজ হলেও মূল সংস্কৃত শব্দটি হল "হিঙ্গুলা"৷ এটিকে আয়ুর্বেদ শাস্ত্রে বিষের ঔষধ বা অ্যান্টিভেনাম হিসাবে উল্লেখ করা হয়েছে।


title: হিংলাজ

text: ভারতীয় উপমহাদেশে সিন্ধু প্রদেশ, বঙ্গদেশ ও আসামেই মূলত শাক্তদের বসবাস৷ তবে হিংলাজের তীর্থযাত্রীরা আসেন সারা ভারত থেকে৷ তীর্থযাত্রীরা সেকালে যেতেন উটের পিঠে চড়ে৷ যাত্রা শুরু হত করাচী শহরের কাছে হাব নদীর ধারে৷ সঙ্গে থাকত এক মাসের রসদ, যেমন শুকনো খাবার, মরুদস্যুদের প্রতিরোধ করার জন্য অস্ত্র, পানীয় জল ইত্যাদি৷ এছাড়া সঙ্গে থাকত হিংলাজ মাতার প্রসাদের জন্য শুকনো নারকেল, মিছরি, বাতাসা ইত্যাদি৷ এক মাসের অত্যন্ত কঠোর যাত্রার পর শ্রান্ত তীর্থযাত্রীরা পৌঁছতেন হিংলাজে৷ অঘোর নদীতে স্নান সেরে তাঁরা দর্শন করতে যেতেন হিংলাজ মাতাকে৷ এই মন্দির স্থানীয় বালুচ মুসলমানদের কাছেও পরম আদরণীয়৷ তাদের কাছে এটি "নানী কী হজ" নামে পরিচিত৷ হিংলাজ মাতার ভৈরব ভীমলোচন হলেন কোটেশ্বর মহাদেব, গুজরাতের কচ্ছ জেলার পশ্চিম প্রান্তে যাঁর মন্দির। বাঙালী ঔপন্যাসিক কালিকানন্দ অবধূত-রচিত মরুতীর্থ হিংলাজ এবং "হিংলাজের পরে" উপন্যাস-দুটিতে হিংলাজ ও কোটেশ্বর তীর্থদ্বয়ের বিস্তৃত ও অনুপুঙ্খ বিবরণ রয়েছে।


title: হিংলাজ

text: হিংলাজের মন্দিরটি একটি গুহার মধ্যে অবস্থিত৷ এটি আসলে একটি প্রাকৃতিক গ্যাসের অগ্নিকুণ্ড৷ অগ্নিজ্যোতিকেই হিংলাজদেবীর রূপ বলে মানা হয়৷ বর্তমানে এখানে খুব কম পর্যটক আসেন৷ এখানে হিঙ্গোল ন্যাশনাল পার্ক বলে একটি অভয়ারণ্য রয়েছে৷ সেখানে কুমীর সংরক্ষণ করা হয়।


title: হিংলাজ

text: হিংলাজ মাতার উদ্দেশ্যে গীত দুটি সংস্কৃত মন্ত্র:


title: হিংলাজ

text: "ওম্ হিঙ্গুলে পরমহিঙ্গুলে অমৃতরূপিণি তনুশক্তি"


title: হিংলাজ

text: "মনঃ শিবে শ্রী হিঙ্গুলায় নমঃ স্বাহা"


title: হিংলাজ

text: অনুবাদ: যে হিঙ্গুলা দেবী অমৃতস্বরূপিণী এবং অসীম শক্তির অধিকারিণী, যিনি শিব ও সুন্দরে সত্যরূপের প্রতিভূ, তাঁকে নমস্কার জানাই এবং তাঁর কাছে নিজেকে অর্ঘ্যরূপে সমর্পণ করি।


title: হিংলাজ

text: "ব্রহ্মরন্ধ্রং হিঙ্গুলায়াং ভৈরবো ভীমলোচনঃ।"


title: হিংলাজ

text: "কোট্টরী সা মহামায়া ত্রিগুণা যা দিগম্বরী।।"


title: হিংলাজ

text: অনুবাদ: মহামায়া, যিনি ত্রিগুণাত্মিকা এবং দিগম্বরী, যাঁর ভৈরব ভীমলোচন এবং যাঁর ব্রহ্মরন্ধ্র হিঙ্গুলাদেশে পতিত হয়েছিল, তিনিই এই গুহার অধিষ্ঠাত্রী দেবী কোট্টরী।


title: লোকটাক হ্রদ

text: লোকটাক হ্রদ ভারতের মনিপুর রাজ্যের একটি হ্রদ। যা উত্তর পূর্ব্ব ভারতের সর্ববৃহৎ মিষ্টি জলের হ্রদ ৷ এই হ্রদের মধ্যেই আছে সেন্দ্রা দ্বীপ ৷ এটি মনিপুরের একটি বিখ্যাত পর্যটন কেন্দ্র ৷


title: লোকটাক হ্রদ

text: এটি মনিপুরের একটি বিখ্যাত পর্যটন কেন্দ্র ৷ নব দম্পতিরা বিবাহের পরে সেন্দ্রা দ্বীপের বাংলোতে মধু চন্দ্রিমা করতে আসেন ৷ এখানের প্রাকৃতিক দৃশ্য দেখতে পর্য টকরা ভিড় করে থাকেন৷


title: কেম্পেগৌড়া আন্তৰ্জাতিক বিমানবন্দর

text: কেম্পেগৌড়া আন্তৰ্জাতিক বিমানবন্দর (আইএটিএ: বিওএল, আইসিএও: ভিওবিএল) ভারতের কর্ণাটক রাজ্যের রাজধানী বেঙ্গালুরু শহরের একটি আন্তর্জাতিক বিমানবন্দর। এটি ২০০৮ সালের মে মাসে চালু হয়৷ বিমানবন্দর থেকে শহরে যাতায়াতের জন্য সরকারি শীততাপ নিয়ন্ত্রিত বাস ও ট্যাক্সি আছে৷


title: কেম্পেগৌড়া আন্তৰ্জাতিক বিমানবন্দর

text: বিমানবন্দরটি ৪,০০০ একর (১,৬০০ হেক্টর) জমিতে বিস্তৃত, এটি দেওয়ানহল্লী গ্রামে নিকটবর্তী বেঙ্গালুরু শহরটির ৪০ কিলোমিটার (২৫ মাইল) উত্তর দিকে অবস্থিত। এটি একটি সরকারি-বেসরকারি অংশিদারীত্ব এবং ব্যাঙ্গালোর আন্তর্জাতিক বিমানবন্দর লিমিটেড (বিআইএএল) দ্বারা পরিচালিত এবং বিআইএএল- এর মালিকানাধীন। ২০০৮ সালের মে মাসে হ্যাল বিমানবন্দরের বর্ধিত যাত্রী পরিবহনের বিকল্প হিসেবে শহরটির মূল প্রাথমিক বাণিজ্যিক বিমানবন্দরটি খোলা হয়। বেঙ্গালুরু শহরের প্রতিষ্ঠাতা কেম্পে গৌড়া'র নামে বিমানবন্দরের নামকরণ করা হয়। কেম্পেগৌড়া আন্তর্জাতিক বিমানবন্দরটি কর্ণাটক রাজ্যের প্রথম সম্পূর্ণ সৌরবিদ্যুৎ চালিত বিমানবন্দর এবং এই ব্যবস্থাটি ক্লিনম্যাক্স সোলার দ্বারা তৈরি।


title: কেম্পেগৌড়া আন্তৰ্জাতিক বিমানবন্দর

text: কেম্পেগৌড়া বিমানবন্দর যাত্রী পরিবহনের হিসাবে দেশের তৃতীয় বৃহত্তম বিমানবন্দর, দিল্লি, মুম্বাই বিমানবন্দরের পরেই এবং এশিয়ার ৩২ তম ব্যস্ত বিমানবন্দর। ২০১৭ সালে বিমানবন্দরটি ২৫.০৪ মিলিয়ন যাত্রী পরিবহন করেছে এবং প্রতিদিন বিমানবন্দরটি গড়ে ৬০০ টি উড়ান পরিচালনা করে। বিমানবন্দরটি প্রায় ৩,১৪,০৬০ টন (৩৪৬,১৯০ টন টন) পণ্য পরিবহন করেছে।


title: কেম্পেগৌড়া আন্তৰ্জাতিক বিমানবন্দর

text:
বিমানবন্দরটি একটি মাত্র রানওয়ে এবং যাত্রী টার্মিনাল দ্বারা গঠিত, যা উভয় ঘরোয়া এবং আন্তর্জাতিক উড়ান পরিচালনা করে। দ্বিতীয় রানওয়ে নির্মাণ করা হচ্ছে এবং ২০১৯ সালের সেপ্টেম্বর মাসের মধ্যে দ্বিতীয় রানওয়ে চালু করা হবে বলে আশা করা হচ্ছে এবং দ্বিতীয় টার্মিনাল নির্মাণ প্রাথমিক পর্যায়ে রয়েছে। উপরন্তু বিমানবন্দরে, একটি পণ্যসম্ভার গ্রাম এবং তিনটি মালবাহী টার্মিনাল আছে। বিমানবন্দরটি এয়ারএশিয়া ভারত, অ্যালায়েন্স এয়ার, জেট এয়ারওয়েজ এবং ইন্ডিগো বিমানসংস্থার জন্য একটি হাব হিসাবে কাজ করে এবং এয়ার ইন্ডিয়া ও স্পাইসজেট বিমানসংস্থার জন্য বিমানবন্দরটি একটি মনোনিবেশ শহর হিসেবে কাজ করে।

কেম্পেগৌড়া বিমানবন্দরটি বেঙ্গালুরু শহরের সাথে জাতীয় সড়ক ৪৪ দ্বারা যুক্ত। জানুয়ারী ২০১৪ সালে, হিববল এবং বিমানবন্দরে মধ্যে জাতীয় সড়ক ৪৪ এর উপর একটি ছয় লেনের উড়লপুল নির্মান সম্পন্ন হয়, যা বিমানবন্দর থেকে শহর ভ্রমণের সময় কমিয়ে দেয়। এছাড়াও দুটি বিকল্প রুট নির্মাণের কাজ চলছে এবং ২০১৭ সালের মার্চ মাসের মধ্যে থানিসন্ড্রের হয়ে এবং অন্যটি হেনুর হয়ে নতুন রুটের নির্মান সম্পন্ন হবে। বিমানবন্দরের গাড়ী দাড়ানোর স্থানে একই সঙ্গে ২,০০০ যানবাহন ধারন করে পারে। বিমানবন্দরটি থেকে বেশ কয়েকটি ট্যাক্সি এবং ভাড়া গাড়ি বিভিন্ন কোম্পানি দ্বারা পরিচালিত হয়। উপরন্তু, রাউন্ড-শেয়ারিং কোম্পানি ওলা ও উবারের টার্মিনালের বাইরে তাদের নিজস্ব পিক আপ অঞ্চল তৈরি করেছে।
বেঙ্গালুরুর শহর ও বিমানবন্দরের মধ্যে নম্ম মেট্রো সংযোগ এবং বিমানবন্দরে দুটি স্টেশন নিয়ে পরিকল্পনা করা হয়েছে। এই সংযোগ গট্টিগ্রের-নাগাওয়ার লাইনের একটি সম্প্রসারণের দ্বারা হবে। একটি উচ্চ গতির রেল লিংক পূর্বে বিবেচিত ছিল এবং কেন্দ্র সরকার থেকে অনুমোদন প্রাপ্তির জন্যই অপেক্ষায় ছিল। যাইহোক, উচ্চ খরচ এবং লাইন বরাবর স্টপের অভাবের কারণে এই প্রকল্পটি বাতিল হয়ে যায়।


title: মহারাজা বীরবিক্রম কলেজ

text: মহারাজা বীরবিক্রম কলেজ ভারতের ত্রিপুরা অঙ্গরাজ্যের সবচেয়ে পুরাতন ডিগ্রী কলেজ। ত্রিপুরার মহারাজা বীরবিক্রম কিশোর মাণিক্য বাহাদুরের নামে কলেজটির নামকরণ করা হয়েছে। এই কলেজটি আগরতলা শহর হতে ৩ কিমি দূরে অবস্থিত। এটি এম. বি. বি. কলেজ নামে অধিক পরিচিত।


title: মহারাজা বীরবিক্রম কলেজ

text: মহারাজা বীর বিক্রম কলেজ ১৯৪৭ সালে প্রতিষ্ঠিত হয়। ত্রিপুরা রাজ্যে পূর্ব পাকিস্তান থেকে অধিবাসীদের আগমনের ফলে জনসংখ্যার বৃদ্ধি ঘটে। সেইসময় কলেজ সৃষ্টির প্রয়োজন হয়ে পড়ে। মহারানী কাঞ্চন প্রভা দেবীর আনুকূল্যে এবং ত্রিপুরার শেষ রাজা বীর বিক্রমের তত্বাবধানে কলেজ টি স্থাপিত হয়। তদানীন্তন সময়ে কলকাতা বিশ্ববিদ্যালয়ের অধীন থেকে পঠন পাঠন হতে থাকে।


title: জগন্নাথকিশোর কলেজ

text: জগন্নাথকিশোর কলেজ বা জে কে কলেজ পশ্চিমবঙ্গের পুরুলিয়া জেলার একটি কলেজ। ১৯৪৮ সালে প্রতিষ্ঠিত এই কলেজটিই পুরুলিয়ার জেলার প্রথম আধুনিক উচ্চশিক্ষা প্রতিষ্ঠান। বর্তমানে এই কলেজ সিধো কানো বিরসা বিশ্ববিদ্যালয় অধীনস্থ। পশ্চিমবঙ্গ সরকার এই কলেজটিকে পুরুলিয়ার জেলার লিড কলেজ বা নেতৃ-কলেজ ঘোষণা করেছেন।


title: জগন্নাথকিশোর কলেজ

text: ব্রিটিশ আমলে পুরুলিয়া অঞ্চলে উচ্চশিক্ষার কোনও ব্যবস্থা ছিল না বললেই চলে। সেই কারণে পুরুলিয়া সহ তৎকালীন মানভূম জেলা শিক্ষায় একটি পশ্চাদপদ জেলা হিসাবে বিবেচিত হত। স্বাধীনতার পর জহরলাল বসু, যতীন দত্ত, শ্যামসুন্দর সিংহমহাপাত্র, ধীরেন ভট্টাচার্য, জগদীশ মুখোপাধ্যায়, অশোক চৌধুরী, মন্মথ কুইরি প্রমুখ জেলার শিক্ষিত ব্যক্তিবর্গ উচ্চশিক্ষাকল্পে জেলায় একটি কলেজ স্থাপনের চিন্তাভাবনা শুরু করেন। এইসময় কাশীপুর পঞ্চকোট রাজপরিবারের রাজমাতা গোকুলকুমারী দেবী এককালীন এক লক্ষ টাকা অর্থসাহায্য দান করে জেলাবাসীর কলেজ প্রতিষ্ঠার স্বপ্নকে বাস্তবায়িত করতে সাহায্য করেন। সেই কারণে তাঁরই প্রয়াত স্বামী জগন্নাথকিশোর সিংহদেওয়ের নামে উৎসর্গিত হয়ে ১৯৪৮ সালে প্রতিষ্ঠিত হয় জেলার প্রথম মহাবিদ্যালয় জগন্নাথকিশোর কলেজ। বর্তমান কলেজের জন্য জমির কিয়দংশ দান করেছিলেন নওয়াগড়ের রাজা ও কিয়দংশ কেতিকার শশধর চৌধুরীর দেওয়া। ঠক্করবাষ্পা আদিবাসী ছাত্রাবাস ও চিত্তরঞ্জন মাহাত ছাত্রাবাসের জমি দান করেন ডুংরার রাজা। কেনা হয় সৈনিক স্কুলের সামনের কিছু অংশ, আবার কিছুটা দান করা হয় কলেজকে। এছাড়া পুরুলিয়ার বিশিষ্ট ব্যবসায়ী শঙ্করলাল সিংহানিয়া এককালীন ষোলো হাজার টাকা দান করেছিলেন।


title: জগন্নাথকিশোর কলেজ

text: এরপর একটি কার্যকরী সমিতি গঠিত হয় কলেজ নির্মাণের জন্য। জগদীশ মুখোপাধ্যায় হন এই সমিতির সভাপতি, ধীরেন ভট্টাচার্য সহ-সভাপতি ও মানভূম ভিক্টোরিয়া স্কুলের প্রধান শিক্ষক জহরলাল বসু হন এর সম্পাদক। পরবর্তীকালে সম্পাদকের পদে আবৃত হয়েছিলেন শ্যামসুন্দর সিংহমহাপাত্র।


title: জগন্নাথকিশোর কলেজ

text: পটনা বিশ্ববিদ্যালয়ের আই এ ক্লাস দিয়ে কলেজের পড়াশোনা শুরু হয়। নিজস্ব ভবন না থাকায় সেই সময় ক্লাস নেওয়া হত হরিপদ সাহিত্য মন্দির, উইনিয়ন ক্লাব, ভিক্টোরিয়া স্কুল – ইত্যাদি প্রতিষ্ঠানের ভবনে। তবে শুরু থেকেই ব্যাপক জনপ্রিয়তা অর্জন করে এই কলেজ। শুধু পুরুলিয়া অঞ্চলই নয়, রাঁচি, হাজারিবাগ, বাঁকুড়া, বর্ধমান এমনকি পটনা ও কলকাতা থেকেও শিক্ষার্থীরা আসতে থাকেন এই কলেজে পঠনপাঠন করার জন্য। প্রথম বছরের ছাত্র ভর্তির সংখ্যা স্পর্শ করে ১০৯।


title: জগন্নাথকিশোর কলেজ

text: ১৯৪৮ সালের ২২ জুলাই কলেজের প্রথম ক্লাস আরম্ভ হয়। দর্শনের অধ্যাপক ধীরেন মুখোপাধ্যায় কলেজের প্রথম অধ্যক্ষ হিসাবে যোগ দেন। অত্যন্ত আদর্শবাদী ধীরেনবাবু ছিলেন পূর্ববঙ্গ নিবাসী এক স্বাধীনতা সংগ্রামী ও যুগান্তর পার্টির সঙ্গে যুক্ত। ইংরেজি, বাংলা, হিন্দি, সিভিক্স, ইতিহাস প্রভৃতি বিষয়ে অধ্যাপনার কাজে যোগ দেন যথাক্রমে নরেন্দ্রনাথ বন্দ্যোপাধ্যায়, নন্দদুলাল রায় (বাংলা, সংস্কৃত ও সংগীতে এমএ) শচীন্দ্রনাথ সেন, বৈদ্যনাথ কর ও আনন্দকুমার দাঁ। ১৯৪৯ সালে যোগ দেন দর্শনের কমলেশ ঘোষ ও ইংরেজিতে সুবোধ বসুরায়। এই সময় একজন শিক্ষকের অধীনে কলেজে একটি উর্দু বিভাগও ছিল। কিন্তু পরে ছাত্রাভাবে সেটি বন্ধ হয়ে যায়। স্বাধীনতা সংগ্রামী ও কলেজ অন্ত প্রাণ শশাঙ্কশেখর রায় ছিলেন অফিসের বড়বাবু আর অমর চৌধুরী (গদাইদা নামে পরিচিত) ছিলেন অ্যাকাউন্টেন্ট। চতুর্থ শ্রেণির কর্মচারী ছিলেন বলাই মাহাত, গুহিরাম সিং ও ননীগোপাল দে। একটি আলমারি নিয়ে গ্রন্থাগারিকের পদে যোগ দেন লালগোপাল মজুমদার। এঁদের সকলের বেতন ছিল সামান্য ও অনিয়মিত। বিহার সরকারের কাছ থেকে কোনো সরকারি সাহায্যও মিলত না। তবু এঁদের ঐকান্তিক নিষ্ঠা কলেজটিকে একটি স্বনামধন্য শিক্ষাপ্রতিষ্ঠানে পরিণত করে।


title: জগন্নাথকিশোর কলেজ

text: ছাত্র সংখ্যা বৃদ্ধি পাওয়ায় ও ছাত্রীরাও কলেজে যোগ দিতে থাকায় কলেজের একটি নিজস্ব ভবনের প্রয়োজন হয়। ১৯৫৩ সালে বিহার সরকারের অর্থমন্ত্রী অনুগ্রহনারায়ণ সিং কলেজের বর্তমান কেতিকাস্থ ভবনটি উদ্বোধন করেন। এরপর পটনা বিশ্ববিদ্যালয় থেকে বিহার বিশ্ববিদ্যালয়ের অন্তর্ভুক্ত হয় এই কলেজ। ১৯৫৬ সালের ১ নভেম্বর পুরুলিয়া জেলা পশ্চিমবঙ্গের অন্তর্ভুক্ত হলে কলেজটি কলকাতা বিশ্ববিদ্যালয়ের অধীনস্থ হয়। বর্ধমান বিশ্ববিদ্যালয় প্রতিষ্ঠার পর ১৯৬১ সালে জগন্নাথকিশোর কলেজ উক্ত বিশ্ববিদ্যালয়ের অন্তর্ভুক্ত হয়।


title: জগন্নাথকিশোর কলেজ

text: বর্তমানে কলা ও বিজ্ঞান বিভাগের আঠারোটি বিষয়ে এই কলেজে অনার্স বা স্নাতক স্তরের পঠনপাঠন চলে। এছাড়া, বাণিজ্য বিভাগে অ্যাকাউন্টেন্সিতে অনার্স ও গণিতে এমএ/এমএসসি পড়ানো হয়ে থাকে। ছাত্র ও ছাত্রীর বর্তমান সংখ্যা ২২০০-এর কাছাকাছি। দূরশিক্ষার মাধ্যমে শিক্ষালাভের জন্য এই কলেজে ইন্দিরা গান্ধী জাতীয় মুক্ত বিশ্ববিদ্যালয়ের একটি অধ্যয়ন কেন্দ্র আছে। ছাত্রছাত্রীদের স্বনির্ভর করে তোলার লক্ষ্যে নানান কর্মমুখী কোর্সও পড়ানো হয়ে থাকে এখানে। সাংসদ বীর সিং মাহাতর অর্থসাহায্যে বিগত দশককালে কলেজটি অভূতপূর্ব উন্নতিলাভ করেছে। তৈরি হয়েছে একটি আদিবাসী ছাত্রাবাস সমেত আরও দুটি ছাত্রাবাসও। ন্যাকের মূল্যায়নেও কলেজটি জেলার প্রথম সারির কলেজ।


title: নিস্তারিণী কলেজ

text: নিস্তারিণী কলেজ পশ্চিমবঙ্গের পুরুলিয়া জেলার একটি মহিলা কলেজ। দেশবন্ধু চিত্তরঞ্জনের জননী নিস্তারিণী দেবীর নামে নামাঙ্কিত এই কলেজটি প্রতিষ্ঠিত হয় ১৯৫৭ সালে। এটিই জেলার প্রথম মহিলা মহাবিদ্যালয়।


title: নিস্তারিণী কলেজ

text: জেলার প্রথম শিক্ষাপ্রতিষ্ঠান জগন্নাথকিশোর কলেজ ছিল মূলত ছেলেদের কলেজ। সহশিক্ষা ব্যবস্থা এখানে থাকলেও জেলার অধিকাংশ অভিভাবক ও শিক্ষক ছিলেন সহশিক্ষার বিরুদ্ধে। এই কারণে তাঁরা পুরুলিয়ায় একটি মহিলা কলেজ স্থাপনের প্রয়োজনীয়তা অনুভব করেন। পুরুলিয়ার বঙ্গভুক্তির পর ১৭ অগস্ট ১৯৫৭ তারিখে জীমূতবাহন সেন প্রমুখ শহরের কিছু বিশিষ্ট মানুষের অনুরোধে এবং তদনীন্তন পশ্চিমবঙ্গের মুখ্যমন্ত্রী ডক্টর বিধানচন্দ্র রায়ের উদ্যোগে দেশবন্ধুর পিতা ভুবনমোহন দাশ ও জননী নিস্তারিণী দেবীর সুবৃহৎ বসতবাড়িতে নিস্তারিণী কলেজের প্রতিষ্ঠা হয়। বলা বাহুল্য, কলেজের নামকরণ দেশবন্ধুর জননীর নামেই। ১৯৫৮ সালের ৬ নভেম্বর ভারতের প্রথম রাষ্ট্রপতি ডক্টর রাজেন্দ্রপ্রসাদ কলেজের বর্তমান ভবনটির উদ্বোধন করেন। প্রথমে এই কলেজটি কলকাতা বিশ্ববিদ্যালয়ের অন্তর্ভুক্ত থাকলেও ১৯৬১ সালে এটি বর্ধমান বিশ্ববিদ্যালয়ের অন্তর্ভুক্ত হয়।


title: নিস্তারিণী কলেজ

text: বর্তমানে এই কলেজে নয়টি বিষয়ে অনার্স-সহ মোট পনেরোটি বিষয় পড়ানো হয়। প্রায় ১২০০ জন ছাত্রী এখানে পড়েন। এছাড়া দূরশিক্ষার মাধ্যমে শিক্ষাদানের জন্য নেতাজি সুভাষ মুক্ত বিশ্ববিদ্যালয়ের একটি অধ্যয়ন কেন্দ্রও এই কলেজে অবস্থিত। ছাত্রীদের স্বনির্ভর করার জন্য এখানে কর্মমুখী কোর্সও পড়ানো হয়। ন্যাকের মূল্যায়ণে কলেজটি বি++ ক্যাটাগরিভুক্ত।


title: রঘুনাথপুর কলেজ

text: রঘুনাথপুর কলেজ পশ্চিমবঙ্গের পুরুলিয়া জেলার রঘুনাথপুর শহরের একটি কলেজ। ১৯৬১ সালে বর্ধমান বিশ্ববিদ্যালয়ের অন্তর্গত প্রতিষ্ঠিত এই কলেজ জেলার তৃতীয় কলেজ।


title: রঘুনাথপুর কলেজ

text: ১৯৬১ সালে রঘুনাথপুর ও পার্শ্ববর্তী অঞ্চলের শিক্ষিত মানুষদের উদ্যোগে এই কলেজ প্রতিষ্ঠিত হয়। প্রথম দিকে মারোয়াড়ি ধর্মশালার দোতলায় এই কলেজের ক্লাস হত। একতলাটি ছিল কলেজের অফিস। এছাড়া স্থানীয় জি ডি ল্যাং স্কুলেও কিছু ক্লাস নেওয়া হত। ১৯৬৫ সালে শহরের বহির্দেশে বর্তমান স্থানে কলেজের স্থায়ী ভবন নির্মিত হয়।


title: রঘুনাথপুর কলেজ

text: শুরুতে কলেজে ইউ ই ও বিএ-এর ক্লাস নেওয়া হত। বর্তমানে এর সঙ্গে বিএসসি ও বিকম পাঠ্যক্রমও পড়ানো হয়ে থাকে। আটটি বিষয়ে অনার্স-সহ পড়ানো হয় মোট তেরোটি বিষয়। ছাত্রছাত্রীর সংখ্যা প্রায় ২২০০ জন। ন্যাক কলেজটির মূল্যায়ন করে থাকে।


title: আনন্দমার্গ কলেজ

text: আনন্দমার্গ কলেজ পশ্চিমবঙ্গের পুরুলিয়া জেলার একটি কলেজ। আনন্দমার্গ আশ্রম পরিচালিত এই কলেজটির প্রতিষ্ঠা ১৯৬৬ সালে। বর্ধমান বিশ্ববিদ্যালয়ের অন্তর্গত এই কলেজে প্রথম থেকেই বিএ ও বিএসসি পড়ানো হয়। বর্তমান কলেজে ৪৫০ এর অধিক ছাত্র পড়াশুনা করে। মাঝে ১৯৭৫ সালে কলেজটি একবার বন্ধ হয়ে যায়। পরে আবার চালুও হয়। কলেজটি বিশ্ববিদ্যালয় মঞ্জুরি কমিশন দ্বারা স্বীকৃত।


title: রামানন্দ শতবার্ষিকী কলেজ

text: রামানন্দ শতবার্ষিকী কলেজ বা রামানন্দ সেন্টেনারি কলেজ পশ্চিমবঙ্গের পুরুলিয়া জেলার একটি কলেজ। এই কলেজের অবস্থান পুরুলিয়া শহর থেকে ৪৮ কিলোমিটার দূরে পুরুলিয়া-পুঞ্চা সড়কের উপর লৌলাড়া গ্রামে। ১৯৭১ সালে বাঁকুড়া জেলার বিশিষ্ট সাংবাদিক ও শিক্ষাবিদ রামানন্দ চট্টোপাধ্যায়ের জন্মশতবর্ষে প্রতিষ্ঠিত এই কলেজ জেলার অন্যান্য মহাবিদ্যালয়গুলির মতো বর্ধমান বিশ্ববিদ্যালয়ের অন্তর্ভুক্ত।


title: রামানন্দ শতবার্ষিকী কলেজ

text: রামানন্দ শতবার্ষিকী কলেজটি গড়ে ওঠে মানভূম আনন্দ আশ্রম নিত্যানন্দ ট্রাস্টের ভবন ও জমিতে। উক্ত ট্রাস্ট কলেজ নির্মাণে ২৫,০০০ টাকা দান করেছিলেন। কলেজের প্রতিষ্ঠায় মুখ্য ভূমিকা নেন গ্রামের বিশিষ্ট শিক্ষাব্রতী হরিহর মুখোপাধ্যায়। বর্তমানে পাঁচটি বিষয়ে অনার্স-সহ মোট তেরোটি বিষয় এই কলেজে পড়ানো হয়। ছাত্রছাত্রীর সংখ্যা প্রায় ১০০০ জন।


title: অচ্ছ্রুরাম মেমোরিয়াল কলেজ

text: অচ্ছ্রুরাম মেমোরিয়াল কলেজ পশ্চিমবঙ্গের পুরুলিয়া জেলার ঝালদা শহরে অবস্থিত একটি কলেজ। ১৯৭৫ সালে ঝালদার বিশিষ্ট ব্যবসায়ী মোহনলাল বেহেলের অর্থসাহায্যে নির্মিত এই কলেজটি নামাঙ্কিত হয়েছে তাঁর পিতা অচ্ছ্রুরাম বেহেলের নামে। এই কলেজটি জেলার অন্যান্য মহাবিদ্যালয়গুলির মতো বর্ধমান বিশ্ববিদ্যালয়ের অন্তর্ভুক্ত।


title: অচ্ছ্রুরাম মেমোরিয়াল কলেজ

text: ১৯৭৫ সালে আনন্দমার্গ কলেজটি বন্ধ হয়ে গেলে কলেজের শিক্ষক-শিক্ষাকর্মী ও ছাত্রদের ভবিষ্যৎ অন্ধকার হয়ে পড়ে। তখন পশ্চিমবঙ্গ সরকার, বর্ধমান বিশ্ববিদ্যালয় ও পশ্চিমবঙ্গ বিশ্ববিদ্যালয় শিক্ষক সমিতি (ওয়েবকুটা)-র উদ্যোগে একটি পরিত্যক্ত হাসপাতালে এই কলেজের ক্লাস আরম্ভ হয়। পরে এলাকার মোহনলাল বেহেল শহরের পূর্বপ্রান্তে সুবিশাল কলেজ ভবনটি নির্মাণ করান। এমনকি কলেজের সকল আসবাবপত্র তিনিই কিনে দেন। পশ্চিমবঙ্গের তৎকালীন শিক্ষামন্ত্রী মৃত্যুঞ্জয় বন্দ্যোপাধ্যায়কে কলেজ প্রতিষ্ঠাকল্পে এককালীন এক লক্ষ পঞ্চাশ হাজার টাকা দান করেছিলেন তিনি। সেই কারণে পিতার নামানুসারে কলেজের নামকরণ করা হয়। কলেজের প্রাথমিক পর্যায়ে ওয়েবকুটা ও অধ্যাপক আন্দোলনের নেতা সুধীর রায়ের ভূমিকা আজও কলেজে বিশেষভাবে স্মরণ করা হয়। ১৯৮১ সালের ১ এপ্রিল কলেজটি বর্তমান স্থানে স্থানান্তরিত করা হয়।


title: অচ্ছ্রুরাম মেমোরিয়াল কলেজ

text: বর্তমানে এই কলেজে বিএ ও বিএসসি পাঠ্যক্রমে পাঁচটি বিষয়ে অনার্স-সহ মোট তেরোটি বিষয় পড়ানো হয়। ছাত্রছাত্রীর সংখ্যা প্রায় ১২০০ জন।


title: নীল (দ্ব্যর্থতা নিরসন)

text: নীল বলতে বোঝানো হতে পারে -


title: মহাত্মা গান্ধী কলেজ

text:
মহাত্মা গান্ধী কলেজ পশ্চিমবঙ্গের পুরুলিয়া জেলার একটি কলেজ। এই কলেজের অবস্থান জেলার হুড়া থানার লালপুরে পুরুলিয়া-বাঁকুড়া সড়কের উপর। ১৯৮১ সালের ২৬ নভেম্বর প্রতিষ্ঠিত ভারতের জাতির জনক মহাত্মা গান্ধীর নামাঙ্কিত এই কলেজ। কলেজের বর্তমান ভবনটি বেশ সুন্দর ও একটি ছাত্রাবাসও আছে। প্রয়াত মন্ত্রী ডক্টর অম্বরীশ মুখোপাধ্যায়, প্রাক্তন বিধায়ক শতদল মাহাত ও স্থানীয় বিদ্যানুরাগী মানুষদের উদ্যোগে এই কলেজ স্থাপিত হয়। পরে সাংসদ বাসুদেব আচারিয়া, বিধায়ক অবিনাশ মাহাত ও জেলা পরিকল্পনা দপ্তর নিজ নিজ এলাকা উন্নয়ন তহবিল থেকে অর্থসাহায্য করে কলেজের পরিকাঠামো উন্নয়নে সহায়তা করেন।
এই কলেজটি বিশ্ববিদ্যালয় মঞ্জুরি কমিশন (UGC) কর্তৃক স্বীকৃত। সম্প্রতি, জাতীয় মূল্যায়ন ও স্বীকৃতি কাউন্সিল (NAAC) এটিকে বি গ্রেড কলেজের স্বীকৃতি দিয়েছে।. এই কলেজটি সিধো কানো বিরসা বিশ্ববিদ্যালয় -এর অধীনে।


title: মহাত্মা গান্ধী কলেজ

text: বর্তমানে কলেজে বিএ, বিএসসি ও বিকম পাঠ্যক্রমের পাঁচটি বিষয়ে অনার্স-সহ মোট তেরোটি বিষয় পড়ানো হয়। ছাত্রছাত্রীর সংখ্যা প্রায় ১২০০ জন।


title: কলকাসুন্দা

text: কলকাসুন্দা () (বৈজ্ঞানিক নাম: Cassia occidentalis) হচ্ছে Caesalpiniaceae পরিবারের অন্তর্গত একটি উদ্ভদি।


title: কলকাসুন্দা

text: এর বীজগুলি তিতা স্বাদ যুক্ত হয় । এটি হুপিং কফ, মূত্রবর্ধক হিসাবে, লিভারের অসুখে ব্যবহার করা হয়। পূর্ণবয়স্ক কলকাসুন্দা সাত ফুট পর্যন্ত লম্বা হতে পারে। তবে গড় উচ্চতা ভাঁটফুলের চেয়ে কিছু বেশি। পাঁচ ফুটের মতো হয়। কলকাসুন্দার কাণ্ডের রং গাঢ় সবুজ ও বেশ শক্ত। বড় কলকাসুন্দার কাণ্ডের বেড় ৫ ইঞ্চি পর্যন্ত হতে পারে। কাণ্ডের নিচের দিক থেকেই অসংখ্য ডালপালা বের হতে দেখা যায়।কলকাসুন্দার পাতার রং গাঢ় সবুজ। কঁচি পাতা সাদটে সবুজ। যৌগিক, বহপত্রক। একটা বোঁটায় ৫-১০ জোড়া পাতা থাকে। বোঁটার দৈর্ঘ্য ১০-১২ ইঞ্চি। পাতার দৈর্ঘ্য ১.৫-২ ইঞ্চি। এর ফুল সোনালি-হলুদ রঙের, মঞ্জরী ও বোঁটা হলদেটে সবুজ। মঞ্জরী বহুপুষ্কক। একটা মঞ্জরীতে ৫-১০ টা ফুল থাকতে পারে। ফুলের ব্যাস ১ ইঞ্চি। একটা ফুলে ৫ টা পাঁপড়ি থাকে। সাধারণত ফাগুনের শুরতেই ফুল ফুটতে শুরু করে।


title: কলকাসুন্দা

text: রক্তে দোষ দূর করতে এর পাতার রস মিসরির সাথে প্রতিদিন সকালে খেলে উপকার হবে।


title: অশোক (উদ্ভিদ)

text: অশোক বৈজ্ঞানিক নাম: "Saraca indica"), () হচ্ছে Fabaceae পরিবারের এক প্রজাতির বৃক্ষ।


title: অশোক (উদ্ভিদ)

text: অশোক মাঝারি আকৃতির ছায়াদানকারী চিরসবুজ বৃক্ষ। এদের পাতার রঙ গাঢ়-সবুজ। পাতাগুলো দীর্ঘ, চওড়া ও বর্শাফলাকৃতির। কচিপাতা কোমল, নমনীয়, ঝুলন্ত ও তামাটে। ফুল ফোটার প্রধান মৌসুম বসন্তকাল। তবে হেমন্ত অবধি এ গাছে ফুল ফোটতে দেখা যায়। তবে শীতকালেও এরা অল্প সংখ্যায় ফোটে থাকে। অশোক ফুল গাছের কান্ড থেকে ফোটে। ফুল আকারে ছোট, কিন্তু বহুপৌষ্পিক, ছত্রাকৃতি মঞ্জরি আকারে বড়। অজস্র ফুলের সমষ্টি অশোকমঞ্জরি মৃদু গন্ধযুক্ত এবং বর্ণ ও গড়নে আকর্ষণীয়। তাজা ফুলের রং কমলা, কিন্তু বাসি ফুল লাল রঙ ধারণ করে। পরাগকেশর দীর্ঘ। ফল বড়সড় শিমের মতো চ্যাপ্টা, পুরু এবং ঈষৎ বেগুনি রঙের।


title: অশোক (উদ্ভিদ)

text: রবীন্দ্রনাথ কবিতায় লিখেছিলেন, পুরাকালে নাকি অশোকবৃক্ষে নারীর চরণস্পর্শে ফুল জেগে উঠতো। সিদ্ধার্থ লুম্বিনীর এক অশোকতরুর নিচে জন্মেছিলেন। অশোক গাছ হিমালয়ের পাদদেশবর্তী অঞ্চলে লভ্য। বলধা গার্ডেনের সংরক্ষিত অংশটিতে (সাইকি) একটি অশোক গাছ আছে।


title: অশোক (উদ্ভিদ)

text: আলোচ্য অশোক ছাড়াও বাংলাদেশে রাজ অশোক এবং স্বর্ণ অশোক নামে আরও দুই রকমের অশোক গাছ দেখা যায়। অশোকের একটি প্রজাতি রয়েছে যাদের ফলের রঙ হলুদ। এর বৈজ্ঞানিক নামঃ "Saraca thaipingensis".


title: অশোক (উদ্ভিদ)

text: অশোক ফলের বীজ থেকে সহজেই চারা জন্মায়। তবে চারার বৃদ্ধি মন্থর।


title: সাদা ভেরেন্ডা

text: সাদা ভেরেন্ডা (বৈজ্ঞানিক নাম: "Jatropha curcas")ইউফরবিয়া পরিবারের সপুষ্পক উদ্ভিদ। এটি এক প্রকারের ওষধি গাছ। এর অন্যান্য স্থানীয় নামঃ বাগভেরেন্ডা ( বাগ= জঙ্গল), Physic Nut, Jatropha, Barbados nut, জামাল গোটা। .


title: সাদা ভেরেন্ডা

text: এর বীজ কোষ্ঠ পরিস্কারক। মাত্রারিক্ত উদারাময় সৃজক।


title: রক্তকাঞ্চন

text: রক্ত কাঞ্চন (বৈজ্ঞানিক নাম:"Phanera variegata") () এক প্রকারের বৃক্ষ। এরা দেবকাঞ্চনের চেয়ে আকারে ছোট, পাতার গড়ন তদ্রূপ, অর্থাৎ আগার দিকে দুই ভাগে বিভক্ত। লতির আগা চোখা বা ভোতা। বসন্তে প্রায় নিষ্পত্র গাছ বেগুনি রঙের সুগন্ধি ফুলে ভরে যায়। ৫ পাপড়ির মধ্যে একটি বড় ও গাঢ় রঙের, তাতে কারুকার্য। ফল শিমের মতো। একটি সাদা ফুলের প্রকারভেদও আছে। বীজে চাষ। কলমও ধরে। ভারতীয় প্রজাতি।


title: কালোজিরা

text:
কালোজিরা () একটি মাঝারি আকৃতির মৌসুমী গাছ, একবার ফুল ও ফল হয়। এর বৈজ্ঞানিক নাম "Nigella Sativa Linn"। এর স্ত্রী, পুরুষ দুই ধরণের ফুল হয়, রং সাধারণত হয় নীলচে সাদা (জাত বিশেষে হলুদাভ), পাঁচটি পাঁপড়ি বিশিষ্ট । কিনারায় একটা বাড়তি অংশ থাকে। তিন-কোনা আকৃতির কালো রং এর বীজ হয় । গোলাকার ফল হয় এবং প্রতিটি ফলে ২০-২৫ টি বীজ থাকে ।
আয়ুর্বেদীয় , ইউনানী, কবিরাজী ও লোকজ চিকিৎসায় ব্যবহার হয়। মশলা হিসাবে ব্যাপক ব্যবহার হয়ে থাকে, এটি পাঁচ ফোড়নের একটি উপাদান। বীজ থেকে পাওয়া যায় তেল।


title: কালোজিরা

text: কালোজিরাতে আছে ফসফেট,লৌহ ও ফসফরাস। এছাড়াও রয়েছে ক্যানসার প্রতিরোধক কেরটিন, বিভিন্ন রোগ প্রতিরোধকারী উপাদান এবং অম্ল রোগের প্রতিষেধক।


title: কালোজিরা

text: ইসলাম ধর্মমতে কালিজিরা সকল রোগের জন্য উপকারী। এর কারণ, একটি বিশুদ্ধ হাদীসে নবী মুহাম্মদ (সাঃ) উল্লেখ করেছেন যে, কালিজিরা মৃত্যু ব্যতীত সকল রোগের উপশমক। যার অর্থ, একমাত্র মৃত্যু ছাড়া অন্য সকল রোগ প্রতিরোধ করার ক্ষমতা কালিজিরায় বিদ্যমান।


title: মেথি

text: মেথি (বৈজ্ঞানিক নাম: "Trigonella foenum-graecum") একটি মৌসুমী গাছ। এর পাতা শাক হিসাবে খাওয়া হয়। মেথি শাক গ্রাম বাংলার মানুষের প্রিয় খাদ্য। ইউনানী, কবিরাজী ও লোকজ চিকিৎসায় বহুবিধ ব্যবহার হয়। মশলা হিসাবেও এটি প্রচুর ব্যবহার হয়।। এটি পাঁচ ফোড়নের একটি উপাদান। মেথি থেকে ষ্টেরয়েডের উপাদান তৈরি হয়।


title: মেথি

text: মেথি একটি বর্ষজীবী গাছ। একবার মাত্র ফুল ও ফল হয়। তিনটি করে পাতা একসাথে জন্মায়। ফুলে ও তিনটা করে পাপড়ি থাকে। স্ত্রী এবং পুরুষ দুই ধরণের ফুল হয়। রঙ সাধারণত সাদা ও হলুদ হয়ে থাকে। বাদামি-হলুদ বর্ণের প্রায় চারকোনা আকৃতির বীজ হয়।


title: মেথি

text: মেথিকে মসলা, খাবার, পথ্য—তিনটাই বলা চলে। মেথির স্বাদ তিতা ধরনের। এতে রয়েছে রক্তের চিনির মাত্রা কমানোর বিস্ময়কর শক্তি। প্রতিদিন সকালে খালি পেটে মেথি চিবিয়ে খেলে বা এক গ্লাস পানিতে মেথি ভিজিয়ে রেখে সেই পানি খেলে শরীরের রোগ-জীবাণু মরে, বিশেষত কৃমি মরে, রক্তের চিনির মাত্রা কমে। রক্তে ক্ষতিকর কোলেস্টেরল বা চর্বির মাত্রা কমে যায়। গরমে ত্বকে যে ঘা, ফোড়া, গরমজনিত ত্বকের অসুখ হয়, এই অসুখগুলো দূর করে মেথি। বার্ধক্যকে দূরে ঠেলে দিয়ে তারুণ্যকে দীর্ঘস্থায়ী করতে গুরুত্বপূর্ণ অবদান রাখে মেথি। গবেষণা করে দেখা গেছে, যে ডায়াবেটিক রোগীরা নিয়মিত মেথি খান, তাঁদের ডায়াবেটিসজনিত অসুখগুলো কম হয় এবং স্ট্রোক হওয়ার প্রবণতা তুলনামূলকভাবে কম। ডায়াবেটিক রোগীদের জন্য মেথি শ্রেষ্ঠ পথ্য।


title: মেথি

text: ভেষজ উদ্ভিদ হিসাবে বাংলাদেশ, ভারত, পাকিস্তান, আফগানিস্তান, ইরাক, ইরান, নেপাল ইত্যাদি দেশে ব্যবহার করা হয়।


title: মহুয়া

text:
মহুয়া (বৈজ্ঞানিক নাম: "Madhuca longifolia" অথবা "Madhuka indica")- এটি মধ্যম থেকে বৃহৎ আকারের একটি বৃক্ষ। পাতা ডিম্বাকার। বৃন্ত ছোট। ফুলগুলো রসাল এবং স্বাদ অম্লমধুর। ফুলের নির্যাসে মাদকতা আছে। এর ধূসর রঙের ছাল প্রায় আধা ইঞ্চি পুরু। বসন্তের শেষে সুপারির মতো আকারের ফল হয়। জুন থেকে জুলাই মাসের মধ্য এর পরিপক্ব হয়।
স্থানভেদে একে মহুলা, মধুকা, মোহা, মোভা, মহুভা ইত্যাদি নামে আখ্যায়িত করা হয়ে থাকে৤


title: মহুয়া

text: মহুয়া মধ্যভারতের আদি বাসিন্দা। বাংলাদেশসহ ভারতীয় উপমহাদেশের সর্বত্র দেখতে পাওয়া যায়। শুষ্ক অঞ্চলের গাছ হলেও আর্দ্র কোমল আবহাওয়াতেও বেশ ভালো জন্মায়। শীতে সব পাতা ঝরে যায়।


title: মহুয়া

text: অনেক বড় আকারের গাছ। ৩০ থেকে ৪০ ফুট পর্যন্ত লম্বা হয়। ১০ বছর বয়স থেকেই ফুল দিতে শুরু করে মহুয়া গাছ।


title: মহুয়া

text: মহুয়ার বীজ থেকে তেল পাওয়া যায়। এর কাঠ অনেক শক্ত। নির্যাস আদিবাসী, বিশেষত সাঁওতালদের প্রিয় পানীয়।


title: মহুয়া

text: ভেষজ গুণে মহুয়া অত্যন্ত সমৃদ্ধ। মহুয়ার পাতা, বাকল, ফুলের নির্যাস ও তেলের বীজ নানা রোগের চিকিত্সায় বহুকাল থেকে ব্যবহূত হয়ে আসছে। মৌসুমি সর্দি কাশি, অগ্নিমান্দ্য, আন্ত্রিক রোগ, অর্শ, বাত-ব্যথা, মাথার ব্যথা—এসবের নিরাময়। তা ছাড়া পুরোনো ক্ষত ও কীট দংশনেও বিষ-ব্যথানাশক। সাঁওতালেরা মশার যন্ত্রণা, কীটপতঙ্গের দংশনের ক্ষেত্রে মহুয়া বীজের তেল ব্যবহার করে থাকে।


title: নেতাজি সুভাষ আশ্রম মহাবিদ্যালয়

text: নেতাজি সুভাষ আশ্রম মহাবিদ্যালয় পশ্চিমবঙ্গের পুরুলিয়া জেলার একটি কলেজ। জেলার পশ্চিমপ্রান্তে সুইসা গ্রামে এই কলেজটি অবস্থিত। ১৯৮৫ সালে প্রতিষ্ঠিত ও বর্ধমান বিশ্ববিদ্যালয়ের অন্তর্ভুক্ত এই কলেজটি নেতাজি সুভাষচন্দ্র বসুর নামাঙ্কিত। এই কলেজের মাধ্যমে জেলার পশ্চিমপ্রান্তের শিক্ষার আলোকবঞ্চিত অঞ্চলগুলিতে উচ্চশিক্ষার আদানপ্রদান সহজসাধ্য হয়েছে। সাংসদ বীর সিং মাহাতর এলাকা উন্নয়ন তহবিলের অর্থসাহায্যে কলেজটির পরিকাঠামো উন্নত করা হয়েছে। বর্তমানে বিএ কোর্সে বাংলা, ইংরেজি ও ইতিহাসে অনার্স-সহ মোট সাতটি বিষয় পড়ানো হয় এই কলেজে। মোট ছাত্রছাত্রীর সংখ্যা প্রায় ৫০০।


title: ফ্রাঙ্ক জাতি

text: ফ্রাঙ্ক জাতি ছিল কতগুলি জার্মান গোত্রের সমষ্টি। এরা ৩য় শতকের মধ্যভাগে রাইন নদীর মধ্য ও নিম্ন অববাহিকায় বসবাস করত। ২৫৩ সালের দিকে ফ্রাংকেরা রোমান প্রদেশগুলিতে প্রবেশ করা শুরু করে এবং এরপর দুইটি প্রধান দলে ভাগ হয়ে যায়- সালীয় ফ্রাঙ্ক ও রিপুয়ারীয় ফ্রাঙ্ক। সালীয় ফ্রাঙ্কেরা রাইনের নিম্ন অববাহিকার অঞ্চল এবং রিপুয়ারীয় ফ্রাঙ্কেরা নদীটির মধ্য অববাহিকা অঞ্চলে বাস করত। ৩৫৮ সালে রোমান সম্রাট ইউলিয়ান সালীয় ফ্রাঙ্কদের পরাজিত করলে তারা রোমের সাথে মিত্রতা স্থাপন করে। ৫ম শতকের শুরুতে রোমানরা রাইন অববাহিকা থেকে সরে গেলে সালীয় ফ্রাংকেরা লোয়ার নদীর উত্তরের বেশির ভাগ অঞ্চলে নিজেদের আধিপত্য বিস্তার করে।


title: ফ্রাঙ্ক জাতি

text: সালীয় ফ্রাঙ্ক রাজা ১ম ক্লোভিসের অধীনে মেরোভিংগীয় রাজবংশের পত্তন ঘটে। এরপর থেকে ফ্রাঙ্করাজ্যের ক্ষমতা ও বিস্তার ক্রমে বৃদ্ধি পেতে থাকে। ৪৮৬ সালে রাজা ক্লোভিস গল রাজ্যে রোমের নিযুক্ত শেষ প্রশাসক সিয়াগ্রিউসের পতন ঘটান। এরপর তিনি আলামান্নি, বুর্গুন্ডীয়, আকিতানিয়া ভিসিগথ এবং রিপুয়ারীয় ফ্রাংকদের দমন করেন। শেষ পর্যন্ত তার রাজ্যের সীমানা দক্ষিণে পিরেনেস পর্বতমালা থেকে শুরু হয়ে উত্তরে ফ্রিসলান্ড পর্যন্ত এবং পশ্চিমে আটলান্টিক মহাসাগর থেকে পূর্বে মাইন নদী পর্যন্ত বিস্তার লাভ করে। ৪৯৬ সালে ক্লোভিস খ্রিস্টধর্মে ধর্মান্তরিত হন এবং এর ফলে ফ্রাংকীয় রাজতন্ত্র ও রোমের পোপের মধ্যে ঘনিষ্ঠ সম্পর্কের সূচনা হয়।


title: ফ্রাঙ্ক জাতি

text: ক্লোভিসের মৃত্যুর পর রাজ্যটি তার চার ছেলের মধ্যে ভাগ করে দেওয়া হয়। এর পরের শতাব্দীতে রাজ্যটি বেশ কয়েকবার ভাঙ্গা হয় ও পুনরায় একত্রিত করা হয়। শেষ পর্যন্ত ৬১৩ খ্রিস্টাব্দে ২য় ক্লোতের দেশটি পুনর্গঠিত করে। কিন্তু ক্লোতের-এর মৃত্যুর পর রাজাদের ক্ষমতা খর্ব হয় এবং রাজপ্রাসাদের মেয়র ও অন্যান্য ঊর্ধ্বতন কর্মকর্তারা প্রকৃত ক্ষমতার অধিকারী হন। তবে রাজ্যের পূর্বাংশে অস্ট্রেশিয়াতে ক্যারোলিঙ্গীয় নামের একটি শক্তিশালী রাজপরিবারের উত্থান ঘটে। তারা প্রায় ১০০ বছর ধরে ফ্রাঙ্করাজ্য শাসন করেন। ৬৮৭ সালে হের্স্টালের পেপিন, যিনি পূর্বাঞ্চলীয় অস্ট্রেশিয়ার রাজকীয় মেয়র ছিলেন, পশ্চিমের নয়স্ত্রিয়া ও বুর্গুন্ডির শক্তিগুলিকে পরাজিত করেন এবং একত্রিত ফ্রাঙ্কীয় রাজ্যের প্রধানরূপে আবির্ভূত হন। তাঁর ছেলে শার্ল মার্তেল পূর্বদিকে রাজ্যের বিস্তার সাধন করেন এবং ৭৩২ সালে তুর ও পোয়াতিয়ে শহরের মধ্যবর্তী এক স্থানে মুরদের প্রতিহত করেন। ফ্রাঙ্কীয় রাজ্যের সর্বোচ্চ উন্নতি ঘটে শার্ল মার্তেলের পৌত্র শার্লমাইনের আমলে। শার্লমাইন ছিলেন তাঁর সময়ে ইউরোপের সবচেয়ে শক্তিশালী রাজা। ৮০০ খ্রিস্টাব্দের ২৫শে ডিসেম্বর পোপ লেও তাঁকে কারোলুস আউগুস্তুস, রোমানদের সম্রাট, উপাধি দেন। শার্লমাইনের এই উপাধি পরে পবিত্র রোমান সাম্রাজ্যের সম্রাটেরা ১৯শ শতক পর্যন্ত ধারণ করেন। শার্লমাইনের অধীনস্থ ফ্রাঙ্কীয় রাজ্যটি পরে ফ্রান্স রাজ্যে পরিণত হয়।


title: বলরামপুর কলেজ

text: বলরামপুর কলেজ পশ্চিমবঙ্গের পুরুলিয়া জেলার বলরামপুরে অবস্থিত একটি কলেজ। ১৯৮৫ সালে প্রতিষ্ঠিত ও বর্ধমান বিশ্ববিদ্যালয়ের অন্তর্ভুক্ত এই কলেজটি স্থাপনা হয় মণীন্দ্র গোপ প্রমুখ স্থানীয় বিদ্যোৎসাহী মানুষদের উৎসাহে। বর্তমানে পুরুলিয়া-জামশেদপুর সড়কের ধারে সুন্দর সুবৃহৎ নিজস্ব ভবনে কলেজটি সংস্থাপিত। বিএ, বিএসসি ও বিকম পাঠ্যক্রমের আটটি বিষয়ে অনার্স-সহ মোট বারোটি বিষয় এখানে পড়ানো হয়। কলেজে একটি আদিবাসী ছাত্রাবাসও নির্মিত হয়েছে।


title: আফিম

text: আফিম বা পপি () (বৈজ্ঞানিক নাম: "Papaver somniferum") থেকে আফিম এটি তৈরি হয়। সব পপি ফুল থেকে মাদক দ্রব্য তৈরি হয় না, পপি ফুলের আবার অনেক নিরীহ প্রজাতি রয়েছে যা বাগানে শোভা পায়। নিরীহ দর্শন এই গাছটি একটি মাদক দ্রব্যের গাছ। ফল যখন পরিপক্ব হয় তখন ব্লেড দিয়ে ফলে গায়ে গভীর করে আঁচড় দেওয়া হয়। ফলে ৫ থেকে ৬ ঘণ্টা পর এর ফল থেকে কষ বের হয় এবং চাষীরা তা সংগ্রহ করে এটাই হলো আফিমের কাঁচামাল। এর পর বিভিন্ন রাসায়নিক প্রক্রিয়ায় অন্যান্য উপজাত জৈব রাসায়নিক দ্রব্য বানানো হয়। এটি থেকে হিরোইন ছাড়াও মরফিন পাওয়া যায়, যা ঔষধ হিসেবে ব্যবহৃত হয়।


title: মানভূম মহাবিদ্যালয়

text: মানভূম মহাবিদ্যালয় পশ্চিমবঙ্গের পুরুলিয়া জেলার একটি কলেজ। জেলার দক্ষিণাঞ্চলের মানবাজারে মানবাজার-বরাবাজার সড়ক ( গঙ্গানারায়ন সিং রোড)-এর ধারে ও বর্ধমান বিশ্ববিদ্যালয়ের অন্তর্ভুক্ত এই মহাবিদ্যালয় প্রতিষ্ঠিত।


title: মানভূম মহাবিদ্যালয়

text: সমাজসেবী নকুল মাহাতো ও স্থানীয় মানুষদের উৎসাহে ও দানে ১৯৮৬ সালে এই কলেজ গড়ে উঠে। জেলার প্রত্যন্ত দক্ষিণাঞ্চলের ছাত্রছাত্রী বিশেষত স্থানীয় আদিবাসী সমাজের নবীন প্রজন্মের উচ্চশিক্ষায় এই কলেজের বিশেষ ভূমিকা রয়েছে।


title: মানভূম মহাবিদ্যালয়

text: বর্তমানে এখানে সাঁওতালি ভাষা শিক্ষারও বন্দ্যোবস্ত করা হয়েছে। কলেজে বিএ, বিএসসি পাঠ্যক্রমের মোট চারটি বিষয়ে অনার্স-সহ মোট এগারোটি বিষয়ে ও অ্যাকাউন্টেন্সিতে অনার্স-সহ বিকম পড়ানো হয়। স্থানীয় সাংসদ ও বিধায়কদের এলাকা উন্নয়ন তহবিলের অর্থে এই কলেজের পরিকাঠামোটি গড়ে ওঠে ও একটি ছাত্রাবাস নির্মিত হয়।


title: কাশীপুর মাইকেল মধুসূদন মহাবিদ্যালয়

text: কাশীপুর মাইকেল মধুসূদন মহাবিদ্যালয় পশ্চিমবঙ্গের পুরুলিয়া জেলার একটি কলেজ। মাইকেল মধুসূদনের স্মৃতিবিজড়িত পুরুলিয়ার কাশীপুর শহরে তাঁরই নামে নামাঙ্কিত ও ও বর্ধমান বিশ্ববিদ্যালয়ের অন্তর্ভুক্ত এই কলেজটির উদ্বোধন হয় ২০০০ সালে। কলেজ প্রতিষ্ঠায় উদ্যোগ নেন কাশীপুর রাজপরিবার, প্রাক্তন জেলা-সভাধিপতি স্বপন বন্দ্যোপাধ্যায়, সাংসদ বাসুদেব আচারিয়া ও স্থানীয় মানুষজন। সাংসদ ও জেলা পরিকল্পনা কমিটির সাহায্যে বর্তমানে কলেজের নিজস্ব বিশাল ভবন নির্মিত হয়েছে। তৈরি হচ্ছে একটি ছাত্রাবাসও। বর্তমানে বিএ ও বিএসসি পাঠ্যক্রমের মোট ছয়টি বিষয়ে অনার্স-সহ দশটি বিষয় এই কলেজে পড়ানো হয়।


title: এলাচ

text: এলাচ বা এলাচি (Elettaria cardamomum) - এর অন্যান্য নাম হচ্ছে এলাচি, Cardamom, Malabar cardamom, Ceylon cardamom। এটি মসলা হিসাবে ব্যবহৃত হয়। এটি একটি সুগন্ধি গাছ।


title: এলাচ

text: এলাচকে বলা হয় মসলার রানী। এলাচ সুগন্ধিযুক্ত একটি মসলা। খাবারে অতিরিক্ত স্বাদ বাড়ানোর জন্য ব্যবহার করা হয় এলাচ। রান্নার স্বাদ বাড়ানো ছাড়া ও এর রয়েছে বিভিন্ন ধরনের উপকারিতা। নিচে এলাচের উপকারিতা তুলে ধরা হলো :


title: এলাচ

text: 1. আপনি কি মুখের দুর্গন্ধ, মাঢ়ি দিয়ে রক্তপাত অথবা দাঁত ক্ষয় হওয়ার মতো মারাত্মক সমস্যায় ভুগছেন? তাহলে কালো এলাচ মুখে নিয়ে চাবাতে পারেন। কেননা এলাচের তেল মুখের সমস্যা দূর করতে কার্যকর একটি ওষুধ।


title: এলাচ

text: 2. এলাচ ক্যান্সার প্রতিরোধে কাজ করে। এ জন্য ক্যান্সার প্রতিরোধে নিয়মিত এলাচ খাওয়া উচিত।


title: এলাচ

text: 3. শ্বাসপ্রশ্বাসজনিত সমস্যা হুপিংকাশি, ফুসফুস সংক্রমণ ও অ্যাজমার মতো সমস্যায় ভুগে থাকেন তাদের জন্য এলাচ খুবই উপকারী।


title: এলাচ

text: 4. মাথাব্যথা থেকে তাৎক্ষণিক মুক্তি পেতে এলাচ তেলের ব্যবহার করলে সুফল পাওয়া যায়।


title: এলাচ

text: 5. এটি অনুভূতি নাশক ও অস্থিরতাকে প্রশমিত করে।


title: এলাচ

text: 6. কালো এলাচ হার্ট সুস্থ রাখে, রক্তচাপ ও ক্যান্সার নিয়ন্ত্রণে রাখে এবং রক্তসঞ্চালন বাড়ায়।


title: এলাচ

text: 7. কালো এলাচ হৃদরোগ প্রতিরোধ করে, হৃদস্পন্দন নিয়ন্ত্রণ করে ফলে রক্তচাপ নিয়ন্ত্রণে থাকে এ ছাড়া এলাচ রক্তসঞ্চালনে সহায়ক।


title: এলাচ

text: 8. এতে থাকে ভিটামিন সি, যা রক্তসঞ্চালন ও ত্বক সমস্যা দূর করে।


title: এলাচ

text: 9. রূপচর্চায় এর জুড়ি নেই, রূপচর্চা ও চেহারার কালো দাগ দূর করতে এলাচের জুড়ি নেই।


title: গোলাপজাম

text: গোলাপজাম(Syzygium jambos) - এটি একটি ফলের গাছ। ফল হিসাবে গোলাপজাম বাংলার একটি পরিচিত ফল। খেতে অতি সুস্বাদু। অন্যান্য স্থানীয় নাম গুলো হচ্ছে Malabar plum, Rose apple ,Gulab jamun ,Jamb।


title: গোলাপজাম

text: বাংলাদেশ, ভারত, ফিলিপাইন, চীন, ভিয়েতনাম প্রভৃতি দেশে দেখা যায়।


title: বিলাতী ধনিয়া

text: বিলাতী ধনিয়া বা বন ধনিয়া বা চাটনী পাতা () (বৈজ্ঞানিক নাম: Eryngium foetidum) হচ্ছে Apiaceae পরিবারের "Eryngium" গণের একটি তৃণ জাতীয় উদ্ভিদ। সাধারণত চাটনী ও ভর্তায় এটি ব্যবহার করা হয়। এর সুগন্ধ খাবারের স্বাদ বাড়িয়ে তোলে।


title: ক্যামেলিয়া

text: ক্যামেলিয়া (Camellia japonica) - এই ফুলের গাছ ২০ ফুট পর্যন্ত দীর্ঘ হতে পারে। বর্তমানে এই ফুলের ২০০০- ৩০০০ হাইব্রীড ভ্যারাইটি বিদ্যমান । অন্যান্য স্থানীয় নামের মধ্যে camellia, Japanese Camellia উল্লেখযোগ্য। এটি Theaceae পরিবার ভুক্ত একটি উদ্ভিদ।


title: ক্যামেলিয়া

text: আগের দিনে ক্যামেলিয়া ফুলকে দীর্ঘায়ু ও বিশ্বস্ততার প্রতীক মনে করা হতো।


title: বকফুল

text: এই ফুলের বাংলা নাম- বক বা বকফুল (Sesbania grandiflora)- অন্যান্য নামের মধ্যে Agati,Agasti, Drigapalaka, Gaach-munga উল্লেখযোগ্য। এটি Fabaceae পরিবারের অন্তর্গত একটি উদ্ভিদ।


title: বকফুল

text: অন্যান্য প্রজাতির মধ্যে আছে - Sesban coccinea, Agati grandiflora, Coronilla grandiflora। বকফুলের আদি আবাস মালয়েশিয়া। ক্ষুদ্র আকৃতির পত্রমোচী গাছ। কাণ্ড সরল, উন্নত, ম্লান-বাদামি ও মসৃণ। যৌগিক পত্রটি পালকের মতো এবং আকর্ষণীয়, পত্রিকা আয়তাকৃতি ও গাঢ়-সবুজ। কোমল কলিগুলো বাঁকানো। প্রায় সারা বছরই ফুল ফোটে। ফল লম্বা, প্রায় গোল,বীজ থেকে সহজেই চারা হয়। বৃদ্ধি দ্রুত, এক বছরেই গাছ ফুল ও ফলবতী হয়।


title: বকফুল

text: বকফুলের বড়া বাংলার মানুষের কাছে একটি পছন্দের খাবার।এর ঔষুধি গুণ আছে প্রচুর । জ্বর, ফোলা ও ব্যাথাবেদনা সারাতে, বাতের ব্যথায় শিকড় চূর্ণ জলের সাথে গুলে ব্যাথা জায়গায় ঘষলে আরাম পাওয়া যায়। চুলকানি-পাঁচড়া সারাতে কম্বোডিয়ায় বাকল চূর্ণ লাগানো হয়। কৃমি ও জ্বর সারাতে পাতার রস খাওয়ানো হয়। গ্যাস্ট্রিক আলসার ও বুক জ্বালা নিরাময়, রাতকানা রোগের ঔষুধ হিসাবে গাছের পাতার রস ব্যবহার করা হয়, করেকোষ্ঠকাঠিন্য দূর করতে, চোখের স্নায়ু জোরদার করেবার্ধক্য ও হাড় দুর্বলতা প্রতিরোধ করতে বকফুল পাতার রস উপকারী।


title: উলট চন্ডাল

text: উলট চন্ডাল বা গ্লোরিওসা সুপাবা (বৈজ্ঞানিক নাম: Gloriosa superba) হল কলচিকেসিয়ে পরিবারের সপুষ্পক উদ্ভিদের একটি প্রজাতি। ইংরেজি ভাষায় এর প্রচলিত নামসমূহ হলঃ ফ্রেইম লিলি (শিখা লিলি), ক্লাইমবিং লিলি (পর্বতারোহন লিলি), ক্রিপিং লিলি (প্রলম্বন লিলি), গ্লোরি লিলি (মহিমা লিলি), গ্লোরিওসা লিলি (গৌরবময় লিলি), টাইগার ক্লাও (টাইগার নখর) এবং ফায়ার লিলি (অগ্নি লিলি)। বিশ্বকবি রবীন্দ্রনাথ ঠাকুর "অগ্নিশিখা" নামটির প্রবর্তক। এটি এক ধরনের লতাগাছ, যা পাতার ডগাস্থিত আকর্ষির সাহায্যে বেয়ে ওঠে। ফুলের পাপড়ির গোড়ার দিক হলুদ আর আগার দিক গাঢ় লাল রঙের হয়। এই ফুলের গাছ ৬ থেকে ৮ ফুট পর্যন্ত লম্বা হইতে পারে। ছায়াঘেরা অথবা যেখানে সব সময় সূর্যালোক থাকে দুই জায়গায় হয়। লাল এবং উজ্জ্বল হলুদ এই দুই রং এ দেখা যায়। এই গাছের সমন্ত অংশ বিষাক্ত।


title: চন্দ্রমল্লিকা

text: চন্দ্রমল্লিকা (; বৈজ্ঞানিক নাম: "Chrysanthemum indicum L.") একটি অতি পরিচিত ফুল। এই ফুলের অনেকগুলো প্রজাতি রয়েছে। এটি বাণিজ্যিকভাবে চাষাবাদ হয়। বিভিন্ন রংয়ের এই ফুলগুলোর আন্তর্জাতিক বাণিজ্যমূল্য রয়েছে প্রথম সারিতে। অক্টোবরে কুঁড়ি আসে এবং নভেম্বরে ফুল ফোটে৷ গাছে ফুল তাজা থাকে ২০ থেকে ২৫ দিন৷ ফুলদানি সাজানোর জন্য লম্বা ডাঁটাসহ এবং মালা গাঁখার জন্য ডাঁটা ছাড়া ফুল তোলা হয়। অন্যান্য স্থানীয় নামের মধ্যে - চন্দ্রমুখী, chrysanthemum, Gul dawoodi উল্লেখযোগ্য।


title: চন্দ্রমল্লিকা

text: চন্দ্রমল্লিকার বিভিন্ন জাত রয়েছে। বাণিজ্যিকভিত্তিতে যেগুলোর চাষ হয়, সেগুলোকে প্রধানতঃ দুই শ্রেণীতে ভাগ করা হয় – ছোট ও বড়৷


title: চন্দ্রমল্লিকা

text: চন্দ্রমল্লিকার ইংরেজি প্রতিশব্দ "ক্রিস্যানথিমাম"। শব্দটি গ্রীক থেকে এসেছে। "ক্রিসস" অর্থ 'সোনা' এবং "এনথিমাম" অর্থ 'ফুল'।


title: চন্দ্রমল্লিকা

text: এ গাছ ৫০ থেকে ১৫০ সেন্টিমিটার পর্যন্ত উঁচু হয়ে থাকে। বৃহদাকৃতির ফুলগুলো সচরাচর সাদা, হলুদ অথবা পটল বর্ণের হয়।


title: পঞ্চকোট মহাবিদ্যালয়

text: পঞ্চকোট মহাবিদ্যালয় পশ্চিমবঙ্গের পুরুলিয়া জেলার একটি কলেজ। ২০০০ সালে প্রতিষ্ঠিত এই কলেজের অবস্থান রঘুনাথপুর মহকুমার নিতুরিয়াতে। এই অঞ্চলটি অতীতকালে কাশীপুর পঞ্চকোট রাজবংশের বাসস্থান ছিল। তারই স্মৃতিতে কলেজটির নামকরণ হয় পঞ্চকোট মহাবিদ্যালয়। বর্ধমান বিশ্ববিদ্যালয় অনুমোদিত এই কলেজের প্রতিষ্ঠায় দলমত নির্বিশেষে স্থানীয় বিদ্যানুরাগী সমাজ ও বিশিষ্ট সমাজসেবী দীনবন্ধু বন্দ্যোপাধ্যায়ের ভূমিকা স্মরণীয়। সাংসদ তহবিল, জেলা পরিকল্পনা দপ্তর ও স্থানীয় মানুষদের দানে বর্তমানে কলেজের বিশাল নিজস্ব ভবনটি তৈরি হয়েছে। বর্তমানে বিএ পাঠ্যক্রমের ছয়টি বিষয়ে অনার্স-সহ মোট আটটি বিষয় ও অ্যাকাউন্টেন্সিতে অনার্স-সহ বিকম পড়ানো হয় এখানে।


title: স্পনসর্ড টিচার্স ট্রেনিং কলেজ

text: স্পনসর্ড টিচার্স ট্রেনিং কলেজ পশ্চিমবঙ্গের পুরুলিয়া জেলার একটি শিক্ষক প্রশিক্ষণ কলেজ। ১৯৬৮ সালে বর্ধমান বিশ্ববিদ্যালয় অনুমোদিত এই কলেজটির প্রতিষ্ঠা। ১৯৬৯ সালে এটি সহশিক্ষার অনুমোদন পায়। প্রথম দিকে ২০০ জন পর্যন্ত ছাত্রছাত্রী এখানে ভর্তি হতে পারত। বর্তমানে এই সংখ্যা কমিয়ে ১০০ করা হয়েছে। এই কলেজে শিক্ষণ পদ্ধতিতে বাংলা, ইংরেজি, ইতিহাস, ভূগোল, অঙ্ক, জীববিজ্ঞান, ভৌতবিজ্ঞান ও শিক্ষাবিজ্ঞানের চারটি বিষয় বিষয় পড়ানো হয়।


বেঙ্গল ইনস্টিটিউট অব সায়েন্স অ্যান্ড টেকনোলজি পশ্চিমবঙ্গের পুরুলিয়া জেলার একটি বেসরকারি কলেজ। অবস্থান পুরুলিয়া-জামসেদপুর রোডের ধারে দুলমিতে। বর্ধমান বিশ্ববিদ্যালয়ের অধীনস্থ এই কলেজটির প্রতিষ্ঠা ২০০১ সালে। এখানে বিবিএ (স্নাতক) ও বিসিএ (স্নাতক) পড়ানো হয়।


title: পুরুলিয়া হোমিওপ্যাথিক মেডিক্যাল কলেজ ও হাসপাতাল

text: পুরুলিয়া হোমিওপ্যাথি মেডিক্যাল কলেজ ও হাসপাতাল পশ্চিমবঙ্গের পুরুলিয়া জেলার একটি প্রাইভেট ডিগ্রি কলেজ। সেন্ট্রাল কাউন্সিল অব হোমিওপ্যাথি বা সিসিএইচ অনুমোদিত এই কলেজটি ১৯৯৮ সাল থেকে বর্ধমান বিশ্ববিদ্যালয়ের অধীনে বিএইচএমসি কোর্স পড়ানোর অনুমোদন পায়। প্রথম দিকে কাউন্সিল অব হোমিওপ্যাথি, ওয়েস্ট বেঙ্গল-এর অধীনে ১৯৮১ সাল থেকে ডিএমএস ও পরে ডিওএইচএমএস পড়ানোর অনুমোদন ছিল এই কলেজের। কলেজ প্রতিষ্ঠায় বিশিষ্ট হোমিওপ্যাথি চিকিৎসক স্বামী মায়েশানন্দ (সমর মহারাজ), ডক্টর গৌরীনাথ মুখোপাধ্যায়, ডক্টর ভৈরব মাহাতো ও ডক্টর পূর্ণচন্দ্র মাহাতোর ভূমিকা ছিল উল্লেখনীয়। কলেজের বর্তমান আসনসংখ্যা ৫০।


title: পুরুলিয়া পলিটেকনিক

text: পুরুলিয়া পলিটেকনিক পশ্চিমবঙ্গের পুরুলিয়া জেলার একটি সরকারি প্রকৌশল কলেজ। ১৯৫৭ সালে একটি স্পনসর্ড কলেজ হিসাবে এর প্রতিষ্ঠা; ১৯৭৬ সালে এই কলেজ পায় সরকারি কলেজের তকমা। প্রথম দিকে শুধুমাত্র সিভিল ইঞ্জিনিয়ারিং-ই পড়ানো হত এখানে। ১৯৬০ সালে পুরুলিয়ার বিবেকানন্দনগরে নিজস্ব এক বিশালাকার ভবনে এই কলেজ স্থানান্তরিত হয় এবং ইলেকট্রনিক্স ও মেকানিক্যাল বিভাগ চালু হয়।


title: পুরুলিয়া পলিটেকনিক

text: বর্তমানে এই কলেজে ইলেকট্রনিক্স অ্যান্ড টেলিকমিউনিকেশনও পড়ানো হয়। বিভিন্ন কোর্সে আসনের সংখ্যা হল – সিভিল ইঞ্জিনিয়ারিং-এ ৬০, ইলেকট্রনিক্স ও মেকানিক্যাল-এ ৩০ ও ইলেকট্রনিক্স অ্যান্ড টেলিকমিউনিকেশন-এ ৬০টি। বিভিন্ন বিভাগে ইন্সট্রাকটর সহ মোট ২২ জন পূর্ণ সময়ের শিক্ষক ও লাইব্রেরিয়ান সহ ৩৪ জন শিক্ষাকর্মী এখানে কাজ করেন। আজ এটি পশ্চিমবঙ্গের একটি প্রথম সারির পলিটেকনিক।


title: অক্সাইড

text:
অক্সাইড ( ) হল এক প্রকারের রাসায়নিক যৌগ যাতে অক্সিজেন ও অপর কোন মৌলের অন্তত একটি করে পরমাণু থাকে। ভূ-ত্বক মূলত অক্সাইড দ্বারা গঠিত। মৌলসমূহ বাতাসের অক্সিজেন দ্বারা জারিত হয়ে অক্সাইডে পরিণত হয়। হাইড্রোকার্বনের দহনে কার্বনের দুইটি প্রধান অক্সাইড উৎপন্ন হয়: কার্বন মনো অক্সাইড ও কার্বন ডাই অক্সাইড। এমনকি যেসব বস্তু সম্পূর্ণ নির্ভেজাল মৌলিক পদার্থ থেকে সৃষ্ট বলে ধরা হয়, সেসব বস্তুতেও প্রায়ই অক্সাইডের আস্তরণ থাকে। উদাহরণ স্বরূপ, aluminium foil যার উপর পাতলা AlO এর আস্তরণ রয়েছে যা ক্ষয়রোধক হিসেবে কাজ করে।
এই অক্সাইড বিভিন্ন প্রকারের হয়।যেমন-


title: অক্সাইড

text:
অক্সাইড প্রায়ই সকল মৌলিক পদার্থের সাথে বিক্রিয়া করে যৌগ গঠন করে যার মধ্যে জটিল অণু বিশিষ্ট জৌব যৌগও হতে পারে আর সাধারণ ধাতুর অক্সাইডও হতে পারে । নিচে কয়েকটা বিক্রিয়া দেখানো হল :
সাধারণ যৌগ :


title: নিশিন্দা

text: বাংলা নাম - নিশিন্দা (Vitex negundo) এক প্রকার ছোট পর্নমোচী (প্রতি বছর পাতা ঝরে যায়) উদ্ভিদ। এটি গুল্ম এবং বৃক্ষের সংকর বলা যায়। পাঁচ মিটার পর্যন্ত উচ্চতা বিশিষ্ট হতে পারে। ফুল হয় নীলচে বেগুনী। সারা দেশেই জন্মায়। এই গাছের পাতা, শিকড়, ফুল এবং ফল সব কিছু কাজে লাগে। গরম পানিতে পাতার তার নির্যাস ক্রনিক ব্যথা, বাত, মাথাব্যাথা উপশম হয়। এটা হাপানি , ঠান্ডা জনিত রোগেও বিশেষ কার্যকরী। গাছের ডাল পালা পোকামাকড় রোধী। অন্যান্য স্থানীয় নামের মধ্যে Samalu, Chaste Tree,Nochi, Nirgundi,Samalu উল্লেখযোগ্য টি Verbenaceae পরিবারের একটি উদ্ভিদ।


title: আলকুশি

text: আলকুশি বা বিলাই খামচি (বৈজ্ঞানিক নাম: "Mucuna pruriens"), () হচ্ছে Fabaceae পরিবারের একটি উদ্ভিদ।


title: আলকুশি

text: আলকুশি একটি গুল্ম জাতীয় গাছ। এটি শিম পরিবারের একটি উদ্ভিদ। ফল অনেকটা শিমের মতো, ৪ থেকে ৬ টা বীজ থাকে। শুকনো ১০০টি বীজের ওজন হচ্ছে ৫৫-৮৫ গ্রাম। এবং বীজগুলো ক্ষুদ্র ক্ষুদ্র লোম দ্বারা আবৃত থাকে যা সহজেই পৃথক হয়ে যায়। এগুলি ত্বকের সংস্পর্শে এলে প্রচণ্ড চুলকানি সৃষ্টি করে। বানরের সঙ্গে এদের সম্পর্ক হল, যখন আলকুশি ফল পুষ্ট হতে থাকে তখন চুল্কানির ভয়ে বানরের দল ঐ এলাকা ছেড়ে চলে যায়, কারণ এর হুল বাতাসেও ছড়িয়ে পড়ে। বানরেরা ফিরে আসে যখন মাটিতে ফল পড়ে যায়। সেগুলো তারা খায় বিশেষ দৈহিক কারণে। কিছু আলকুশি আছে যার রোম নেই বললেই চলে সেটা কাকাণ্ডোল, "Mucuna pruriens" var. "utilis" নামি পরিচিত।


title: আলকুশি

text: বোটানিক্যাল নামের "Pruriens" শব্দটি এসেছে ল্যাটিন ভাষা থেকে, যার অর্থ চুলকানির অণুভূতি। ফলের খোসা ও পাতায় আছে- সেরাটোনিন, যার কারণে চুলকানির উদ্রেক হয়। মধ্য আমেরিকায় আলকুশির বীচি আগুনে ভেজে চূর্ণ করা হয় কফির বিকল্প হিসেবে। এ কারণে ব্রাজিলসহ অন্যান্য দেশে এর প্রচলিত নাম হচ্ছে নেস ক্যাফে। গুয়েতেমালায় কেচি সম্প্রদায়ের মানুষ এখনও খাদ্যশস্য হিসেবে এটি আবাদ করে। সবজি হিসেবে রান্না হয়।


title: বকুল

text: বকুল (বৈজ্ঞানিক নাম:Mimusops elengi) হচ্ছে "মিনাসপ্স্ (Minasops)" প্রজাতির একটি ফুল। এশিয়া ও প্রশান্ত মহাসাগর তীরবর্তী এলাকার ভারত, বাংলাদেশ, শ্রীলঙ্কা, বার্মা, ইন্দো-চীন, থাইল্যান্ড, আন্দামান দ্বীপপুঞ্জ এলাকা জুড়ে এই গাছ দেখতে পাওয়া যায়। তবে, মালয়েশিয়া, সলোমন দ্বীপপুঞ্জ, নিউ ক্যালিডোনিয়া (ফ্রান্স), ভানুয়াটু, এবং উত্তর অস্ট্রেলিয়াতে এই গাছ চাষ করা হয়।


title: বকুল

text: বাংলায় বকুল ফুলের জন্যে পরিচিত এই গাছ। বকুলের অন্যান্য ব্যবহার বাংলায় তেমন নেই। এটি একটি অতি পরিচিত ফুল। বাংলাদেশের প্রায় সব জায়গায় এর গাছ পাওয়া যায়। বাগানে ছায়া পাওয়ার জন্য সাধারনত বকুল গাছ লাগানো হয়ে থাকে।


title: বকুল

text: এটি মাঝারি আকারের গাছ এবং এর পাতা গুলি হয় ঢেউ খেলানো। ফুল গুলো খুব ছোট হয়। বড় জোড় ১ সেঃ মিঃ। ফুল গুলো দেখতে ছোট ছোট তারার মতো। বকুল ফুলের সুবাসে থাকে মিষ্টি গন্ধ। ফুল শুকিয়ে গেলেও এর সুবাস অনেক দিন পর্যন্ত থাকে।


title: বকুল

text: বকুল ফুল, ফল, পাকা ফল, পাতা, গাছের ছাল, কাণ্ড, কাঠ সব কিছুই কাজে লাগে। বিভিন্ন দেশে বিভিন্ন ভাবে এর ব্যবহার রয়েছে।


title: বকুল

text:
বৈজ্ঞানিক নাম: Mimusops elengi
পরিবারের নাম: Sapotaceae


title: বকুল

text: প্রচলিত নাম : Bullet-wood Tree, Indian Medaller


title: বকুল

text:
এলাকা ভিত্তিক নাম:
বকুল একটি চিরহরিৎ বৃক্ষ। এটি ১৬ মিটার পর্যন্ত লম্বা হয়। মাঝারি আকারের এই গাছ দক্ষিণ এশিয়া, দক্ষিণ-পূর্ব এশিয়া ও উত্তর অস্ট্রেলিয়ার গ্রীষ্মমন্ডলীয় বনাঞ্চলে জন্মে।
এই বৃক্ষের পাতা গুলো মসৃন, গাড় সবুজ ও ঢেউ খেলানো, আকারে ৫ থেকে ১৪ সেন্টিমিটার লম্বা এবং ২।৫ থেকে ৬ সেন্টিমিটার চওড়া হয়।


title: বকুল

text:
বকুল ফুল আকারে খুব ছোট ছোট হয়। আকারে বড় জোড় ১ সেঃ মিঃ। দেখতে ছোট ছোট তারার মতো ফুল গুলো যখন ফোটে তখন গাছের চেহারা হয় অন্যরকম। এবং মাটি যখন ঝড়ে পরে তার দৃশ্য নয়নাভিরাম। বকুল ছোট তারার মত হলুদাভ সাদা বা ক্রীম রঙের হয়। এই ফুল রাত্রে ফোটে এবং সারাদিন ধরে টুপটাপ ঝরতে থাকে। ভারি সুগন্ধী এই বকুল। শুকনো বকুল ফুলের সুগন্ধটা অনেকদিন থাকে তাই এই ফুলের মালা অনেকদিন ঘরে রেখে দেয়া যায়।
ফুলে থাকে উদ্বায়ী তেল।


title: বকুল

text: বকুল গাছের ছাল মোটা, আর রঙ গাঢ় কালচে বাদামী কিংম্বা কালচে ছাই রঙের হয়ে থাকে।


title: বকুল

text: বকুল ফল বকুল গাছে ছোট ছোট কুলের মত ডিম্বাকৃতির ফল হয় ।ফল গুলো কাঁচা অবস্থায় সবুজ,পাঁকলে লাল বর্ণ ধারণ করে।পাখিরা বকুল ফল খেয়ে থাকে। অনেক সময় বাচ্চাদের ও বকুল ফল খেতে দেখা যায়। ফলের স্বাদ কষ যুক্ত হালকা মিষ্টি। গাছে এই ফল আসে বর্ষাকালে ।


title: বকুল

text: বীজ - বকুল ফলে একটি করে ডিম্বাকৃতির, বাদামী বীজ থাকে। তবে কখনও কখনও দুটি বীজও থাকতে দেখা যায় । এই বীজ থেকে অনুদ্বায়ী তেল পাওয়া যায়।


title: বকুল

text: ভারি সুন্দর গাছ এই বকুল, ঘন সবুজ পাতায় ঠাসা, মাথাটা গোলগাল কিংম্বা লম্বাটে। বয়স্ক গাছ ৩০- ৪০ মিটার উঁচু হয়ে থাকে। কখনই পাতা ঝরিয়ে উদোম হয় না বলে আদর্শ ছায়াতরুও। শিক্ষাঙ্গন, মন্দির, রাস্তাপার্শ্ব, উদ্যান, বাড়ীতে বকুল গাছ লাগানো হয়।


title: বকুল

text:
বকুল ফুল, ফল, পাতা, কাণ্ড দিয়ে বিভিন্ন অসুখ নিরাময়ের নানারকম আয়ুর্বেদিক ব্যবহার রয়েছে।
বাংলার কবিতা ও গানে বকুল ফুল বারবার এসেছে:
”তুমি যে গিয়েছ বকুল বিছানো পথে” – অজয় ভট্টাচার্য
"তুমি কার লাগিয়া গাঁথোগো সখী বকুল ফুলের মালা" - মনির খান
”ঝরকে ঝরকে ঝরিছে বকুল
আঁচল আকাশে হতেছে আকুল” – রবীন্দ্রনাথ
"বকুল ফুল, বকুল ফুল
সোনা দিয়া হাত কেন বান্ধাইলি!" - জলের গান


title: কালী

text: কালী বা কালিকা হলেন একজন হিন্দু দেবী। তাঁর অন্য নাম শ্যামা বা আদ্যাশক্তি। প্রধানত শাক্ত সম্প্রদায় কালীপূজা করে থাকে। তন্ত্র অনুসারে, কালী দশমহাবিদ্যা নামে পরিচিত দশজন প্রধান তান্ত্রিক দেবীর প্রথম। শাক্ত মতে, কালী বিশ্বব্রহ্মাণ্ড সৃষ্টির আদি কারণ। বাঙালি হিন্দু সমাজে কালীর মাতৃরূপের পূজা বিশেষ জনপ্রিয়।


title: কালী

text: পুরাণ ও তন্ত্র সাহিত্যে কালীর বিভিন্ন রূপের বর্ণনা পাওয়া যায়। এগুলি হল: দক্ষিণাকালী, ভদ্রকালী, সিদ্ধকালী, গুহ্যকালী, শ্মশানকালী, মহাকালী, রক্ষাকালী ইত্যাদি। আবার বিভিন্ন মন্দিরে "ব্রহ্মময়ী", "ভবতারিণী", "আনন্দময়ী", "করুণাময়ী" ইত্যাদি নামে কালীপ্রতিমা পূজা করা হয়। এই সব রূপের মধ্যে দক্ষিণাকালীর বিগ্রহই সর্বাধিক পরিচিত ও পূজিত। দক্ষিণাকালী চতুর্ভূজা। তাঁর চার হাতে খড়্গ, অসুরের ছিন্ন মুণ্ড, বর ও অভয়মুদ্রা রয়েছে। তাঁর গলায় রয়েছে নরমুণ্ডের মালা। দেবীর গায়ের রং কালো। মাথায় আলুলায়িত চুল এবং তিনি শিবের বুকে ডান পা আগে রেখে দণ্ডায়মান।


title: কালী

text: "ব্রহ্মযামল" নামক তন্ত্রগ্রন্থের মতে, কালী বঙ্গদেশের অধিষ্ঠাত্রী দেবী। কার্ত্তিক মাসের অমাবস্যা তিথিতে দীপান্বিতা কালীপূজা বিশেষ জাঁকজমক সহকারে পালিত হয়। এছাড়া মাঘ মাসের চতুর্দশী তিথিতে রটন্তী কালীপূজা ও জ্যৈষ্ঠ মাসে ফলহারিণী কালীপূজাও বিশেষ জনপ্রিয়। অনেক জায়গায় প্রতি অমাবস্যা এবং প্রতি মঙ্গলবার ও শনিবারে কালীপূজা হয়ে থাকে।


title: কালী

text:
কালী দেবীর উপাসকরা হিন্দু বাঙালি সমাজে বিশেষ সম্মান পেয়ে থাকেন। এঁদের মধ্যে উল্লেখযোগ্য হলেন কৃষ্ণানন্দ আগমবাগীশ,
সাধক বামাক্ষ্যাপা, রামকৃষ্ণ পরমহংস ও তাঁর শিষ্য স্বামী বিবেকানন্দ, রামপ্রসাদ সেন, কমলাকান্ত ভট্টাচার্য প্রমুখ। কালীকে বিষয়বস্তু করে রচিত ‘শ্যামাসংগীত’ বাংলা সাহিত্য ও সংগীত ধারার একটি গুরুত্বপূর্ণ বর্গ। রামপ্রসাদ সেন, কমলাকান্ত ভট্টাচার্য প্রমুখ কালী সাধকেরা এবং কাজী নজরুল ইসলাম, দ্বিজেন্দ্রলাল রায় প্রমুখ বিশিষ্ট কবিরা অনেক উৎকৃষ্ট শ্যামাসংগীত লিখেছেন। স্বামী বিবেকানন্দ ‘মৃত্যুরূপা কালী’ নামে একটি দীর্ঘকবিতা এবং তাঁর শিষ্যা ভগিনী নিবেদিতা "মাতৃরূপা কালী" নামে একটি প্রবন্ধ গ্রন্থ রচনা করেছিলেন।


title: কালী

text: পশ্চিমবঙ্গের রাজধানী কলকাতায় অনেক কালীমন্দির আছে। তাই ভারতের অন্যান্য অঞ্চলে কালীকে "কলকাত্তাওয়ালি" (কলকাতানিবাসিনী) বলা হয়। কলকাতার সবচেয়ে বিখ্যাত কালীমন্দিরটি হল কালীঘাট মন্দির। এটি একটি সতীপীঠ। এছাড়া দক্ষিণেশ্বর কালীবাড়ি, আদ্যাপীঠ, ঠনঠনিয়া কালীবাড়ি, ফিরিঙ্গি কালীবাড়ি ইত্যাদি কলকাতা অঞ্চলের বিখ্যাত কয়েকটি কালী মন্দির। এছাড়া কালনার সিদ্ধেশ্বরী কালীবাড়ি, জয়নগরের ময়দা কালীবাড়ি ও ধন্বন্তরি কালীবাড়ি, হালিশহরের রামপ্রসাদী কালী মন্দির ইত্যাদি পশ্চিমবঙ্গের বিখ্যাত কয়েকটি কালীমন্দির। বাংলাদেশের রাজধানী ঢাকা শহরে অবস্থিত রমনা কালীমন্দির খুবই প্রাচীন একটি কালীমন্দির। ভারতের রাজধানী নতুন দিল্লির নতুন দিল্লি কালীবাড়ি একটি ঐতিহ্যপূর্ণ কালীমন্দির।


title: কালী

text: ‘কালী’ শব্দটি ‘কাল’ শব্দের স্ত্রীলিঙ্গ। এই শব্দের অর্থ ‘কৃষ্ণ’ (কালো) বা ‘ঘোর বর্ণ’। হিন্দু মহাকাব্য "মহাভারত"-এ যে ভদ্রকালীর উল্লেখ আছে, তা দেবী দুর্গারই একটি রূপ। "মহাভারত"-এ ‘কালরাত্রি’ বা ‘কালী’ নামে আরও এক দেবীর উল্লেখ পাওয়া যায়। ইনি যুদ্ধে নিহত যোদ্ধৃবর্গ ও পশুদের আত্মা বহন করেন। আবার "হরিবংশ" গ্রন্থে কালী নামে এক দানবীর উল্লেখ পাওয়া যায়।


title: কালী

text: ‘কাল’ শব্দের দুটি অর্থ রয়েছে: ‘নির্ধারিত সময়’ ও ‘মৃত্যু’। কিন্তু দেবী প্রসঙ্গে এই শব্দের মানে "সময়ের থেকে উচ্চতর"। সমোচ্চারিত শব্দ ‘কালো’র সঙ্গে এর কোনো সম্পর্ক না থাকলেও, সংস্কৃত সাহিত্যের বিশিষ্ট গবেষক টমাস কবার্নের মতে, ‘কালী’ শব্দটি ‘কৃষ্ণবর্ণ’ বোঝানোর জন্যও ব্যবহৃত হতে পারে।


title: কালী

text: তন্ত্র পুরাণে দেবী কালীর একাধিক রূপভেদের উল্লেখ পাওয়া যায়। "তোড়লতন্ত্র" অনুসারে, কালী আট প্রকার। যথা: দক্ষিণকালিকা, সিদ্ধকালিকা, গুহ্যকালিকা, শ্রীকালিকা, ভদ্রকালী, চামুণ্ডাকালিকা, শ্মশানকালিকা ও মহাকালী। "মহাকাল সংহিতা"র অনুস্মৃতিপ্রকরণে নয় প্রকার কালীর উল্লেখ পাওয়া যায়। যথা: দক্ষিণাকালী, ভদ্রকালী, শ্মশানকালী, কালকালী, গুহ্যকালী, কামকলাকালী, ধণকালিকা, সিদ্ধিকালী, সিদ্ধিকালী, চণ্ডিকালিকা। অভিনব গুপ্তের "তন্ত্রালোক" ও "তন্ত্রসার" গ্রন্থদ্বয়ে কালীর ১৩টি রূপের উল্লেখ আছে। যথা: সৃষ্টিকালী, স্থিতিকালী, সংহারকালী, রক্তকালী, যমকালী, মৃত্যুকালী, রুদ্রকালী, পরমার্ককালী, মার্তণ্ডকালী, কালাগ্নিরুদ্রকালী, মহাকালী, মহাভৈরবঘোর ও চণ্ডকালী। "জয়দ্রথ যামল" গ্রন্থে কালীর যে রূপগুলির নাম পাওয়া যায়, সেগুলি হল: ডম্বরকালী, রক্ষাকালী, ইন্দীবরকালিকা, ধনদকালিকা, রমণীকালিকা, ঈশানকালিকা, জীবকালী, বীর্যকালী, প্রজ্ঞাকালী ও সপ্তার্নকালী।


title: কালী

text: দক্ষিণাকালীর কালীর সর্বাপেক্ষা প্রসিদ্ধ মূর্তি। ইনি প্রচলিত ভাষায় শ্যামাকালী নামে আখ্যাতা। দক্ষিণাকালী করালবদনা, ঘোরা, মুক্তকেশী, চতুর্ভূজা এবং মুণ্ডমালাবিভূষিতা। তাঁর বামকরযুগলে সদ্যছিন্ন নরমুণ্ড ও খড়্গ; দক্ষিণকরযুগলে বর ও অভয় মুদ্রা। তাঁর গাত্রবর্ণ মহামেঘের ন্যায়; তিনি দিগম্বরী। তাঁর গলায় মুণ্ডমালার হার; কর্ণে দুই ভয়ানক শবরূপী কর্ণাবতংস; কটিদেশে নরহস্তের কটিবাস। তাঁর দন্ত ভয়ানক; তাঁর স্তনযুগল উন্নত; তিনি ত্রিনয়নী এবং মহাদেব শিবের বুকে দণ্ডায়মান। তাঁর দক্ষিণপদ শিবের বক্ষে স্থাপিত। তিনি মহাভীমা, হাস্যযুক্তা ও মুহুর্মুহু রক্তপানকারিনী।


title: কালী

text:
তাত্ত্বিকের তাঁর নামের যে ব্যাখ্যা দেন তা নিম্নরূপ: দক্ষিণদিকের অধিপতি যম যে কালীর ভয়ে পলায়ন করেন, তাঁর নাম দক্ষিণাকালী। তাঁর পূজা করলে ত্রিবর্ণা তো বটেই সর্বোপরি সর্বশ্রেষ্ঠ ফলও দক্ষিণাস্বরূপ পাওয়া যায়।
বাংলা তথা হিন্দু বাঙালির গৃহে এই পূজার প্রচলনে নবদ্বীপের তন্ত্রসাধক কৃষ্ণানন্দ আগমবাগীশ দক্ষিণাকালীর শান্তি রূপকল্পনা করেন। সপ্তদশ শতকের মাঝামাঝি সময়ে তিনি নবদ্বীপে নিজের হাতে কালী প্রতিমা প্রতিষ্ঠা করে পূজা করেন, যা আগমেশ্বরী মাতা নামে খ্যাত।